Job Mela | Employment Exchange Guwahati Recruitment 2022 | Walk-in-interview for Various Post\nEmployment Exchange Guwahati Recruitment 2022: Eligible candidates are invited to attendawalk-in-interview for the following post at Employment Exchange Guwahati, Rehabari, Assam (যোগ্য প্ৰাৰ্থীসকলক নিম্নলিখিত পদৰ বাবে এমপ্লয়মেণ্ট এক্সচেঞ্জ গুৱাহাটী, ৰিহেবাৰী, অসমত ৱাক-ইন-ইণ্টাৰভিউত উপস্থিত থাকিবলৈ আমন্ত্ৰণ জনোৱা হৈছে)\nWalk-in-interview Date: From 23.12.2021 & 04.01.2022\nEmployment Exchange Guwahati Recruitment 2022 in Details\nPost Name: Various Post (বিভিন্ন)\nEducation Qualification (শিক্ষাৰ অৰ্হতা)\nAll graduates, B. Pharma, M. Pharma, 12 passed, 10 passed, ITI Passed, B.com, B.Tech, Diploma(Civil), etc. and many others.(সকলো স্নাতক, বি. ফাৰ্মা, এম. ফাৰ্মা, 12 উত্তীৰ্ণ, 10 উত্তীৰ্ণ, আই.টি.আই. উত্তীৰ্ণ, বি.কম, বি. টেক, ডিপ্লোমা(চিভিল), ইত্যাদি আৰু আন বহুতো।)\nParticipating Employers (অংশগ্ৰহণকাৰী নিয়োগকৰ্তা)\nAjanta Pharma Ltd, Amrit Cement, Brittania Industries, Radisson Blu Hotels, ITC Ltd, Kishlay Food Products, Renault TI Assam, Topcem Cement, Bimal Auto, etc and many others (অজন্তা ফাৰ্মা লিমিটেড, অমৃত চিমেণ্ট, ব্ৰিটেনিয়া ইণ্ডাষ্ট্ৰিজ, ৰেডিচন ব্লু হোটেল, আইটিচি লিমিটেড, কিছলে ফুড প্ৰডাক্টচ, ৰেনল্ট টিআই অসম, টপচেম চিমেণ্ট, বিমল অটো ইত্যাদি আদি)\nWalk-in-interview Schedule (ইণ্টাৰভিউ অনুসূচী )\nOFFICE CAMPUS OF DISTRICT EMPLOYMENT, EXCHANGE, REHABARI, GUWAHATI-08, TIME: 10AM TO 4PM (জিলা নিযুক্তি, বিনিময়, পুনৰ্বাসৰী, গুৱাহাটী-08 ৰ কাৰ্যালয় চৌহদ, সময়: ৰাতিপুৱা 10 বজাৰ পৰা আবেলি4বজালৈ)\nAll the eligible and interested candidates can attend interview which will be held on 23.12.2021 & 04.01.2022 (সকলো যোগ্য আৰু আগ্ৰহী প্ৰাৰ্থীয়ে সাক্ষাৎকাৰত উপস্থিত থাকিব পাৰে যি 23.12.2021 আৰু 04.01.2022 তাৰিখে অনুষ্ঠিত হ’ব।)\nHasina momtaz says\nI am interested for job I need office peeon job plz help me\nSamudra Das says\nMy name is Samudra Das\nI be 12th pass.\nContact number 6001486252\nPeople you give meajob will approve me


সৰ্বোত্তম উপহাৰ – ডা° বিকাশ বৰুৱা – ফটাঢোল\nহাততে ৰচিদ বহীৰ নিচিনা কিবা এখন লৈ যেতিয়া তিনি-চাৰিজন মানুহ একেলগে আহে, সাধাৰণতে কিহবাৰ চান্দা তুলিবলৈ অহা যেনেই লাগে। বিশেষকৈ মাহটো যদি মাৰ্চৰ পৰা আগষ্টৰ ভিতৰত হয়, তেনেহলে সেয়া নিৰ্ঘাত ‘বাপতিসাহোন’। মানে অসমীয়াই কোনোপধ্যেই ‘নাপাতি থাকিব নোৱাৰা’ অতি হেঁপাহৰ ৰঙালী বিহুটি। যদি জানুৱাৰীত আহে তেনেহলে সৰস্বতী, অক্টোবৰমানত হ’লে দুৰ্গা পূজা। ইয়াৰ বাহিৰেও বছৰটোত কিমান কি ওলাই থাকিব, নেদেখাজনায়ো নাজানে। কলেজ ফাংচনৰ পৰা আৰম্ভ কৰি নাট্যমন্দিৰ, শিৱমন্দিৰ, আছু, সাহিত্যসভা, নমামি, শংকৰ উৎসৱ..। কোনোবাই বঙাইগাওঁত এটা নামঘৰ সাজি আছে, তাৰ বাবে পইচা বিচাৰি ঘৰে ঘৰে কলিংবে’ল বজাই ফুৰিব যোৰহাট, শিৱসাগৰ বা তিনিচুকীয়াত। ৰমজানৰ মাহটোত বাংলাদেশীও ভাগি-গুমৰি আহে। ৰক্ষা নাই।\nসেই চান্দা তোলাৰ ষ্টাইলটোতে মানুহকেইজন সোমাই আহিল।\n– ভালে আছে ?\n– হয় আছো। আহক।\n– আমি এইবাৰ এটা বৰ দৰকাৰী কাম কৰিব খুজিছো । আলিবাটবোৰৰ অৱস্থা দেখিছেই নহয়। চাৰিওফালে কেৱল মস্ত মস্ত গাঁত। পানী, বোকা, দাঁত নিকটাই থকা শিলগুটি। তাৰ ওপৰেৰে ফৰিং জাম্প, বেং জাম্প, হাই জাম্প, লং জাম্প…\nসেইটো আৰু ক’ব লাগিছেনে ? জাম্পৰ সীমা-সংখ্যা নাই। জঁপিয়াই জঁপিয়াই এনেকুৱা এটা অভ্যাস হ’লগৈ যে ঘৰৰ ভিতৰতো আজিকালি এঠাইৰ পৰা সিঠাইলৈ জাঁপ মাৰিহে যাওঁ। খোজবোৰ পোনকৈ নপৰাই হ’ল। আঁতৰৰ পৰা চাই থকা যিকোনো মানুহেই ভাবিব, আ.. হা.. এইজনে চাগে’ ৰাতিপুৱা শুই উঠাৰ পৰাই মিহি মিহিকৈ ৰঙা পানীটুপি ধৰি আছে।\n– আমি জানোঁ, ৰাস্তাৰ সমস্যা লৈ আপুনি কম যুদ্ধ কৰা নাই। অফিছে অফিছে বহুত ঘূৰিলে। বুজালে, লিখিলে, গালি পাৰিলে।\nঠিকেই। পিছে সকলো ফুটুকাৰ ফেন। ফলাফল মহাশূন্য।\n– ৰাস্তাটো ভাল হওক বুলিয়েই এবাৰ শৰৎ বৰকটকী বোলা প্ৰাচীন গড়কাপ্তানি মন্ত্ৰীজনাক ঘৰলৈকে মাতি আনি সাদৰেৰে ৰাতিপুৱাৰ চাহ-জলপান খুৱাইছিলো। ‘গাঁতবোৰ সৰু হৈ থাকোতেই কিয় নোপোতে, ডাঙৰ হোৱালৈ কিয় ৰৈ থাকে’ বুলি সোধোতে তেখেতে দাঁত নিকটাই মাত্ৰ হাঁহিছিল। লগত অহা চেলা-চামুণ্ডা লিটিকাইবোৰে ভাবিছিল, ইমান ডাঙৰ মন্ত্ৰী এজনকনো অকণমানি গাঁতটোৰ কথা ক’ব লাগেনে? তাৰ বাবে ৰাজ্যখনৰ হাজাৰ বিজাৰ অফিছত কিমানবোৰ মানুহে শকত শকত দৰ্মহা খাই বহি আছে। আপুনি নগৰৰ দুটা ৰাস্তাক আদৰ্শ পথ কৰিব খুজি, অভিযন্তাকো লগত লৈ, বুজাই, দেখুৱাই, এষ্টিমেট পৰ্যন্ত সাজু কৰাইছিল। ডনাৰৰ অফিছলৈ গৈছিল। ৰাজ্যপালক লগ কৰিছিল। কোনোফালে একো নোহোৱাত ঠেলাগাড়ীত শিল ইটা লৈ ৰাইজৰ সতে নিজেই গাঁত পুতিবলৈ লাগিল। নহয়নে বাৰু ?\nএইবিলাক কথাও যে কোনোবাই মনত ৰাখিছে ভবাই নাছিলোঁ। শুনি আচৰিত লাগিল।\n– আলিবাটৰ কাষত গছপুলি ৰোৱা, টোকলাই নদীত পাৰ্ক সাজিব খোজা, শব্দ প্ৰদূষণৰ কথা লৈ চুপ্ৰিম ক’ৰ্টলৈ যোৱা, সেইবোৰো মনত আছে। সপ্তাহজোৰা ‘অখণ্ড ভাগৱত পাঠ’ৰ মাইক, ক’ৰ্ট ফিল্ডত দিনেনিশাই ফুল চুইঙত চলি থকা বাণিজ্য মেলা, আনন্দ মেলা, গাড়ী-মটৰৰ ভেকুৱাম হৰ্ণ আদিত অতিষ্ঠ হৈ চক্ৰৱৰ্তী লে’নৰ শ্ৰীমতী চিনু দাসে বাতৰিকাকতত প্ৰৱন্ধ আকাৰে আপোনালৈ চিঠি লিখিছিল। আপুনি উত্তৰো দিছিল। বহুত মানুহ কলা হৈ গ’ল। পঢ়া-শুনা কৰা ল’ৰা-ছোৱালী আৰু ৰোগীয়ে ভীষণ যন্ত্ৰণাত চটফটাবলৈ ধৰিলে। ইয়াত একো কৰিব নোৱাৰি আপুনি চুপ্ৰিম ক’ৰ্ট পালেগৈ। ক’ৰ্টে ৰায়দানো কৰিলে। বিদ্যুতৰ লুকাভাকু, নলা-নৰ্দমা, পানী নিষ্কাশন,জাৱৰ-জোথৰ, ফুটপাথৰ পাচলিৰ বজাৰ.. এইবোৰ লৈয়ো কম যুঁজিলেনে? বাপ্পা ঐ…\nঠিকেই। পিছে শেষ ফলাফল কি? যুদ্ধক্ষেত্ৰতে বীৰগতি। এইযে ভাৰত-পাকিস্থানৰ ফাইনেল খেলখনত ভাৰতে পাছলৈ হাত দাঙি দিলে তেনেকৈ ময়ো হাত, ভৰি, নাক, কাণ সকলো দাঙি ছাৰেণ্ডাৰ কৰি দিলোঁ।\n– গতিকে এতিয়া মোক আৰু নতুনকৈ এইবোৰত নুসুমুৱাব। নলগা জেঙত লাগি থকাটো মই পূৰাপুৰি বন্ধ কৰি দিলোঁ। ৰোহিত, বিৰাট, শিখৰ, ধোনী আটাইবোৰে যিদৰে ক্ৰীজ এৰি সুৰসুৰকৈ গেলেৰীলৈ ঘূৰি আহিল ময়ো ঠিক তেনেকৈয়ে নেগুৰ দাঙি পলালোঁ। বৰ্তমান চুপচাপ পেভেলিয়নত, ক’লা আইনাৰ সিপাৰে। কিছুদিনলৈ মোক আৰু কোনেও বিচাৰি নাপায়।\nমানুহকেইজনে কথা কোৱা বন্ধ কৰি এক মুহুৰ্তৰ বাবে ইজনে সিজনলৈ চোৱা-চুই কৰি ল’লে।\n– তেনেহলে বৰ ভাল খবৰ। আচলতে আমিও এতিয়া সেইটোকেহে বিচাৰিছোঁ। আপুনি যুঁজ-বাগৰ সমূলঞ্চে এৰি দিয়ক। আলিবাটৰ গাঁতবিলাক পুতি পেলোৱাতকৈ থাকিবলৈ দিয়াটোহে ভাল হ’ব। এইবোৰৰ পৰা ৰাইজৰ সাংঘাতিক উপকাৰ হৈছে। সেই কথাটো ইতিমধ্যে আমাৰ পৰম পূজনীয় বিধায়ক ছাৰ আৰু মাননীয় সাংসদ ছাৰেও খুব ভালদৰে বুজি পাই গাঁত পোতা বা ৰাস্তা মেৰামতি কৰাৰ বিষয়টো মনৰ পৰা সম্পূৰ্ণকৈ মচি পেলাইছে। পৰহিলৈ আমি দুয়োকে বিশেষভাবে সম্বৰ্ধনা জনাম। নিৰ্বাচনৰ সময়ত তেখেতসকলে ঘপহকৈ প্ৰতিশ্ৰুতিবোৰ দি দিলে ঠিকেই, পিছে খুব ভাল কথা যে ইমানদিনে দুয়োৰে লাওখোলাৰ পৰা ভুল ধাৰণাবোৰ আঁতৰিল। প্ৰতিশ্ৰুতি মতেই কামবিলাক কৰি পেলোৱা হ’লে ৰাইজৰ মহা সৰ্বনাশ হ’লহেঁতেন। ইতিমধ্যে দুয়োজনে খুব ভালদৰে বুজি পালে যে ব্ৰহ্মপুত্ৰৰ পৰা পানী আনিলে আমাৰ লোকেল পানীবোৰে মনত কষ্ট পাব। ন-আলিৰ অ’ভাৰব্ৰীজখন সাজিলে তলত থকা স্থানীয় মানুহখিনিৰ ভীষণ লটিঘটি হ’ব। এইযে সিদিনা ভগা ৰাস্তাটো মেৰামতি কৰিম বুলি মহা ধুমধামেৰে বঙালপুখুৰীৰ চুকত মিটিং-চিটিং পাতি চাহ-তামোল খাই নিজৰ বিখ্যাত নাম দুটাৰে সৈতে বৰ ধুনীয়া আধাৰশিলা এটাকে ফিটিং কৰি থৈ গ’ল, এই মুলুকৰ সকলোবোৰ কাম সাইলাখ তেনেকুৱাই হোৱা উচিত। মিতিৰো ৰ’ল, চাউলো সিজিল। হয়নে নহয় কওক?\n– কিন্তু আলিবাটৰ গাঁতে ৰাইজৰ কি উপকাৰ কৰিলে?\n– উৱা.. তাতে লাং খাই ভাং খাই উজুটি খাই পৰি পৰি ৰাইজে বিনাপইচাতে নিজৰ নিজৰ দাঁতবোৰ সৰোৱা নাই জানো ? কিমান পইচা বাচিছে। গাঁত আৰু দাঁত, দুয়োৰে ওতঃপ্ৰোত সম্বন্ধ। বিদেশত ডেণ্টিষ্টৰ ফীজ হেনো এবাৰত এহেজাৰ ডলাৰ। টকাৰ হিচাপত প্ৰায় সত্তৰ হাজাৰ। দাঁত এনে এটা বস্তু য’ত হাত দিয়াৰ লগে-লগেই সিফালে মিটাৰ উঠি গৈ থাকে। আৰচিটি, কেপিং, ফিলিং, মেডিছিন, সকলোবোৰ লৈ এটা এটা দাঁতৰ লগত কমেও দুই লাখ টকা খৰচ। তাক বত্ৰিছেৰে পূৰণ কৰক। কিমান হ’ল? তাতকৈ আমাৰ গাঁতকেইটাই উত্তম। কোনো টেন্সন নাই। সিদিনা দাঁত দেখুৱাবলৈকে কুতুবুদ্দিন ডিব্ৰুগড়লৈ গৈছিল। পিছে নাপালেগৈয়ে। মৰাণতে আটাইকেউটা সৰি-মেলি আজৰি। তাৰ কি আনন্দ। কেৱল টকা বচাই নহয়, ডাক্তৰৰ ছেম্বাৰত বহি বা থিয় হৈ ঘণ্টাৰ পিছত ঘণ্টা বোন্দাপৰ দি থকা, এক্সৰে’, ব্লাড, ষ্টুল, ইউৰিণ, প্ৰে’ছাৰ, ছুগাৰ, কলেষ্টেৰল, ইউৰিক এছিড, ইছিজি, দামী দামী দৰৱ…\n– এতিয়া মই আপোনালোকক চান্দা দিব লাগিবনেকি?\nআটাইকেউজনে উচপ খাই উঠিল।\n– নাই নাই। নালাগে। আপুনি মাত্ৰ সম্বৰ্ধনা সভাখনত উপস্থিত থাকিলেই হৈ যাব।\n– ছাৰসকলক কি দিব? গামোচা, শৰাই, চেলেং চাদৰ, ছাটি, লাখুটি, গীতা, ভাগৱত, কীৰ্তন, মানপত্ৰ, তাম্ৰপত্ৰ, আৰু কিবা..?\n– আপোনাৰ পৰা সেই বিষয়েও কিবা এটা পৰামৰ্শ পাম বুলি আশা কৰি আহিছিলোঁ। আমি ভাবিছোঁ, চাৰি পাৰি দাঁত দি দিওঁ। এজনৰ দুপাৰিকৈ দুজনৰ টোটেল চাৰিপাৰি। অৱশ্যে যদু মধু, নৰেন হৰেন, ঘটিৰাম বাতিৰামৰ নিচিনা অৰ্ডিনেৰি প্ৰজাবোৰে যেনেকুৱা দাঁত লগায়, তেনেকুৱা কম দামী, ক্ষয় যোৱা বিধৰ, অৰ্ডিনেৰি দাঁত নহয়। এই ধৰি লওক বত্ৰিছটাৰ ভিতৰত কমেও চৈধ্যটা হীৰাৰ, দহটা প্লেটিনামৰ, 6টা সোণৰ, দুটা ৰূপৰ..। কেনেকুৱা হ’ব বাৰু? কওকচোন।\nঅতি আচৰিত হ’লোঁ।\n– দাঁত উপহাৰ দিব খুজিছে কিয় ?\n– চাওক। তেখেতসকল সাংঘাতিক ভিআইপি মানুহ। হয়নে নহয়? লগুৱা, লিকচৌ, লিটিকাই, ড্ৰাইভাৰ, বডিগাৰ্ড লৈ মস্ত মস্ত এছইউভি গাড়ীত ঘূৰে। গাঁতত পৰাৰ কোনো চান্স নাই। আৰু গাঁততেই যদি নপৰে, দাঁত কোনে সৰাব? বুঢ়া বয়সত নিজে নিজে সৰাৰ পাছত এই দুপাৰি কিমান কামত আহিব চিন্তা কৰক।\nকথাটো বৰ এটা মিছাও নহয়। সঁচাকৈয়ে চিন্তা কৰিবলৈ লাগি গ’লোঁ।\n– আমাৰ মতে এই মুহুৰ্তত, এই মুলুকত, দাঁতেই হৈছে প্ৰিয়জনক দিব পৰা সৰ্বোত্তম উপহাৰ। এতিয়াৰে পৰা আপুনিও আৰু গাঁত পোতা, ৰাস্তা মেৰামতি কৰা, নলা খন্দা, দলং সজা, মাইক নবজোৱা, লাইট লাগে, ফোন লাগে, গছ লাগে, এনেকুৱা কথাবোৰত লাগি নাথাকিব। আলিবাটত গাঁত যিমানে বাঢ়িব ৰাইজৰ সিমানেই লাভ। অ’কে?\n« খন্তেকীয়া বৰলা – অভিজিত মেধি\nআই এম ইন ইউ.এচ.এ – অঞ্জলি গগৈ বৰগোহাঞি »\nস্কুলৰ দিনৰ পৰা পঢ়ি আহিছো আপোনাৰ লেখা। আলোচনীয়ে হওক বা বাতৰি কাগজ, মুঠতে আপোনাৰ নামটো দেখিলে প্ৰথমেই পঢ়ি লওঁ।\nআমাৰ ফটাঢোল পৰিয়ালৰemagazine খনত আপোনাৰ লেখাটিয়ে আলোচনী খনক এনে শুৱনি কৰিছে যে বুজাবলৈ ভাষা নাই। ধন্যবাদ।\nশৈশৱৰ পৰা শুনি অহা এটি চিনাকী নাম ‘বিকাশ মামা’৷ আপোনাৰ লেখনি আমাৰ বাবে এক আৰ্হি৷ সমাজ সংস্কাৰেই যাৰ জীৱনৰ উদ্দেশ্য তেওঁ আমাৰ চিৰনমস্য৷ কৃতজ্ঞতা জনালো মামা আপোনাক৷\nআমাৰ নুনমাটি নাৰেংগী পথটোৰ একেই অৱস্থা। ভাল লাগিল\nআপোনাৰ লিখাই আলোচনীৰ মানদন্দ আৰু ওপৰলৈ নিলে।ধন্যবাদ\nশৈশৱৰ পৰাই আপোনাৰ লেখাৰ গুণমুগ্ধ পাঠক। আপোনাৰ লেখাই ই-আলোচনীখনৰ সৌষ্ঠৱ এশ গুণে বৃদ্ধি কৰিলে। সুন্দৰ লেখনী, পঢ়ি আপ্লুত হ’লো চাৰ।\nআপোনাৰ সুস্বাস্থ্যৰ কামনা কৰিলো। লগতে আশা ৰাখিলো, ভবিষ্যতেও আপোনাৰ লেখনীৰে আলোচনীখন সমৃদ্ধ কৰিব\nআৰম্ভনি কৰিছিলো মৌচাকৰ পৰা, তাৰপিছত প্ৰান্তিকৰ দৈনন্দিন। এতিয়াও সেই স্পৃহা কম হোৱা নাই। ক’ৰবাত আপোনাৰ লেখনী দেখিলেই গোগ্ৰাসে গিলো।\nআপোনাৰ লেখনীয়ে ই-মেগাজিনখনৰ মানদণ্ড আৰু ওপৰলৈ নিলে চাৰ।\nআপোনাৰ ৰঞ্জন শিতান মোৰ প্ৰিয় । এইখন আলোচনীত আপোনাৰ লিখা পঢ়িবলৈ পাই অতিশয় আনন্দিত হৈছোঁ । ভাল পালোঁ পঢ়ি\nচাৰ আপোনাৰ লেখাই সদায় আপ্লুত কৰি আহিছে। মই নিজে কিবা কিবি লেখিবলৈ চেষ্টা কৰিলে আপোনাৰ লেখনি আৰু শৈলীৰ প্ৰভাৱ এৰাই চলিব নোৱাৰো। ফটাঢোলত আপোনাৰ লেখনি পঢ়িবলৈ পাই গৌৰৱান্বিত হৈছো।\nশৈশৱৰে পৰা অতিকৈ চিনাকি নাম, সবাতোকৈ প্ৰিয় লিখক। প্ৰথমবাৰৰ বাবে আপোনাৰ লেখা ই-আলোচনী এখনত পঢ়িবলৈ পালো। তাৰবাবে ফটাঢোলৰ সম্পাদনা সমিতিলৈ অশেষ ধন্যবাদ।\nআগলৈও আপোনাৰ লেখা এই আলোচনীত পঢ়ি থাকিব পাম বুলি আশা ৰাখিলো। ভগৱানে আপোনাক সদায় সুস্বাস্থ্যৰ অধিকাৰী কৰি ৰাখক\nআপোনাৰ দৰে লেখকৰ লেখনী ফটাঢোলত পঢ়ি খুব ভাল লাগিছে ৷\nআপোনাক আমাৰ মাজত পাই বৰ গৌৰৱান্বিত হৈছো ৷ আমি প্ৰায় নব্বৈৰ দশকৰ পৰাই আপোনাৰ নিৰ্ভীক আৰু নিৰপেক্ষ ব্যংগ লেখাৰ অনুৰাগী পাঠক ৷ আপোনাৰ দীৰ্ঘাও কামনা কৰিলো ৷ অলপ সময় উলিয়াই ফটাঢোলৰ মজিয়াত আহি এনেদৰে আমাক উৎসাহিত কৰিব বুলি আশা ৰাখিলো ৷\nমোৰ অন্যতম প্ৰিয় লেখকজনৰ লেখা ফটাঢোলত পঢ়িবলৈ পাই নথৈ আনন্দিত হৈছোঁ। অশেষ ধন্যবাদ ছাৰ।আপুনি সদায় কুশলে থাকক ।\nপ্রিয় লেখকজনক ইয়াত পায় কিযে গৌৰৱ অনুভৱ কৰিছো।\nএইটো শ্বেয়াৰ নকৰি নোৱাৰা লেখা।\nআপোনাৰ লেখা ফটাঢোলত পঢ়িবলৈ পাই নথৈ আনন্দিত হৈছো ছাৰ। বৰ ভাল লাগিল।\nআপোনাৰ লেখাবোৰৰ প্ৰতি সদাই এটা আকৰ্ষণ আছে। আজিও ব্যতিক্ৰম নহ’ল। ফটাঢোলত আপোনাৰ লেখনিয়ে সৌষ্ঠৱ বৃদ্ধি কৰিলে।\nআন্তৰিক শুভেচ্ছা থাকিল ।\nআপোনাৰ ব্যঙ্গৰ শৈলীয়ে মোক খুব আকৰ্ষণ কৰে৷ ইয়াত আপোনাৰ লেখা পাই খুব ভাল লাগিল৷\nখুব ভাল লাগিল ……


Home AJOY LAL DUTTA ANALYSIS অজয় লাল দত্ত পৰ্যবেক্ষণ বিশ্লেষণ পৰ্যবেক্ষণ\nxukhdukh.com December 28, 2017 AJOY LAL DUTTA, ANALYSIS, অজয় লাল দত্ত, পৰ্যবেক্ষণ, বিশ্লেষণ,\nনিৰ্বাচনী ছন্দ বনাম ব্যৱস্থাগত পতন\nদেশ এখনত সময়ে সময়ে অনুষ্ঠিত হৈ থকা যিকোনো পৰ্যায়ৰ নিৰ্বাচনী ফলাফল সমূহক শাসনত থকা দল সমূহৰ নীতি তথা কৰ্মৰাজিৰ ওপৰত ৰাইজৰ শেহতীয়া প্ৰতিক্ৰিয়া বুলি গণ্য কৰা হয়। সেই সূত্ৰে গুজৰাট আৰু হিমাচল প্ৰদেশৰ নিৰ্বাচনী ফলাফলক লৈয়ো বিভিন্ন পৰ্যায়ৰ ৰাজনৈতিক বিশ্লেষণ হবলৈ ধৰিছে। দল হিচাবে কেন্দ্ৰ চৰকাৰৰ দায়িত্বত থকা দলেই দুয়োখন ৰাজ্যতে বিজয়ধ্বজ উৰুৱাবলৈ সক্ষম হৈছে আৰু সেই ফলাফলকে দেশৰ জনতাই চৰকাৰৰ শেহতীয়া নীতিকো সমৰ্থন কৰা বুলি ধাৰণা দিবলৈ শাসকীয় চৰকাৰে প্ৰচাৰ চলাব আৰু সেয়া স্বাভাৱিক কথাই। এই ফলাফলৰ পাছতে দেশৰ মানচিত্ৰত গেৰুৱা ৰঙ সানি কেৱল কেইখনমান ৰাজ্য বাদ দি সকলোতে একৰঙী ফটোৰ প্ৰচাৰেও সামাজিক যোগসূত্ৰৰ মাধ্যম ভৰাই পেলাইছে। মানুহৰ মনত সমান্তৰালকৈ এই প্ৰশ্নও উদয় হৈছে যে, দেশৰ গণতান্ত্ৰিক চৰিত্ৰক ধৰি ৰখাৰ বাবেই শক্তিশালী বিৰোধীৰো জানো প্ৰয়োজন নাই? এটা দল বা গোটৰ হাতলৈকে ক্ৰমাগত ভাৱে সৰ্বোচ্চ ক্ষমতা গুচি যাবলৈ ধৰাটো দেশৰ বাবে সঁচাকৈ সুখপ্ৰদ কথা হৈছেনে সেয়াও বিচাৰ্য বিষয় হৈ পৰিছে।\nপ্ৰাক্-নিৰ্বাচনী কুচকাৱাজ, নিৰ্বাচনী প্ৰচাৰৰ হাই-ভল্টেজ নাটকৰ মাজত ফুটি উঠা ভিন্ন দিশবোৰৰ মাজতে এগৰাকী সাংবাদিকে কৰা মন্তব্য অতি গুৰুত্বপূৰ্ণ বুলি বিবেচিত হৈছে, সেয়া হৈছে যে এই নিৰ্বাচনৰ ফলাফলত হয়তো দুয়োটা প্ৰধান দলৰে এটা নহয় এটা পৰাজিত হবই, কিন্তু আন এটা কিন্তু ইতিমধ্যেই পৰাজিত হৈছে, সেয়া হৈছে সাংবিধানিকভাৱে স্বতন্ত্ৰ সংস্থা নিৰ্বাচন আয়োগ! সদ্য সমাপ্ত নিৰ্বাচনত এই সংস্থাৰ শিথিল স্থিতিৰ বাবে সংস্থাটো কঠোৰ সমালোচনাৰ সন্মুখীন হব লগাটো হৈছেই আৰু ইয়াৰ সৈতে প্ৰশ্ন উঠিছে স্বতন্ত্ৰ সংস্থাবোৰৰ ওপৰত ক্ৰমাত স্পষ্ট হৈ উঠা ৰাজনৈতিক হেঁচাৰ চিন্তনীয় ধাৰাটোহে! আদালতৰ মজিয়াৰ পৰা ইলেক্ট্ৰনিক ভোটিঙ মেচিনৰ সৈতে সংযুক্ত পেপাৰ ট্ৰেইলৰ কিছু অংশ গণনা কৰি ইভিএমৰ ফলাফলৰ সৈতে অন্ততঃ ২৫শতাংশ মিলাই চাবৰ বাবে আহ্বান জনাব লগা হোৱা অৱস্থা আৰু সেই আহ্বানক আয়োগে নস্যাত কৰাৰ দৃষ্টিকটু স্থিতিয়ে কিন্তু ভৱিষ্যতে স্বতন্ত্ৰ সংস্থা সমূহৰ মাজতে ব্যৱস্থাগত কথাটো সংঘাত যে বৃদ্ধি কৰিব তাৰেই ইংগিত কিন্তু বহন কৰিছে।\nধৰা হওক, যদি এই নিৰ্বাচনী ফলাফলে একক সংখ্যাগৰিষ্ঠ কৰি এটা দলক শাসনৰ ভাৰ প্ৰদান নকৰিলেহেতেন, তেতিয়া হলেনো কি অৱধাৰিত আছিল? সৰ্ব বৃহত গণতন্ত্ৰখনৰ ইতিহাসেই তাৰ উত্তৰ প্ৰদান কৰিছে। গোৱাত কি হৈছিল, অথবা নাগালেণ্ডত। নিলৰ্জ হৰ্ছ ট্ৰেডিঙৰ মুকলি বেহাৰ যোগেদিয়ে কোনো এটা দলেই শাসন হস্তগত কৰিলেইহেতেন, এয়াই শাশ্বত সত্য। কিন্তু আগৰ ঘটনাবোৰৰ পৰা ভাৰতীয় গণতন্ত্ৰই ইয়াৰ প্ৰতিবিধানটো এতিয়াও গঢ়ি তুলিব নোৱাৰিলে। না-বিৰোধী, না-সৰু বৰ ৰাজনৈতিক দলে, সামাজিক সংগঠনে আজিও এবাৰ ভোট লোৱাৰ পাছত, ফলাফল পশ্চাত বেচা-কিনাৰ এই খেলখন বন্ধ কৰাৰ বাবে কোনো বিশাল জনমত গঢ়ি তুলিব নোৱাৰিলে। ৰাজনীতিত এইসমূহ নীতিহীন কথা স্বাভাৱিকেই বুলি মানি লব লগা অৱস্থাই আমাৰ দেশৰ নৈতিকতাৰ স্খলনকেই প্ৰতীয়মান কৰা নাইনে।\nধৰা হওক, যদি এই নিৰ্বাচনী ফলাফল ওলোটা হলহেতেন, বিৰোধীয়ে শাসকক হৰুৱালেহেতেন বিহাৰৰ লেখীয়াকৈ। তেতিয়া, সেই উদাহৰণকেই লওক, ৰাজ্যৰ বাবে লগা পুঁজিৰ বাবেই অৱশেষত জিকি অহাজনো হাৰি যোৱাজনৰ ওচৰতে শৰণ লবলৈ কিদৰে আজি বাধ্যই। কিদৰে কেন্দ্ৰত বিজেপি চৰকাৰ অহাৰ পাছত অসমৰ কংগ্ৰেছৰ চৰকাৰলৈ পুঁজিৰ সোঁত শুকাই গৈছিল মনত পেলাওকচোন। অসমৰ মানুহে, ঠিকাদাৰে, কৰ্মচাৰীয়ে ভাবিবলৈ বাধ্য হৈছিল, কেন্দ্ৰত থকা দলৰে চৰকাৰ হওক, নহলে পাঁচ বছৰলৈ টুনীৰ মৰণ নিশ্চিতই। মেডিয়া মেনেজমেণ্ট আজি এক কলা, চ’চিয়েল মেডিয়াত প্ৰফেচনেল যোদ্ধা, অবিৰত প্ৰতিক্ষণ। কোনটো শুদ্ধক কেতিয়া হাজাৰ হাজাৰ ভুৱা প্ৰপাগাণ্ডাৰে জনমানসত ভুললৈ ৰূপান্তৰ কৰিব, কোনেও অনুমান কৰিব নোৱাৰা অৱস্থা! ইভিএম মেনুপুলেচনৰ সম্ভাৱনাৰ বিষয়ে বোলে ২০০৯তে কিতাপ লিখিছিল বিজেপিৰ ৰাষ্ট্ৰীয় নেতাই। জাপানে চাপ্লাই দিয়ে ইভিএম অথচ নিজে ব্যৱহাৰ কৰে কাগজৰ বেলট। এইদৰেই আজিৰ তাৰিখত, গণতন্ত্ৰক মেনুপুলেট কৰাৰ অজস্ৰ ন-ন বাট পোহৰলৈ আহিছে। আৰু সময়ৰ এই কঠিন পৰীক্ষাত আমাৰ দেশো অৱতীৰ্ণ হবই লাগিব, আৰু ইয়াৰ সমাধানো আনিব সময়েই।\nআজিৰ আধুনিক সময়ত যদিও ভাৰতৰ বেছিভাগ লোক নিৰক্ষৰ, আৰু লিখা-পঢ়া জনা মানেই ৰাজনৈতিক শিক্ষাৰে বিবেচনালব্ধ হোৱা বা দীৰ্ঘম্যাদি ফলপ্ৰসূ হোৱাকৈ নিৰ্বাচনত মত দিব পৰাৰ পৰিপক্কতা অহা বুলিওটো কব নোৱাৰি। সেয়েই সংখ্যাৰ খেলত গুণগত বিবেচনাৰ ভোটিঙ সদায়েই পৰাভূত হৈ আহিছে। এই পটভূমিত এতিয়াও সাময়িক প্ৰলোভন আৰু সামাজিক ক্ষণিকৰ উত্তেজনাৰ প্ৰসাৰে নিৰ্বাচনী ফলাফলত নিৰ্ণায়ক কাৰক হৈয়ে ৰৈছে। মানুহ বিবেকেৰে ভোট দি কিনো হব, বিবেকেৰে ভোট দিবলৈ যোগ্য প্ৰাৰ্থী জানো আছে, সকলো পাৰ্টি একে, বিবেক ভোট দিয়া এজনো প্ৰাৰ্থী আজিলৈকে জিকা নাই, এনেধৰণৰ হা-হুতাশ নাগৰিকৰ মাজত এতিয়াও সুস্পষ্ট। জাত-পাত-ধৰ্ম-সম্প্ৰদায়ৰ বিভাজনৰ খেল, সৰু সৰু গোট কৰি পুষ্টিকৰণ-তুষ্টিকৰণেৰে নিজৰ ফলীয়া কৰা ভিন্ন শক্তিৰ আগত সদায়েই দেশত ব্যৱস্থাগত পৰিবৰ্তন আৰু সামাজিক সূচকাংকৰ উন্নতিৰ বাবে দলগত ৰাজনীতিৰ উৰ্ধত কৰিব লগীয়া কামবোৰ, সদায়েই পশ্চাতমুখী হবলৈ বাধ্য হৈ আহিছে। চৰকাৰী পুঁজিৰ কিমান শতাংশ বাস্তৱত কামলৈ ৰূপান্তৰিত হৈছে, সেই শতাংশবোৰ বৃদ্ধিৰ বাবে ধৰাতলত কাৰ্যক্ষেত্ৰত কোনো ব্যৱস্থা গঢ় লৈ উঠা নাই। অফিচবোৰত ঘোঁচৰ পৰিমান কমিছেনে, খাদ্য বস্তুৰ ক্ষেত্ৰত মধ্যভোগীৰ ছুপাৰ প্ৰফিটত লেকাম লাগিছেনে, কৃষকে উচিত মূল্য লাভ কৰিবলৈ ধৰিছেনে, এইবোৰ পৰিবৰ্তনহে আমাৰ বাবে কাম্য। চৰকাৰত কোন বহিছে, কোনে দল সলোৱাৰ খেল পাতিছে, সেয়া বিচাৰ্য বিষয় নহয়। যি সময়ত অসমত স্বাস্থ্য সেৱাৰ খৰছ সৰ্বাধিক হোৱাৰ খবৰে শিৰোনাম দখল কৰিছে, প্ৰসূতি আৰু নৱজাতকৰ মৃত্যুৰ হাৰত শীৰ্ষস্থানত শাৰী পোনাইছে, তেতিয়া আৰু সুধিবলৈ মন নাযায়, আজি শাসনত কোন আছে, সুধিবলৈ মন যায়, ব্যৱস্থাৰ কত পতন হৈছে?\nবিধান সভাৰ নিৰ্বাচনৰ ফলাফল কাৰোবাৰ বাবে অশ্বেমধ যজ্ঞৰ ঘোঁৰাৰ দৌৰ হব পাৰে, কাৰোবাৰ বাবে যুৱৰাজ পাতি অভিষেকৰ ক্ষণৰ প্ৰয়োজন হব পাৰে। তাৰ বাবে লাগিলে দেশত সংসদ নচলক, কাম ধাম এৰি মূল ব্যক্তিবোৰ ৰেলীতে ব্যস্ত থাকক! কিন্তু দলত নুঘূৰা বেছিভাগ মানুহৰ বাবেই প্ৰশ্ন আৰু আগ্ৰহবোৰ সঁচাকৈয়ে বেলেগ। দেশ কোনদিশে গতি কৰিছে, দেশত মানুহৰ বেছিভাগ মানুহৰ জীৱনযাত্ৰা ক্ৰমাত সুচলতৰ হৈ আহিছেনে, দুখীয়াই দুখ নিবাৰণৰ বাবে কৰ্মৰ আশ্ৰয় পাইছেনে, কামকৰাজনে সময়ত চৰকাৰী হাৰত মজুৰী পাইছেনে, ভৱিষ্যনিধিৰ ধন জমা হৈছেনে, চৰকাৰী চাকৰি-ঋণ-ৰাজসাহাৰ্য খাচি-খোচামতি নোহোৱাকৈ পোৱাৰ ব্যৱস্থা বৃদ্ধি হৈছেনে, কম খৰচত ভাল শিক্ষা-স্বাস্থ্য সেৱা, ভাল ৰাস্তা-পদূলি-আন্তঃগাঁঠনি, এইবোৰ আশাতহে মানুহ যায় ভোট দিবলৈ। যেতিয়া মজুৰী বিচাৰি যাওতে বনুৱাই গুলী খায়, সেই ঘটনাৰ অভিযুক্তক ৰাজ-আতিথ্য দিয়াৰ বিপৰীতে ঘটনাৰ শান্তিপূৰ্ণ গণতান্ত্ৰিক প্ৰতিবাদ কৰিবলৈ গলে পুলিচে গুৰুলা গুৰুলকৈ পিটে, তেতিয়া সুধিবলৈ মন নাযায়, শাসনত আজি কোন আছে, সুধিবলৈ মন যায়, ব্যৱস্থাৰ কত পতন হৈছে।\nসাধাৰণ মানুহক ঠেঁটুৱৈ ধৰা শীতত ঘৰ ভাঙি উচ্ছেদ চলাবলৈ থমকি নৰয়, কিন্তু একেইধৰণৰ ভূমিত গা-কৰা ধনীৰ সম্পদত হাত নিদিয়ে কিয় বুলি প্ৰশ্ন উঠিলে, হেতাঁ-উপৰা লাগে চৰকাৰী শপতনামা দাখিল কৰি স্থগিতাদেশ আনিবলৈ কিয়? কেইঘৰমান বিশেষ সম্প্ৰদায়ৰ মানুহৰ ঘৰ ভাঙি উল্লাস কৰা সকলৰ বাবে কাজিৰঙা বেদখলমুক্ত হৈয়ে গল চাগৈ! আদালতৰ কাগজত উল্লেখ থকা বাকীবোৰ অঞ্চলত কোনো পদক্ষেপ নোলোৱাকৈ থমকি ৰোৱা বুলডেজাৰক লৈ কাৰো কোনো সমস্যাই নাই! নাগৰিকত্ব এটা বেলেগ ইছ্যু, আৰু মাটিত ভোগ দখল এটা চিভিল মেটাৰ আৰু কাগজপাতিৰ কথাহে। প্ৰাকৃতিক কাৰণত স্থানাচ্যুত হোৱা লাখ লাখ লোকক বিকল্প সংস্থাপন দিয়াৰ বাবে কোনো নিৰ্দিষ্ট নীতি তৈয়াৰ কৰি ঘৰ-মাটি একঠাকৈ দিবলৈ ইমান টকা আহিব বুলি প্ৰশ্ন হয়, কৰ পৰা মাটি ওলাব বুলি প্ৰশ্ন উঠে, পিছে উতসৱ পাতি ধন উৰুৱাবলৈ কেতিয়াও ধনৰ অভাৱ বুলি শুনা নাযায়। নমামিৰ পাছত এতিয়া ৰেলী-ফৰ-ৰিভাৰৰ উতসৱত বানাক্ৰান্তই সুখ বিচাৰিব লাগিব, অহাবাৰৰ বিপদৰ পৰা নিস্কৃতি আশা কৰিব লাগিব! কেইবাখনো দিল্লীৰ দৰে চহৰৰ সমান ভূমি ব্ৰহ্মপুত্ৰত জাহ গল বুলি তথ্য ওলালেও কোনো প্ৰতিক্ৰিয়া নহয়। নিজৰ নাগৰিকবোৰৰ কি হল, কলৈ গল, তাৰ দায়িত্ব লবলৈ ব্যৱস্থা নকৰা প্ৰশাসনে যেতিয়া হঠাত পেট্ৰিয়ট হৈ ঘৰ ভাঙি বেদখল উচ্ছেদ কৰাবলৈ যায়, তেতিয়া সুধিবলৈ মন নাযায়, কালি কোন ৰজা আছিল অথবা আজি কোন ৰজা। সুধিবলৈ মন যায়, ব্যৱস্থাগত পৰিবৰ্তন আজিও নহ’ল কিয়।\nনিৰ্বাচন আহিব আৰু যাব। কোনো ৰজা হব, বহিব, খহিব। নিৰ্বাচন জিকিবলৈ আৱেগ, ধন, প্ৰচাৰ, প্ৰপাগাণ্ডা, হেলিকপ্টাৰ-উভচৰী উৰাজাহাজৰ জোৱাৰো ধুমুহা অহাদি আহিয়েই থাকিব। সেইবোৰ নিৰ্বাচনী ছন্দতেই মগন হৈ থাকোতে ব্যৱস্থাগত পতনবোৰলৈ চকু নিদিলে কিন্তু, এই ধাৰা সমাজৰ বাবে যে দীৰ্ঘকালীন ৰূপত সুখকৰ নহব, সেই কথাও কিন্তু নিশ্চিত।\nTags # AJOY LAL DUTTA # ANALYSIS # অজয় লাল দত্ত # পৰ্যবেক্ষণ # বিশ্লেষণ\nLabels: AJOY LAL DUTTA, ANALYSIS, অজয় লাল দত্ত, পৰ্যবেক্ষণ, বিশ্লেষণ


by©AdminPosted at Tuesday, September 08, 2020\nএটা শব্দ , এটা চিনাকি মাত্র , আপুনি মোৰ অমুক , মই তাৰ তমুক ইত্যাদি ইত্যাদি আচলতে বাৰু এনেকুৱা নহয়নে কোনো কাৰো নহয় | তেন্তে এই শব্দটোৰ ইমান মধুৰতা কিয় ? ইমান মাধুৰ্যমণ্ডিত শব্দটোৰ মাজত ইমান ফাট মেলে কিয় ? কিয় ইমান কৰ্শক হৈ পৰে ? কিয় নিকপকপিয়া নহয় ? কিয় দণ্ড খৰিয়াল , কাজিয়া পেচাল হনা হনি , ঈৰ্ষা কিয় হয় এই সম্পৰ্কবোৰৰ মাজত |\nএটা সময় থাকে তেতিয়ালৈ ঠিকে থাকে | তাৰ পৰবৰ্তী পৰ্যায়লৈ সম্পৰ্ত ফাট মেলে | আমাৰ তেজৰ সম্পৰ্কত এনে হোৱা দেখা যায় | কিন্তু কিয় ? আনৰ কথা বাদ দি থৈ আমি আমাৰ নিজৰ বুলি যাক কওঁ ইয়াৰ মাজত তেনে হোৱা দেখা যায় | মাৰা মাৰি , কটা কটি , বুজা-বুজি নাই | কেনেকৈ কেৱল নিজক শক্তিশালী কৰিব পাৰি , লাগিলে আনক মাৰি কাটি হলেও | যদি তেনেই হয় সম্পৰ্ক লাগে কিয় ? টকাৰ কাৰণে , সম্পত্তিৰ কাৰণে কোনেও কাকো চিনি নাপায় |\nনহলে ভায়েকে ককায়েকক ,পত্নীয়ে পতিক হত্যা কৰে | আত্মসাতৰ তাড়নাই মানুহক পশুৰ পৰ্যায়লৈ অৱনমিত কৰিব পাৰে | হিতাহিত জ্ঞান শুন্য হৈ পৰে | তেতিয়া আমাৰ মাজত লুকাই থকা পশু গুণে সাৰ পাই উঠে ? তাত দমন কৰিব নোৱাৰিলেই ৰক্তপাতৰ সম্ভাৱনা প্রকট হৈ পৰে |\nআমি আমাৰ সম্পৰ্কবোৰ মধুৰ কৰি ৰাখিবলৈ চেষ্টা কৰিব লাগে | নিজৰ মাজত দণ্ড খৰিয়াল দেখিলে আনে ভাল পায় | সেই দুৰ্বলতাৰ সুযোগ লৈ সেই সম্পৰ্কত ফাট মেলাবলৈ সোমাই পৰে | আনে কেতিয়াও ভাল উপদেশ নিদিয়ে | বৰং কেনেকৈ অনিষ্ট কৰিব পাৰি , ভাগ ভাগ কৰিব পাৰি তাৰহে চেষ্টাত থাকে | গতিকে তেনে অপতৃণবোৰক কেতিয়াও সেই সুবিধা দিব নালাগে | আমি এইবোৰ কথা অতীতৰ ধৰ্মীয় গ্রন্থ সমূহৰ পৰাও পাই আহিছোঁ | কিন্তু হলে কি হ'ব | আমাৰ চকুৰ আগৰ জ্ঞানৰ পৰ্দা মেল নাখায় | কপটতাৰ বীজে কিলবিলাই থাকিলে সেইটো ক'ৰ পৰা হ'ব | গতিকে এই পৃথিৱীত কোনো কাৰো নহয় | মাথো দুদিনৰ দেখাদেখি | অকলে উলংগ হৈ জন্ম লৈছো , অকলে উলংগ হৈ গুচি যাম মাথো জীয়াই থকা দিনকেইটা এনে আচৰণ | তেন্তে আমি কি শিক্ষাৰে শিক্ষিত হলো ? অবশ্যে বেয়াৰ মাজত ভালো নথকা নহয় | থাকিবই লাগিব নহলে সমাজ নচলিব নহয় | গতিকে আমি আমাৰ মাজৰ সম্পৰ্কবোৰ মধুৰ কৰি ৰাখিবৰ বাবে চেষ্টা কৰিব লাগিব | সম্পৰ্কত ফাট মেলিবলৈ , ঘুণে ধৰিবলৈ দিব\nনালাগে | তেজৰ সম্পৰ্ক আৰু গঢ়ি উঠা সম্পৰ্ক একে হ'ব নোৱাৰে | তালৈ আমি মন দিয়া উচিত |\nLabels#মনৰ কথা, #হেমেন হাজৰিকা


দুই কোটি টকাৰ গাঞ্জা জব্দ : ক’ত ? - Health Plus\nHome Daily news দুই কোটি টকাৰ গাঞ্জা জব্দ : ক’ত ?\nদুই কোটি টকাৰ গাঞ্জা জব্দ : ক’ত ?\nড্ৰাগ্‌ছৰ বিৰুদ্ধে ধাৰাবাহিক অভিযান চলাই থকা অসম আৰক্ষীয়ে আন এক বৃহৎ সাফল্য লাভ কৰিছে৷ অসম আৰক্ষীয়ে ৰাজ্যৰ মাজেৰে দক্ষিণ ভাৰতলৈ সৰবৰাহ কৰি থকা অৱস্থাত যোৰাবাটত বৃহৎ পৰিমাণৰ গাঞ্জা জব্দ কৰিবলৈ সক্ষম হয়৷\nএখন ট্ৰাকত কঢ়িয়াই আনা ৮০০ কেজি গাঞ্জা অসম আৰক্ষীয়ে জব্দ কৰে৷ জব্দ কৰা গাঞ্জাখিনিৰ বজাৰ দৰ প্ৰায় ২ কোটি টকা বুলি জানিব পৰা গৈছে৷ অভিযানকাৰী আৰক্ষীয়ে গাঞ্জাখিনি সৰবৰাহ কৰা ট্ৰাকখনৰ চালকক গ্ৰেপ্তাৰ কৰিছে৷\nউল্লেখ্য যে মহানগৰ আৰক্ষীয়ে লাভ কৰা তথ্যৰ ভিত্তিত যোৰাবাটত তালাচী অভিযান চলাইছিল৷ এই অভিযানৰ মাজতে এখন ট্ৰাকত কাৰ্টনত ভৰাই গাঞ্জাখিনি সৰকাই নিয়াৰ চেষ্টা কৰাৰ সময়ত অসম আৰক্ষীৰ তালাচীত ধৰা পৰে৷\nসেই সূত্ৰে চলোৱা অভিযানত গাঞ্জাখিনি জব্দ কৰিবলৈ সক্ষম হয়৷ লক্ষণীয় যে গাঞ্জাখিনি দক্ষিণ ভাৰতৰ তামিলনাডুলৈ সৰবৰাহ কৰি থকা হৈছিল বুলি আৰক্ষীয়ে প্ৰকাশ কৰিছে৷ যুটীয়া আৰক্ষী আয়ুক্ত পাৰ্থ সাৰথি মহন্তৰ নেতৃত্বত চলা এই সফল অভিযানক লৈ মুখ্যমন্ত্ৰী ড॰ হিমন্ত বিশ্ব শৰ্মাই টুইট কৰি শুভেচ্ছাও জ্ঞাপন কৰে৷\nPrevious articleঅসমে কিহত পালে দেশৰ ভিতৰত দ্বিতীয় স্থান\nNext articleতৈলাক্ত ছালত এইবোৰ ভুলতো নলগাব


Homeঅনূদিত গল্পতুচ্ছ/হুমায়ূন আহমেদ\ntranslatorsassam May 12, 2021\nঅনুবাদ গল্পঃ তুচ্ছ\nমূলঃ হুমায়ূন আহমেদ\nঅনুবাদঃ কলচুম বিবি\nমই মাটিৰ ফালে চাই খোজকাঢ়ো। ইয়াৰ প্ৰধান সুবিধা হৈছে পৰিচিত কাৰোবাৰ সৈতে চকুৱে চকুৱে পৰাৰ সম্ভাৱনা বহুত কমি যায়। এজনৰ সৈতে আনজনৰ এখন আঁৰকাপোৰৰ সৃষ্টি হয়। কোনো কোনোৱে বুজিব নোৱাৰে। ভদ্ৰতা দেখুওৱাৰ বাবে আগুৱাই আহি কয়-আচ্ছালামুআলাইকুম, ভালে আছেনে?\nএইবোৰ ক্ষেত্ৰত মই প্ৰশ্নকৰ্তাৰ মুখৰ ফালে নোচোৱাকৈ অলপমান হাঁহি কওঁ-ভাল। এইবুলি কৈ মই ৰৈ থাকোঁ। ইয়াতেই প্ৰশ্নকৰ্তাজন এটা সমস্যাত পৰি যায়। মোক কি কব ভাবি নাপায়। মই তাক উপযাচি কথা আৰম্ভ কৰাৰ বাবে কষ্ট খাবলৈ দিওঁ। স্পষ্টকৈ বুজিব পাৰি ভদ্ৰলোকে মনে মনে কৈছে কি যে অশান্তি! কিয় যে কথা পাতিবলৈ গ'লোঁ।\nসকলো সময়তে যে এই অৱস্থা হয় সেইটো নহয়। কিছুমান মানুহ আছে যিসকলে কথা কবলৈ বৰ পচন্দ কৰে। 'দেশৰ কি হৈ আছে কোৱাচোন ভাই?' এইবুলি নিজেই দেশৰ কি হৈছে সেই সম্পৰ্কে বিস্তাৰিতভাৱে কবলৈ ধৰে। এওঁলোকৰ হাতৰ পৰা নিষ্কৃতি পোৱাৰ কোনো সহজ উপায় নাই।\nবদৰুল আলম চাহাব এই ধৰণৰ এজন মানুহ। চৰকাৰী কৰ্মচাৰী। সম্প্ৰতি ৰিটায়াৰ হৈছে। হঠাৎ আহি পৰা অৱসৰ লৈ কি কৰিব বুজি উঠিব পৰা নাই। দুটা কাম বৰ মন দি কৰে- শৰীৰচৰ্চা আৰু দেশচৰ্চা। পুৱাই পুৱাই জগিং কৰে। জগিঙৰ বাবে এযোৰ কাপোৰো চিলাই লৈছে- বগা হাফ চাৰ্ট, হাফ পেণ্ট আৰু ক্ৰিকেটৰ আম্পায়াৰৰ দৰে টুপি। দেশচৰ্চাৰ ভিতৰত আছে তেওঁৰ নিজস্ব পৰিকল্পনা। লগ পালেই কব- প্ৰফেচৰ চাহাব, কিবা এটাতো কৰিব লাগে, কি কয়। ভেজিটেবলৰ দৰে জীয়াই থকাৰ কোনো অৰ্থ আছে জানো। কি কয়?\n-সদায়ে পৃথিৱীত কিমান শিশু মৰে জানেনে?\n-চল্লিশ হাজাৰ। বাংলাদেশৰ প্ৰতিদিন কিমানজন মৰে আণ্ডাজ কৰকচোন চাওঁ?\n-আণ্ডাজ কৰিবলৈ নোৱাৰো।\n-মোৰ ওচৰত ইউনিচেফৰ এটা ৰিপৰ্ট আছে। আপোনাক পঢ়িবলৈ দিম। পঢ়িলে মূৰ ঘূৰাব। ভয়াবহ অৱস্থা। আমি কিবা এটা কৰা দৰকাৰ। কি কয়?\n-এই যে সৰু সৰু শিশু ৰাস্তাৰ কাষত বহি ভিক্ষা কৰিছে, ইহঁতৰ ওচৰত আমিও উত্তৰ দিবলগা হব, নহবনে?\n- মই মোৰ পত্নীক প্ৰতিদিনে পঞ্চাশটাকৈ হাতেৰে বনোৱা ৰুটি প্ৰস্তুত কৰি দিবলৈ কৈছোঁ। তাই ৰাজী হৈছে। আপোনালোকেও আগুৱাই আহিব লাগিব। এজনৰ পক্ষেতো সম্ভৱ নহয়। কি কয়?\nযিমান গৰ্জন হয় সিমান বৰ্ষন নহয়- এইটো হৈছে সাধাৰণ নিয়ম। বদৰুল আলম চাহাবৰ ক্ষেত্ৰত এই নিয়মৰ অলপ ব্যতিক্ৰম লক্ষ্য কৰিলোঁ। তেওঁ সঁচাকৈয়ে ৰুটি বিতৰণ সমিতি সংক্ষেপে 'ৰুবিস' স্থাপন কৰিবলৈ বহিল। সমিতিৰ তিনি চাৰিখন সভাও হৈ গ'ল। মই সেই সমিতিৰ এক্সিকিউটিভ কমিটিৰ এজন সদস্য। ওচৰ-চুবুৰীয়াৰ লগত থাকিলে কিমান ৰকমৰ যে অশান্তি সহ্য কৰিবলগীয়া হয়। এই জাতীয় সমিতিবোৰৰ আয়ুস লিট'ল মেগাজিনৰ আয়ুসতকৈও কম হয়- এইটোৱেই হৈছে বিশ্বাসৰ কথা। দুই এদিন ৰুটি বিতৰণ কৰি সকলোৰে উৎসাহ মাৰ যাব, এইটো স্বতঃসিদ্ধ ভাবে ধৰা যায়।\nআমাৰ সমিতিৰ সভাত 'ৰুবিস'ৰ কাৰ্যকলাপ বাৰিষাৰ সময়ত আৰম্ভ হ'ব বুলি ঠিক হ'ল। সেই সময়তেই খোৱা-লোৱাৰ আকাল অলপ বেছি হয়। বাৰিষাৰ আগমূহুৰ্তলৈকে সমিতিৰ সদস্যসকলে ৰুটি বিতৰণৰ পদ্ধতি সম্পৰ্কে খা-খবৰ আৰু চিন্তা-ভাৱনা কৰিব।\nমই এটা স্বস্তিৰ নিশ্বাস এৰিলোঁ। বাৰিষা অহালৈ দেৰি আছে। 'ৰুবিস' সিমানদিন নিটিকে। বৰষুণৰ বতৰত ৰুটি লৈ ওলাই যোৱাৰ উৎসাহ কাৰো নাথাকে। তথাপিও বদৰুল আলম চাহাব যি ধৰণৰ উৎসাহী ব্যক্তি- একো কবও নোৱাৰি।\nব'হাগ মাহৰ কথা। আবেলি সময়ত মেঘে আকাশ আন্ধাৰ কৰি আনিছে। নিশ্চয় ধুমূহা-বতাহ আহিব। দ্ৰুতগতিত ভৰি চলাই ঘৰলৈ ঘুৰিছো- দোৱেল চত্বৰৰ কাষত বদৰুল আলম চাহাবৰ লগত দেখা হয়। মূৰ তল কৰি গুছি যাম বুলি ভাবিছিলোঁ, সম্ভৱ নহ'ল। বদৰুল আলম চাহাবে জোৰেৰে মাতিলে- ভাই এইফালে অলপ আহকচোন। বৰ বিপদত পৰিছোঁ।\nগৈ দেখিলোঁ সঁচাকৈ বৰ বিপদ। চাৰিজন শিশুৰ এটা দলৰ মাজত তেওঁ নাৰ্ভাচ হৈ ৰৈ আছে। দলটোৰ লগত বিচনা, এটা পাটি আৰু বাচন-বৰ্তন দেখিয়েই বুজা গৈছে ইহঁতে গাঁও এৰি চহৰ আহি পাইছে। চাৰিওফালৰ কাণ্ড-কাৰখানা দেখি হতভম্ব হৈ পৰিছে। আটাইতকৈ সৰুটো তিনি-চাৰিবছৰীয়া ছোৱালী। তাই ক্ৰমান্বয়ে ফ্ৰকৰ হাতেৰে চকু মচিছে। আটাইতকৈ ডাঙৰজনীও ছোৱালী। বাৰ-তেৰ বছৰ হ'ব। তায়ো কান্দিছে। মাজৰ দুটা ল'ৰা, সিহঁতে কন্দা নাই। মই হাঁহিমুখে ক'লো- আলম চাহাব মোৰ ভাব হৈছে আপুনি ৰুটি বিতৰণ কৰাৰ চাবজেক্ট পাই গৈছে।\nতেওঁ বিৰক্তিৰে ক'লে-আৰে ভাই নাহাঁহিব। বৰ জামেলা। আপুনি অহাত ভালে হৈছে। ইহঁতৰ সমস্যাটো অলপ মন দি শুনকচোন। কিবা ছলিউছন উলিয়াব পাৰিনে নাই চাওকচোন। মই এটা ছেকেণ্ডো থাকিব নোৱাৰো। এটা জৰুৰী এপইমেণ্ট আছে। অলৰেডি আধাঘন্টা লেট হৈছে। আকাশৰ অৱস্থাটো দেখা পাইছেই। ধুমুহা-বতাহ আৰম্ভ হৈ যাব।\nতেওঁ মোক দ্বিতীয়বাৰলৈ কথা কোৱাৰ সুযোগ নিদিলে। বৰ দ্ৰুতগতিৰে ৰাস্তাৰ সিপাৰে থকা তেখেতৰ মৰিচ মাইনৰখনৰ ফালে দৌৰি যোৱা দি গ'ল।\nশিশুবোৰৰ সমস্যা তেনেকুৱা একো বিচিত্ৰ নাছিল। বৰং কব পাৰি খুবেই সাধাৰণ সমস্যা। ইহঁতৰ ঘৰ মৈমনসিংহৰ ত্ৰিশালত। মাক নাই। বাপেকৰ লগত থাকে। সেই বাপেকেই এদিন কাকো একো নোকোৱাকৈ উধাও হ'ল। কোনো খা-খবৰ নাই। ল'ৰা-ছোৱালীবোৰে বুদ্ধি কৰি নবীনগৰ গুছি গ'ল। সিহঁতৰ মোমায়েকৰ ঘৰ। সেই মোমায়েকে বৰ্তমান সিহঁতক ঢাকালৈ লৈ আহিছে। সিহঁতৰ বাপেক ঢাকাত থকা বুলি মোমায়েকে বোলে গম পাইছে। পাক্কা খবৰ। মোমায়েকে ডাঙৰ ছোৱালীজনীৰ হাতত দহ টকাৰ নোট এখন দি অপেক্ষা কৰিবলৈ কৈছে। সি কিছুসময়ৰ ভিতৰতেই আহিব। ইহঁতে অপেক্ষা কৰিছে কিন্তু মোমায়েকৰ খবৰ নাই। মই সুধিলোঁ- মামা কেতিয়া গৈছে?\nডাঙৰ ছোৱালীজনীয়ে উচুপি উচুপি ক'লে- ৰাতিপুৱাই। ছোৱালীজনী মন বেয়া কৰি দিব পৰাকৈ ধুনীয়া। সৰু বাচ্চাটোও পুতলাৰ দৰে। এইটো এটা বৰ অস্বস্তিকৰ কথা। এওঁলোক দেখিবলৈ আপচু হ'লেও কোনো-বতৰা নোকোৱাকৈ গুছি যাব পাৰি। এতিয়া যাব নোৱাৰি।\n-বাবাই কি কৰে?\n- সেইটো আকৌ কি?\n-গান গায়। সাৰি গান, মুৰ্শিদী গান।\nবহুত সমস্যা। সঙ্গীতজ্ঞৰ পৰিবাৰ। সিহঁতৰ বাপেক যদি কমলা-চমলা জাতীয় কিবা এটা হ'লহেঁতেন মনৰ ওপৰত ইমান চাপ নপৰিলহেঁতেন। ল'ৰা-ছোৱালীবোৰে এতিয়াও বুজিব পৰা নাই -মামা নামৰ মানুহটো সিহঁতক থৈ পলাইছে। এতিয়াও আশা কৰি আছে। মই ক'লোঁ- তোমালোকে কিবা খালা? ডাঙৰ ছোৱালীজনীয়ে উচুপি উচুপি ক'লে-তিনি টকাৰ বাদাম কিনি সকলোৱেই মিলি খাইছোঁ। হাতত এতিয়া সাত টকা আছে। মই পকেটৰ পৰা দহটকা উলিয়াই ক'লোঁ- লোৱা ৰাখা।\nডাঙৰ ছোৱালীজনীয়ে অবাক হৈ চাই থাকিল। ভিক্ষা লোৱাৰ তাইৰ হয়তো অভ্যাস নাই। বিপদৰ ওপৰত বিপদ। ল'ৰা দুটায়ো কান্দিবলৈ আৰম্ভ কৰিছে। ডাঙৰ ছোৱালীজনীয়ে এজনক কোলাত তুলি লৈছে। আনটো ল'ৰাই ভনীয়েকৰ ফ্ৰকত ধৰি আছে। বৰ অস্বস্তিকৰ পৰিবেশ। মই শুকান মাতেৰে অলপ কথা-বতৰা পাতিবলৈ চেষ্টা কৰিলোঁ যেনে- নাম কি? স্কুলত পঢ়ে নে নপঢ়ে? সিহঁতেও বাপেকৰ দৰে গান জানেনে নাজানে- এইবোৰ। কোনো ধৰণৰ কথোপকথনেই বেছি দূৰ আগবঢ়া নাই। ইহঁতে হা কৰি চাই থাকে আৰু ক্ৰমান্বয়ে চকু মচে। সৰু বাচ্চাটো অস্থিৰ হৈ কান্দিছে।\nএবাৰ ইচ্ছা হৈছিল মূৰত হাত বুলাই অলপ আদৰ কৰোঁ। পিছমূহুৰ্তত নিজকে চম্ভালি ললোঁ। বৰকৈ আদৰ দেখুওৱা মানে নিজৰ ঘৰলৈ জামেলা টানি অনা। আকাশৰ অৱস্থাও দ্ৰুতগতিত বেয়া হ'বলৈ ধৰিছে। হঠাৎ জোৰেৰে বৰষুণ আৰম্ভ হ'লে দৌৰি আশ্ৰয় লবলৈও ঠাই নাই। কি যে ডাঙৰ সমস্যাত পৰিলোঁ।\nমই বৰ শান্ত মগজুৰে অপেক্ষা কৰিবলৈ ধৰিলোঁ- যদি কোনো ভদ্ৰলোক এই ৰাস্তাৰে আহে তেওঁক কম, মোৰ অত্যন্ত জৰুৰী কাম এটা আছে। মই থাকিব নোৱাৰো। এজন ডাক্তৰৰ লগত এপইন্টমেন্ট---।\nসঁচাকৈয়ে এজনক আহি থকা দেখা গ'ল। মধ্যবয়স্ক এজন ভদ্ৰলোক। বৰষুণ অহা বাবে লৰালৰিকৈ গৈছে। আমাৰ কাষত আহি ৰৈ ক'লে- কি হৈছে?\nমই কৰুণ সুৰত ক'লোঁ- সিহঁতৰ এটা সমস্যা হৈছে। কাইণ্ডলি অলপ শুনকচোন। ঐ তোমালোকে এওঁক অলপ কোৱাচোন ঘটনাটো কি?\nমই আৰু ৰৈ নাথাকিলোঁ। দীঘল খোজ দিবলৈ আৰম্ভ কৰিলোঁ। ডাঙৰ ছোৱালীজনী বৰ আচৰিত হৈ মোৰ ফালে চাই থাকিল। ইমান আচৰিত হ'বলৈ কি আছে কোনে জানে? মানুহৰ কাম নাথাকে নেকি?\nবদৰুল আলম চাহাবৰ সৈতে পৰহী দেখা হ'ল। বজাৰ কৰি ঘূৰি আহিছে। মোক দেখি হাঁহিমুখে ক'লে- ভালনে?\nময়ো হাঁহিমুখে ক'লোঁ-হয় ভাল।\n-ইলিছ মাছ আজি বৰ সস্তা হৈছে। পঞ্চাশ টকাত যি বস্তু আনিছো আনদিনা তাৰ দাম পৰে এশ টকা। এয়া চাওক ছাইজ।\nতেওঁ ইলিছ মাছ উলিয়াই দেখুৱালে। বৰ ডাঙৰ ছাইজ।\nখটখটিৰে উঠি উঠি বদৰুল আলম চাহাবে ক'লে- 'ৰুবিস'ৰ কামকাজ আৰম্ভ কৰা উচিত। বাৰিষাতো আহিয়েই গ'ল, হয়নে নহয়?\n-সেইটো হয়। এইবাৰ বাৰিষা আগতীয়াকৈ আহিব।\n-এই বছৰো বানপানী হ'লেতো সৰ্বনাশ। ফ্লাডৰ কথাটোও কনছিডাৰেচনত ৰাখিব লাগিব।\nআৰু কোনো কথা নহ'ল। তেওঁ সেই ল'ৰা-ছোৱালী কেইটাৰ কথা একোৱেই নুসুধিলে। ময়ো একো নক'লো। যেন সেই জাতীয় কোনো ধৰণৰ ঘটনা আমাৰ জীৱনত ঘটাই নাই। আৰু ঘটিলেও সেইটো বৰ তুচ্ছ কথা।\nতুচ্ছ কিবা এটা লৈ মূৰ ঘমোৱাৰ সময় ক'ত আমাৰ?


Download and installaunicode font (Click here to download), if your system does not support Assamese text. জুনুকাগঙাটোপ টোকোৰা আৰু চিতল বৰাগী মেকুৰীবুঢ়া আৰু শিয়ালৰাজহাঁহ আৰু কাউৰীবান্দৰ আৰু শিয়ালবুঢ়ী আইৰ সাধু চিলনীৰ জীয়েকৰ সাধুচম্পাৱতীঢোঁৰাকাউৰী আৰু টিপচী চৰাইদীঘলঠেঙীয়াএজনী মালিনী আৰু এজোপা ফুলগঙাটোপ লটকনমেকুৰীৰ জীয়েকৰ সাধুসৰবজানতেলীয়াসাৰেং আৰু ফেচুতীখৰ আৰু চুটিবাই নুমলীয়া পোকুকুৰীকণাতেজীমলাঔ-কুঁৱৰীবুধিয়ক শিয়ালবুঢ়া-বুঢ়ী আৰু শিয়ালএটা শিঙৰা মাছৰ কথাএটা বলী মানুহবাঘ আৰু কেঁকোৰাৰ সাধুতুলা আৰু তেজাকটা যোৱা নাক, খাৰণি দি ঢাকজৰদ্‌গৱ ৰজাৰ উপাখ্যানপানেশৈজোঁৱাইৰ সাধুভেকুলীৰ সাধুতাৱৈয়েকৰ সাধুলখিমী তিৰোতাদুই বুধিয়ককাঞ্চনী\tভুচুং পহুজুনুকাবুঢ়া আৰু শিয়াল বাখৰ বাখৰককাদেউতা আৰু নাতিল'ৰাকুৰুৱাচৰাই আৰু বামুণৰ সাধুএক হাতী আৰু ফেঁচাৰ কথাবৰচোৰ বুঢ়া-বুঢ়ীয়ে বগৰিগুটি ৰোৱাৰাক্ষস পণ্ডিততিনিজন ডেকা পণ্ডিতদেৱাঙ্গভূষণ বস্ত্ৰকণ আৰু মনবত্ৰিশ লক্ষণীয়া দৰা-কন্যা বামুণ আৰু বামুণীঅবুজ ৰজাৰ বিবুজ মন্ত্ৰীবামুণৰ ভাগ্যভূত আৰু বাঢ়ণীশাঁখিনা আৰু শাঁখিনীএক সন্ন্যাসীৰ কথাএটা বুঢ়া আৰু পাঁচ পুতেক ৰাক্ষস পণ্ডিতৰাজমন্ত্ৰী আৰু নাপিতকণা আৰু কুঁজা কথাবাহী বুঢ়া নিমাতী কন্যা নোমল আৰু সোণপাহী পেট-ভাতুৰ কথা শিয়াল পগলাৰজাৰ ল’ৰা আৰু শিয়ালসোণ-বৰিষ ৰজা বেটুকোঁৱৰছয় সখিয়েক,এক ৰাক্ষসীদুই ৰাজপুত্ৰ এক সন্ন্যাসীৰ কথা\nককা৷-“বাহিৰৰ সাজপাৰ দেখি কাকো চিনিব নোৱাৰি মোৰ কুটুম৷ সন্ন্যাসী ফকিৰক তো নোৱাৰিয়েই৷ সেইদেখি তেনে লোকক বুজি-বাজি ঘৰত ঠাই দিয়াহে ভাল৷ এটা সন্ন্যাসীৰ সাধু আছে, কওঁ শুন”-\nএক দেশত এজন গৃহস্থ মানুহ আছিল, তেওঁৰ দুজনী ঘৈণীয়েক৷ এদিন এজন সন্ন্যাসী আহি গৃহস্থৰ ঘৰত ওলালত গৃহস্থই সন্ন্যাসীক আচল সাধু পুৰুষ ভাবি সেৱা-শুশ্ৰুষা কৰি যত্ন কৰি ৰাখিলে৷ সন্ন্যাসীও তেওঁৰ ধৰ্ম্মভাব আৰু সাধু আচৰণেৰে গৃহস্থ আৰু দুইজনা ঘৰৰ-ঘৈণীৰ মনত সোমাল৷ দুইজনা ঘৈণীয়েই সন্ন্যাসীৰ খোৱা-বোৱাৰ সকলোবোৰ কাৰ্য্য নিতৌ নিজহাতে এহাশুধীয়াকৈ কৰিবলৈ ধৰিলে৷ সন্ন্যাসীয়েও সেই ঘৰত ইমান আদৰ যত্ন পাই তাতে কিছুদিন থাকিবলৈ ঠিক কৰিলে৷\nকোনো কাৰ্য্যৰ নিমিত্তে গৃহস্থ এমাহমানলৈ বিদেশলৈ যাবলগীয়া হ’লত সন্ন্যাসীকে তেওঁ সেই ঘৰৰ এক প্ৰকাৰ গৰাকী পাতি, দুইজনী ঘৈণীয়েকক কৈ গ’ল, যেন সিহঁতে সন্ন্যাসীক ভালকৈ যতন কৰি ৰাখে, যাতে সন্ন্যাসীয়ে কোনো বিষয়ত কষ্ট নাপায়, আৰু যেন সিহঁতে সন্ন্যাসীৰ বচন কেতিয়াও নেপেলায়৷\nগৃহস্থৰ সৰুজনী ঘৈণীয়েকৰ বয়স কম আছিল, আৰু দেখিবলৈকো তাই বৰ শুৱনী আছিল৷ সেইদেখি গুৰিৰেপৰা সন্ন্যাসীৰ চকু তাইৰ ওপৰত পৰিছিল৷ এতিয়া গিৰিয়েক ঘৰত নথকাত সন্ন্যাসীয়ে সুবিধা পালে৷ এদিন অকলশৰীয়াকৈ তাইক সন্ন্যাসীয়ে পাই, তাৰ লগত লৈ গুচি যাবলৈ প্ৰস্তাৱ কৰিলে৷ তাই সেই কথা শুনি অবাক হৈ সন্ন্যাসীৰ আগত আঁঠু লৈ ক’লে, “প্ৰভু আপুনি আমাৰ গুৰু; এতেকে এনে কথা কিয় কয়? আপুনি ধৰ্মিষ্ঠ সাধু পুৰুষ, আপোনাৰ মুখত এনেকুৱা কথা শুৱায় নে?”\nএই কথা শুনি সন্ন্যাসীয়ে ধৰা পৰিবৰ ভয়ত থিতাতে সুৰ সলাই পেলাই ক’লে, “মই তোমাক পৰীক্ষা হে কৰিছিলোঁ; তুমি কেতিয়াও তেনে নাভাবিবা৷”\nপিছদিনা সন্ন্যাসীয়ে আন এটা বুধি উলিয়াই সৰু গৃহস্থনীক ক’লে, “গোসাঁনী পূজালৈ মোক মৰিশালিৰ মাটি অলপ লগা হৈছে৷ সেই মাটি ভকতীয়া তিৰুতাই মাজ নিশা কানি-কাপোৰ থৈ মৰিশালিলৈ গৈ আনিব লাগে, আনে আনিলে নচলে, এতেকে এই কাম তুমি নকৰিলে আৰু আনে কৰোঁতা নাই৷” সন্ন্যাসীৰ কথা শুনি তাইৰ যদিও ভয় লাগিছিল আৰু খং উঠিছিল, তথাপি গিৰিয়েকে সন্ন্যাসীৰ হুকুম মানিবলৈ পৈ-পৈকৈ কৈ যোৱা কথা তাই মনত পেলাই সেইদৰে মৰিশালিৰপৰা মাটি আনিবলৈ গাত লৈ আনি দিলে৷ দিনৌ এইদৰে সন্ন্যাসীৰ কথামতে তাই মৰিশালিৰ মাটি আনি দি আছিল৷ এনেতে গিৰিয়েক উভতি আহিল৷\nগধূলি গিৰিয়েকৰ সৈতে সন্ন্যাসীয়ে কথা-বাৰ্ত্তা পাতোঁতে, সন্ন্যাসীয়ে বিশ্বাসে গিৰিয়েকক ক’লে যে তেওঁৰ সৰুজনী ঘৈণীয়েক প্ৰেতিনী৷ সদায় তাই ৰাতি দুপৰত মৰিশালিলৈ গৈ কাপোৰ-কানি সোলোকাই থৈ নাচি-বাগি তাত মাটি খানি থাকে৷ সন্ন্যাসীৰ কথা শুনি গিৰিয়েকে অতি আচৰিত মানি সুধিলে, “আপুনি এই কথা সঁচাকৈয়ে কৈছে নে?” সন্ন্যাসীয়ে উত্তৰ দিলে, “বাৰু এতিয়া আপুনি মনে মনে থাকক, আজি ৰাতি দুপৰত মই আপোনাক দেখুৱাই দিম, আপুনি নিজ চকুৰেই দেখিব৷”\nৰাতি দুপৰৰ আগেয়েই সন্ন্যাসীয়ে গৃহস্থক লগত লৈ মৰিশালিৰ এচুকত মনে মনে লুকাই আছিল৷ এনেতে সৰু ঘৈণীয়েকে আগৰ দৰে তাৰপৰা মাটি খানি লৈ আহিলগৈ; আৰু সেই কাম গিৰিয়েকে নিজ চকুৰেই দেখিলে৷ গিৰিয়েকে সন্ন্যাসীক ক’লে, “মই তো এই আচৰিত কাণ্ড দেখিলোঁ; এতিয়া তাইক কাটি পেলাম নে কি কৰিম?” সন্ন্যাসীয়ে উত্তৰ দিলে, “এইক কাটি মাৰি পেলোৱাতকৈ এখন নাৱত তুলি এইৰ হাত-ভৰি বান্ধি উটাই দিয়াঁ, তাতে তাই লেকাট ভুঞ্জি মৰক৷ তুমি কাটিলে ৰজাৰ ঘৰৰপৰা জগৰ লাগিব, আৰু সকলোৱে তোমাক দুষিব৷”\nসন্ন্যাসীৰ কথা শুনি গিৰিয়েকে তাকে কৰিবলৈ থিৰ কৰি বৰ ঘৈণীয়েকক সেই কথা ক’লে৷ সতিনীৰ সতিনী-কথা; বৰ ঘৈণীয়েকে “এতিয়াই, এতিয়াই এই অমঙ্গলটো ঘৰৰপৰা দূৰ কৰক, আৰু মুখলৈ চাব নেলাগে,” বুলি গিৰিয়েকক উচটাই দিলে৷\nগিৰিয়েকে সন্ন্যাসীৰ কথামতেই সৰুজনী ঘৈণীয়েকক নাও এখনত তুলি, তাইৰ হাত-ভৰি বান্ধি, চৈৰে ঢাকি নৈত উটাই দিলে৷ তাই কত কান্দিলে, কত কাকূতি-মিনতি কৰিলে, কিন্তু সেইবোৰলৈ সি কাণ নকৰি-“তই পিশাচনী, তোৰ স্বভাৱ মই আজি নিজ চকুৰেই দেখিলোঁ, তোক আৰু মই কি সুধিম৷” এই বুলি ক’লে৷ পিছদিনা সন্ন্যাসীয়ে তীৰ্থ কৰিবলৈ যাওঁ বুলি গৃহস্থৰপৰা বিদায় লৈ গুচি গ’ল৷ সন্ন্যাসীয়ে বাট পোনাই গৈ নদীৰ ভাটী ফালে দুদিনমানৰ বাটত তাৰ মঠত বাট চাই আছে যেন সেই নাও আহিলেই সি ধৰি তাইক লৈ যাব পাৰে৷\nঈশ্বৰ ইচ্ছাত নাওখন উটি গৈ এক ৰজাৰ ঘাট ওচৰ পালেগৈ৷দৈবাৎ সেই দিনা সেই সময়ত ৰজাইও মৃগয়াৰপৰা উভতি আহি সেই ঘাট পাইছিলহি৷ সেই দিনা চিকাৰত ৰজাই পহু নাপাই এটা বুঢ়া ভালুক পাই ধৰি আনিছিল৷ ৰজাই নাওখন উটি অহা দেখি তাত কি আছে চাবলৈ বুলি ধৰাই আনি তাৰ চৈ গুচাই দেখিলে যে তাত দীপলিপ্ তিৰুতা এজনী আছে৷ তিৰুতাজনীৰ বান্ধ-চাট মেলি দি তাইক সুধিলত, তাই সকলো বৃত্তান্ত ভাঙি ৰজাক ক’লে৷ তেতিয়া ৰজাই সন্ন্যাসীৰ ফাঁকি বুজিব পাৰি তাইক নাৱৰপৰা তুলি আনি, নাৱত সেই ভালুকটো সুমাই দি আগৰ দৰে চৈৰে ঢাকি নাওখন উটাই দিলে;আৰু তাইক নিজৰ ঘৰলৈ লৈ গৈ বিয়া কৰাই মৰমৰ কুঁৱৰী কৰি ৰাখিলে৷\nইফালে নাওখন উটি গৈ সন্ন্যাসীৰ মঠৰ ঘাটৰ ওচৰ পালতে সন্ন্যাসীয়ে আনন্দত উত্ৰাৱল হৈ নাওখন ধৰি আনি হেঁপাহৰ বস্তুটি পালোঁ বুলি চৈ দাঙিলতে তাৰ তলৰপৰা ভালুকটো ওলাই তাক খাই পেলালে৷


'২১ নিৰ্বাচনত কংগ্ৰেছে ৰামঠগন দিছে, আমি পাহৰা নাই'-তথাপিও ৰাজ্যসভা নিৰ্বাচনত কংগ্ৰেছ প্ৰাৰ্থীক কিয় সমৰ্থন কৰিছে অখিল গগৈয়ে? we-cannot-believe-congress-party-says-sivsagar-mla-akhil-gogoi-tvbalen-hb– News18 assam\n'২১ নিৰ্বাচনত কংগ্ৰেছে ৰামঠগন দিছে, আমি পাহৰা নাই'-তথাপিও ৰাজ্যসভা নিৰ্বাচনত কংগ্ৰেছ প্ৰাৰ্থীক কিয় সমৰ্থন কৰিছে অখিল গগৈয়ে?\nৰাইজৰ দলে নিজৰ শক্তি প্ৰদৰ্শন কৰিবলৈ ইতিমধ্যে এক কমিটী গঠন কৰা বুলিও জানিবলৈ দিয়ে অখিল গগৈয়ে।\nLast Updated : March 21, 2022, 14:08 IST\n'২০২১ৰ নিৰ্বাচনত ৰাইজৰ দলক ৰামঠগন দিছিল কংগ্ৰেছে ৷ কংগ্ৰেছক বিশ্বাস কৰিব নোৱাৰি ৷ সেয়েহে কংগ্ৰেছৰ সৈতে এতিয়ালৈকে আমাৰ কোনো আনুষ্ঠানিক মিত্ৰতা নাই ৷ আগন্তুক পৌৰ নিগমৰ নিৰ্বাচনতো সম্ভৱতঃ তেনে কোনো মিত্ৰতা নাথাকিব ৷ অৱশ্যে ৰাজ্যসভা নিৰ্বাচনৰ ক্ষেত্ৰত কিছু সুকীয়া।'-এই মন্তব্য শিৱসাগৰ সমষ্টিৰ ৰাইজৰ দলৰ বিধায়ক অখিল গগৈৰ ৷\nঅখিল গগৈয়ে কয় যে, 'বিজেপিক আমি ভোট দিব নোৱোৰো ৷ আমাৰ নীতি আদৰ্শৰ সৈতে সম্পূৰ্ণ প্ৰভেদ আছে ৷ কিন্তু শাসক পক্ষৰ বিৰুদ্ধে ৰাজ্যসভা নিৰ্বাচনত অৱতীৰ্ণ হোৱা একমাত্ৰ প্ৰাৰ্থীগৰাকীক আমি জয় কৰি অনাৰ লক্ষ্য ৷ এই লক্ষ্য পূৰণৰ স্বাৰ্থত বিজেপি মিত্ৰজোঁটক পৰাভূত কৰাৰ বাবে স্বাভাৱিকতে আমি বিৰোধীৰ উমৈহতীয়া প্ৰাৰ্থীক ভোট দিম৷'\nআনহাতে আগন্তুক পৌৰ নিগম নিৰ্বাচনত কংগ্ৰেছৰ মিত্ৰতা সন্দৰ্ভত কোনো ইংগিত দিয়া নাই অখিল গগৈয়ে ৷ ২১ৰ তিক্ততাপূৰ্ণ মিত্ৰতা তথা কংগ্ৰেছ নেতৃত্বই কৰা প্ৰতাৰণাক লৈ কংগ্ৰেছৰ সৈতে মিত্ৰতাৰ কোনো স্থান নাই বুলিও গুৰুত্বপূৰ্ণ মন্তব্য আগবঢ়ায় ৷ ইপিনে দলটোৱে নিজৰ শক্তি প্ৰদৰ্শন কৰিবলৈ ইতিমধ্যে এক কমিটী গঠন কৰা বুলিও জানিবলৈ দিয়ে ৰাইজৰ দলৰ সভাপতিগৰাকীয়ে।\nFirst published: March 21, 2022, 14:08 IST\nAkhil GogoiCongress partyRaijor Dol


হতাশাৰপৰা প্ৰত্যাশালৈ -পৰিস্মিতা বৰদলৈ - সাহিত্য ডট অৰ্গ\n“হতাশা” এক মানসিক ব্যাধি৷ ই অক্টোপাছৰ দৰে আমাক এনেভাৱে মেৰিয়াই ধৰে যে আমি তাৰপৰা নিস্তাৰ পোৱাটো দুঃসাধ্য হৈ পৰে৷ হতাশাই আমাক ভিতৰি ভিতৰি কুটি কুটি খাই আমাক অন্তঃসাৰশূন্য কৰি তোলে৷ কেতিয়াবা এনেও হয় যে হতাশাত ভুগি মানুহে নিজৰ অমূল্য জীৱনটোকে নিঃশেষ কৰি দিব খোজে৷ পাচে এই হতাশানো কিয় আহে আৰু তাৰপৰা পৰিত্ৰাণ পোৱাৰ কিবা উপায় আছেনে৷ যদি আছে সেই উপায় কি? এই সকলোখিনি কথা ফঁহিয়াই চোৱাৰ প্ৰয়াসেৰে এই চমু নিবন্ধটো, য’ত আমি কেইটামান বাস্তৱ উদাহৰণ দাঙি ধৰিম, যি সকলে হতাশাক জয় কৰি জীৱন সমৰত অগ্ৰগামী হৈছে আৰু সেই যাত্ৰাক আমি নামকৰণ কৰিব পাৰোঁ “হতাশাৰপৰা প্ৰত্যাশালৈ” বুলি৷ তেওঁলোক কোনো বিখ্যাত ব্যক্তি নহয়, কোনো জনপ্ৰিয় লোকো নহয়, তেওঁলোক আপোনাৰ মোৰ দৰেই সাধাৰণ মানুহ৷ যাৰ সপোনবোৰ সৰু, সৰু, আশাৰ জখলাডালো আকাশলংঘী নহয়, মাথোঁ বিশাল মনেৰে, দৃঢ়তাৰে সৈতে তেওঁলোক সুখসন্ধানী ব্যক্তি, যি মৰুভূমিৰ বলুকাৰাশিৰ মাজতো মৰূদ্যানৰ আৱিষ্কাৰৰ বাবে চিৰআগ্ৰহী৷\nকবিয়ে কৈ গৈছে,\n“প্ৰাপ্তিয়েই জীৱনৰ শেষ কথা নহয়\nযি দুখৰ ৰ’দত পোৰা নাই\nজুৰুলিজুপুৰি হোৱা নাই দুখৰ বৰষুণত\nযি শংকিত হোৱা নাই\nভাগ্যৰ সৈতে যুঁজি\nএখন্তেক ক্লান্ত হোৱা নাই\nভালপোৱাই যাক ব্যাকুল কৰা নাই\nঅপেক্ষাই যাক উদ্বাউল কৰা নাই\nযাৰ বাবে নদীবোৰ মাথোঁ নদী\nশিলবোৰ মাথোঁ শিল\nযাৰ বাবে সমগ্ৰ পৃথিৱী মাথোঁ মাটিৰ ভূগোল\nযিজনে মানুহৰ শোভাযাত্ৰাত\nচামিল হ’বলৈ শিকা নাই\nতেওঁৰ বাবে সুখো\nএকধৰণৰ দুখ৷ ”\nসঁচাকৈ আমাৰ জীৱন সংগ্ৰামৰ প্ৰতিটো ঢাপেই কণ্টকাকীৰ্ণ হ’ব পাৰে, কিন্তু তাৰ অৰ্থ এয়াই নহয় যে মসৃণ পথ আমি বন্ধাই ল’ব নোৱাৰিম৷ তমসাৰ পাছতে পোহৰৰ সন্ধান পোৱা যায়৷ হতাশাৰ ডাৱৰৰ মাজতো আশাৰ এগচি বন্তিয়ে আমাক বাট দেখুৱাই আগুৱাবলৈ৷\nকেইগৰাকীমান হতাশাৰপৰা প্ৰত্যাশামুখী হোৱা ব্যক্তিৰ বাস্তৱ জীৱনৰ অভিজ্ঞতা তেওঁলোকৰ মুখৰপৰাই বৰ্ণোৱা হ’লঃ\nঅভিজ্ঞতা-১)নিয়ৰ জন্মৰ পাছৰে কথা৷ ঠিক পাছৰে বুলিলেও ভুল হ’ব৷ নিয়ৰ জন্মৰ ছয় সাতমাহমানৰ পাছৰ কথা৷ সেই সময়চোৱাত মাতৃত্বৰ মিঠা অনুভৱেৰে মন, মগজু আন্দোলিত হৈ থকাৰ সমান্তৰালভাৱে মোক এক প্ৰকাৰ হতাশভাৱে আচ্ছন্ন কৰি ৰাখিছিল প্ৰতি মুহূৰ্তত৷ হতাশাৰ উৎপত্তিৰ উৎসটো ক’ত আছিল সেই বিষয়ে মই নিজেও ঠাৱৰ কৰিব পৰা নাছিলো৷ এইবিষয়ে বেলেগৰ আগতো ক’ব পৰা নাছিলো যিহেতু নিজেই যদি কাৰণ তথা উৎসৰ বিষয়ে সন্দিহান, আনৰ আগত কোৱাৰো যুক্তি নাছিল৷ যিহেতু মই মৰ্মে মৰ্মে এটা কথা উপলব্ধি কৰোঁ যে নিজেই নিজক যদি আমি নাজানো বা নিচিনো তেন্তে বেলেগে কিদৰে আমাক চিনি পাব বা জানিব, বুজিব? শেষত বহুসময় আত্মবিশ্লেষণৰ জৰিয়তে বুজি পালো মোৰ অস্থিৰতা তথা নৈৰাশ্যৰ উৎস ক’ত?\nআচৰিত হ’লেও সঁচা কথা যে নিয়ৰৰ জন্মৰ পাছৰেপৰা মই এনেভাৱে ঘৰৰ কাম আৰু তাৰ প্ৰতিপালৰ মাজত নিমজ্জিত হৈ গ’লো যে এখোজো লৰচৰ কৰিব নোৱাৰা হ’লো ঘৰৰপৰা৷ আনহে নালাগে দুখোজ আঁতৰত থকা পাৰ্লাৰখনত চেলাউৰি কেইডাল ঠিক কৰি আহিবও নোৱাৰা হ’লো৷ ঘৰৰ সন্মুখৰ দোকানখনৰপৰা চেনিটেৰী পেডটো কিনিবলৈ বুলিও আঁতৰিব নোৱাৰা হ’লো৷ এনেকুৱাও নহয় যে মোৰ শৰীৰ দুৰ্বল আছিল বা তেনে কিবা বেলেগ কথা আছিল৷ কিয়নো তেনে হোৱা হ’লে হাস্পতালৰপৰা ৰিলিজ লৈ অহাৰ দিনাৰেপৰা কোনো কাম কৰা মানুহৰ সহায় নোলোৱাকৈ কেঁচুৱাৰ কাপোৰকানি ধোৱাৰপৰা আৰম্ভ কৰি সকলো নিজহাতেই কৰিছিলো৷ আনকি মোৰ মনত আছে নিয়ৰৰ তিনিমাহমান হ’লত কিবা কাৰণত আমাৰ ঘৰৰ পাৰ্ট টাইম কৰা মানুহজনী অহা বন্ধ কৰিছিল আৰু সেই সময়চোৱাত নিয়ৰ শুই থাকোঁতেই মই ঘৰ মচাৰপৰা সকলো কৰিছিলো৷ মাত্ৰ পাকঘৰৰ কামখিনিত বেছিকৈ লাগিবলগীয়া নহৈছিল৷ তলপেটত ভৰ দি ঘৰ মচাৰ বাবে মোৰ অপাৰেচনৰ পাছত ফুলি থকা পেটটো আগৰদৰে চেপেটা হৈ গৈছিল, সেইটো বাৰু এটা ধনাত্মক দিশো আছিল৷ বাৰু কামৰ কথা বাদ দিলো৷ কাম কৰি মই বেয়া নাপাইছিলো৷ আগতে ঘৰত থাকোঁতেও দেওবাৰবোৰত মই “চাফাই মন্ত্ৰী” বনি গৈছিলো৷\nআচল কথা আছিল মই আছিলো আগৰেপৰা স্বাধীনচিতীয়া৷ ডিগ্ৰী পাছ কৰাৰ পাছৰেপৰাই উপাৰ্জন কৰি ঘৰ চলাইছিলো৷ হায়াৰ ছেকেণ্ডাৰী পঢ়ি থকাৰেপৰা টিউশ্যন কৰি সকলো খৰচ গোটাইছিলো৷ অকলে অকলে সকলো কাম কৰিছিলো৷ বেংকত কৰি থকা কালচোৱাত কলকাতালৈকে অকলে অকলে গুচি যোৱা ছোৱালীজনী যেতিয়া দিনৰ পাছত দিন ঘৰটোৰ ভিতৰত আৱদ্ধ হৈ থকাৰ পৰিস্থিতি আহি যায়৷ তেতিয়া এক হতাশাই বেৰি ধৰিছিল৷ ঘৰৰ কোনেও এই বিষয়ে গম পোৱা নাছিল৷ যিহেতু বাহিৰৰপৰা মোৰ ভিতৰৰ অৱস্থা অনুমান কৰাটো সহজ নাছিল৷ কোনেও কথাটো ভাবিবলগীয়া আছিল বুলিও ভবা নাছিল হয়তো৷ এওঁৰ লগত আলোচনা কৰোঁ বুলি ভাবি কেতিয়াবা মুখখন মেলিলেও তেওঁ যেন ইয়াক লৈ বিশেষ দ্বিধাগ্ৰস্ত নাছিল৷ ঠিক সেইসময়তেই মই নিজক বিচাৰিবলৈ শিকিলো৷ মনলৈ অহা টুকুৰাটুকুৰ ভাৱবোৰ লিখিবলৈ ল’লো৷ আৰু লাহেলাহে চোন মোৰ মনৰ আকাশৰ কলীয়া ডাৱৰবোৰ আঁতৰি যাবলৈ ধৰিলে৷\nকোনোদিনেই লেখিকা হোৱাৰ বাসনাৰে হাতত কলম তুলি লোৱা নাছিলো যদিও এদিন সেই কলমটোৱেই মোক আশ্বস্ত প্ৰদান কৰিব পৰা হ’ল৷ এতিয়া আগৰদৰে ডাৱৰ নাই মনৰ মাজত৷ কলমটোৰ বাবেই মই আজি “ৰশ্মিতা শৰ্মা”(ছদ্মনাম)বুলি আপোনালোকৰপৰাও মৰম বুটলিব পাৰিছো৷ লাগিলে এমুঠি মানুহেই চিনি পাওক মোক৷ কিন্তু এই পৰিচয় মই এক যাত্ৰাৰপৰা লভিছো, যি যাত্ৰা আছিল “হতাশাৰপৰা পৰা প্ৰত্যাশালৈ”৷\nমাষ্টাৰ ডিগ্ৰী কৰি উঠিও এটাৰ পাচত আনটোকৈ ইণ্টাৰভিউ দি দি একো সংস্থাপন নোপোৱাত নিৰাশাই আৱৰি ধৰিছিল মোক৷ এনে নহয় যে একেবাৰেই চাকৰি পোৱা নাছিলো৷ কিন্তু যি পাইছিলো মোৰ “কেৰেলাতকৈ গুটি দীঘল”অৱস্থাৰ দৰেহে হৈছিল৷ অৱশেষত নিজৰ মনটো বান্ধি অ’ত ত’ত দুই এটা টিউচন গোটালো৷ সেই সময়তে চৰকাৰৰ কিবা আঁচনিৰ অধীনত বিনামূলীয়াকৈ কম্পিউটাৰৰ ক’ৰ্চ এটাও শিকি পেলালো৷ এদিন হঠাতে এজন দেৱতুল্য মানুহ লগ পালো যাৰ লগত বাৰ্তালাপৰ জৰিয়তে মই এটা তেনেই সৰু চাকৰি পালো৷ সৰু মানে দৰমহা পাতি একেবাৰেই কম৷ কিন্তু কেতিয়াবা মানুহৰ জীৱনত এনে হয় যে এখন দুৱাৰৰ তলা খুলিব পাৰিলে, ঘৰটোৰ বাকীবোৰ দুৱাৰো খোল খাই যায়৷ মোৰ বাবে যেন এই চাকৰিটোও তেনে আছিল৷ তাত কিছুদিন কৰাৰ পাচত সৌভাগ্যক্ৰমে আন এটা চাকৰিৰ সন্ধান পাওঁ আৰু ক্ৰমান্বয়ে মোৰ পদোন্নতিৰ ফলস্বৰূপে আজি বহুত টকাপইচা নাথাকিলেও অন্ততঃ ঘৰখন চলাই নিব পৰাকৈ মই সক্ষম৷ আজি সেই নিৰাশাবোৰ নাই৷ মোহ আশা আছে এদিন মই মোৰ সাঁচতীয়া টকাৰে স্বাৱলম্বী হোৱাৰ দিশত খোজ দিম৷ নিজাকৈ কিবা এটা কৰিলে মোৰ দৰে আন দহজনকো সংস্থাপনৰ বাট দেখুৱাব পাৰিম বুলি মোৰ বিশ্বাস৷\nনীলা বৰণৰ কভাৰটোৰ ভিতৰত আৱদ্ধ হৈ থকা কাগজকেইখিলাই কঢ়িয়াই আনিছিল সেই খবৰটো৷ মোৰ ল’ৰাই, মোৰ মানুহজনে কথাবোৰ লুকুৱাই ৰাখিছিল মোৰপৰা৷ পাছে সূৰ্যটো জানো কোনোবাই ঢাকি ৰাখিব পাৰে? এদিন নহয় এদিন সূৰ্যৰ পোহৰৰ দৰে সত্য কথাবোৰো পোহৰলৈ আহিবই৷ মৃত্যু চিৰন্তন৷ একেদৰে তাৰ লগত জড়িত ব্যাধি আদিও চিৰন্তন, তাক নোহোৱা কৰিব পৰা নাযায়৷ চিৰাচৰিত নিয়মবোৰৰ ভিতৰত অৱধাৰিত সত্যবোৰ কেতিয়াবা নিষ্ঠুৰ হয়৷ পাছে আমি এই সত্যৰ সন্মুখীন নোহোৱাকৈ থাকিমনে? বা পাৰিমনে থাকিব? চাপৰিলে জানো মেঘ আঁতৰি যায়? মোৰ শৰীৰত ক্ৰমান্বয়ে বাহৰ পাতিবলৈ ধৰা ৰোগটোৱেও তাৰ উপস্থিতি মোক সময়ে সময়ে সোঁৱৰাই থাকিলে৷ পাছে মই হতি নগ’লো৷ শৰীৰৰ হাজাৰ প্ৰতিকূল অৱস্থাক অতিক্ৰমি মই জী বলৈ শিকিলো প্ৰতিদিন, প্ৰতি মুহূৰ্ত৷ আগতকৈও যেন মই বেছি কাৰ্যক্ষম হৈ পৰিলো৷ খোৱা-বোৱা, শোৱা, ঔষধ লোৱা আদিৰ নিত্যনৈমিত্তিক কামৰ লগতে মোৰ ভিন্ন ৰুচিসমূহ পূৰণ কৰিবলৈ ধৰিলো সাধ্যানুসাৰে৷ ফুলনি পতা, নাতিহঁতক সাধু কোৱাৰ লগতে বোৱাৰীহঁতকো থলুৱা ৰেচিপিবোৰ শিকাইচোন আনন্দ লভা হ’লো৷ এতিয়া মাজেমাজে অসুস্থ হৈ পৰিলেও মই মনেৰে ইমান বেছি সাহসী হৈ পৰিলো যে অক্টোপাছৰ দৰে মেৰিয়াই ধৰিব নোৱাৰেহি মোক সেই সৰ্বগ্ৰাসী বেমাৰটোৱে৷ হতাশ হৈ পৰিছিলো ঠিকেই৷ এনেকুৱাও লাগিছিল যে মোৰ সময় সমাগত৷ “জী থাকিনো কি কৰিম”এনে ভাৱো নহাকৈ নাছিল৷ পাচে আজি মই ভাবোযে যাৰ সময় যেতিয়ালৈকে নিৰ্ধাৰিত কৰা আছে সেইমতেই হ’ব, সেইবুলি আমি জীয়াই থকাৰ স্পৃহা কমামনে? আমি জীয়াই থকালৈকেই আমাৰ জীৱন নহয়, জীৱন থকালৈকে কৰা কামবোৰেই আমাক মৃত্যুৰ পাচতো জীৱন দিয়ে৷ গতিকে মই আজি হতাশাক অতিক্ৰমি প্ৰত্যাশাক ধাৰণ কৰিছো মোৰ মনত, মোৰ প্ৰাণত৷\nওপৰত উল্লিখিত তিনিওটা অভিজ্ঞতাই বাস্তৱ৷ তিনিটা ভিন্ন অভিজ্ঞতাই আমাক শিকায় কিদৰে আমি হতাশাক প্ৰতিহত কৰিব পাৰোঁ, কিদৰে হেজাৰ দুখৰ ধুমুহাক নস্যাৎ কৰিব পাৰোঁ৷ প্ৰকৃততে যি বগাই পাইছে দুখৰ পাহাৰ, যি আঁচোৰ খাইছে কাঁইটিয়া বাটৰ কাঁইট কেৱল তেৱেঁই সুখৰ এজাক কিনকিনিয়া বৰষুণতো কাগজৰ নাও খেলি সুখ বুটলিছে, আশাৰ চাকিগচি ধিমিকধামাককৈ হ’লেও জ্বলাই ৰাখি পোহৰৰ সাধনাত ব্ৰতী হৈছে৷ এই যাত্ৰাত তেওঁ আত্মাৰ আস্থাক সহচৰ কৰি লৈছে কিয়নো এই যাত্ৰা হতাশা ফালি আশাৰ দিশলৈ ধাৱিত, চিৰপ্ৰবাহিত নদীৰ দৰেই ক্ৰমাগত৷\n← আত্মবিশ্বাসে মূৰ্খকো মহান কৰে- (মূল: ৰোহিত মিশ্ৰ)—মনালিছা পাঠক নেওগ\nভিক্ষা বৃত্তি – পাৰ্থ জ্যোতি বৰুৱা →\nহয় পৰিবা,ভাল পালো পঢ়ি


মোৰ লেখা সত্যৰ এক নিজস্ব অনুসন্ধান\nPublished on December 30, 2017 | News Source: সাক্ষাৎ গ্রহণ: ভাস্কৰজ্যোতি শর্মা\nআজিৰ অতিথি : ফণীন্দ্র কুমাৰ দেৱচৌধুৰী\n( ডিচেম্বৰ সংখ্যাৰ পাছৰ পৰা)\n* সাংবাদিকতাৰ নিচিনা প্রত্যাহবানৰ জগতখনলৈ আপুনি কেনেদৰে আকর্ষিত হ’ল? ইয়াৰ আঁৰত কোনোবা বিশেষ ব্যক্তিৰ ভূমিকা আছে নেকি?\nফণীন্দ্র কুমাৰ দেৱচৌধুৰী: এই বিষয়ে ‘আন্তৰিক’ৰ পাতনিত সবিস্তাৰে লিখিছোঁ৷ মই কেতিয়াও ভবাই নাছিলোঁ যে মই সংবাদ জগতত প্রৱেশ কৰিম৷ মই চাকৰিৰ পৰা অৱসৰ লোৱাৰ পাছত কিছু পৰিকল্পনা আছিল, মোৰ কিছু উপন্যাস আধা লিখা হৈ আছে, কিছু নতুন চিন্তা আছে সেইবোৰ কৰিম বুলি পৰিকল্পনা কৰি আছিলোঁ৷ মই সাংঘাতিক কিবা এটা কৰিম বুলি ভবা নাছিলোঁ৷ ভাবিছিলোঁ অৱসৰ জীৱনত শান্তিৰে সময় অতিবাহিত কৰিম আৰু তাৰ মাজতে ভাল লগা গল্প, উপন্যাস, কবিতা যেনেকৈয়ে মন যায় সেইবোৰ লিখিম৷ কিন্তু হঠাতে প্রস্তাৱ আহিলে আৰু মই কেতিয়াও ভবাই নাছিলোঁ তেনেকুৱা প্রস্তাৱ আহিব বুলি৷ প্রস্তাৱ লাভ কৰাৰ পাছত মই ভাবিলোঁ, এইখন দেখোন এখন ক্ষেত্র আছে য’ত মোৰ কোনো ধৰণৰ অভিজ্ঞতা নাই আৰু মোৰ মনত এটা ভাব খেলিলে যে এই জগতখনৰ অভিজ্ঞতা মই গ্রহণ কৰা উচিত৷ গতিকে ঠিক প্রত্যাহবান নহয়, এক প্রস্তাৱ আহিছিল আৰু প্রস্তাৱটো গ্রহণ কৰি জীৱনৰ এক অভিজ্ঞতা অর্জন কৰাৰ চেষ্টা কৰিলোঁ৷\n* শেহতীয়াকৈ আপুনি সমাজ-ৰাজনৈতিক বিষয়ৰ বিচাৰ- বিশ্লেষণত অধিক মনোনিৱেশ কৰা দেখা গৈছে৷ ইয়াৰ কিবা বিশেষ কাৰণ আছে নেকি?\nফণীন্দ্র কুমাৰ দেৱচৌধুৰী: সমাজ, ৰাজনীতিৰ পৰা এজন লেখক আঁতৰি থাকিব সাধাৰণতে নোৱাৰে৷ কিন্তু তথাপি মই এটা কথা ক’ব বিচাৰোঁ যে মই যিবোৰ লেখা লিখি আছোঁ, বহুতেই ভাবে সেইবোৰ একো একোটা ৰাজনৈতিক লেখা৷ কিন্তু সেইবিলাক প্রকৃততে ৰাজনৈতিক লেখা নহয় বুলিয়েই মই ভাবোঁ৷ মই আচলতে সমাজত এক ধৰণৰ বাক৲ধাৰাৰ সৃষ্টি কৰিব বিচাৰিছোঁ৷ অসমত মই দেখিছোঁ চিন্তা-চর্ৰ ক্ষেত্রত নতুন চিন্তা কৰাৰ পৰিৱেশ নোহোৱা হৈছে, সেইটো সামাজিক ক্ষেত্রতে হওক বা ৰাজনৈতিক ক্ষেত্রতে হওক৷ এক সাংঘাটিক স্থবিৰতা আহিছে৷ ভিন্ন মত, সমালোচনা সহ্য কৰিব নোৱৰা হৈছোঁ৷ বিষয়ৰ সমালোচনা কৰিলেও মানুহে ব্যক্তিলৈ টানি লৈ যায়৷ সকলোৱে কিছুমান গোষ্ঠীত ভাগ হৈ গৈছে আৰু তাকেই খামোচ মাৰি ধৰি সকলোৱে তর্ক-বিতর্ক কৰি থাকে আৰু যাৰ ফলত অসমখনৰ একো মংগল নহয়, চিন্তাৰ কোনো উত্তৰণ নহয়৷ মই ভাবিছোঁ গণতান্ত্রিক পদ্ধতি এটাৰ সৃষ্টি কৰিব লাগিব, যাৰ জৰিয়তে মানুহে সামাজিক বা ৰাজনৈতিক বিষয়ত মুকলি মনেৰে চিন্তা কৰিব পাৰে বা আলোচনা কৰিব পাৰে৷ সমাজৰ কেইগৰাকীমান ব্যক্তিয়ে যি ক’ব তাকেই সকলোৱে মানি থাকিব আৰু তেওঁলোকৰ পাছত এটা গোষ্ঠী তৈয়াৰ হ’ব, গোষ্ঠীয়ে হয় হয় জয়ধবনি দিব৷ তেনেকেই চলি থাকিবলৈ দিলে সমাজৰ কাৰণেই বেয়া৷ তেনেকুৱা হ’লে যিটো চিন্তাৰ উত্তৰণ হ’ব লাগে এখন ঠাইত, সেই উত্তৰণ নহয় বুলি মই বিশ্বাস কৰোঁ আৰু চিন্তাৰ উত্তৰণৰ কাৰণে এক ধৰণৰ গণতান্ত্রিক আলাপ-আলোচনাৰ এক পৰিৱেশ সৃষ্টি কৰিব লাগিব৷ সেই কাৰণে মই মোৰ লেখা সম্পর্কত সদায় এটা কথা চেষ্টা কৰিছোঁ যে মই মোৰ মতামত কোনো দিনেই জাপি দিবলৈ চেষ্টা কৰা নাই৷ মই সদায় এটা বিকল্প চিন্তা দিবলৈ চেষ্টা কৰিছোঁ আৰু মই বিশ্বাস কৰোঁ সমাজৰ কোনো এগৰাকী বা দুগৰাকী ব্যক্তিয়ে ক’ব নোৱাৰে যে সমাজৰ উত্তৰণৰ পথ এইটোৱেই বা সমাজৰ মংগলৰ পথ এইটোৱেই বুলি৷ কাৰণ বর্তমান সমাজখন বহুত বেছি জটিল হৈছে, ৰাজনীতি বহুত বেছি জটিল হৈছে আৰু বহু কাৰক আছে, যিবিলাক কাৰকৰ বাবে এইবিলাক সলনি হয় আৰু একপক্ষীয়ভাৱে বিচাৰ কৰি দিয়াটো সম্ভৱ নহয়৷ সকলোৱে একেলগে চিন্তা কৰিব লাগিব আৰু ঠিক তেনেকুৱা এটা চিন্তাৰ বাক৲ধাৰা প্রস্তুত কৰিবৰ বাবে সচেতনভাৱে মই চেষ্টা কৰি আছোঁ৷ এনেকুৱা কিছুমান বিষয় আনিবলৈ বিচাৰিছোঁ যিবিলাক অসমৰ সমাজ আৰু ৰাজনৈতিক জীৱনৰ বাবে গুৰুত্বপূর্ণ৷ মই কোনো ৰাজনৈতিক স্থিতিলৈ কোনো লেখা লিখা নাই আৰু সেই বাবেই মই মোৰ লেখাবিলাক ৰাজনৈতিক লেখা বুলি ক’ব নোখোজো৷ মোৰ লেখাবোৰ আমি আলোচনা কৰিব নিবিচৰা গুৰুত্বপূর্ণ কথাবোৰ আলোচনাৰ বাবে এক নতুন ভাবধাৰাৰ পৰীক্ষা-নিৰীক্ষা চলোৱা৷ এই কথা বুজি পাবলৈ mindset সলনি হ’ব লাগিব৷ সময় ল’ব৷ প্রথমতে কিছু ভুল বুজাবুজি হ’ব৷\n* আপোনাৰ ৰাজনৈতিক চিন্তা দর্শন আৰু তাৰ পটভূমিৰ কথা কওকচোন৷\nফণীন্দ্র কুমাৰ দেৱচৌধুৰী ঃ মোৰ ৰাজনৈতিক চিন্তাধাৰাৰ উদ্দেশ্য স্পষ্ট ঃ অসমৰ মংগলৰ জৰিয়তে বিশ্বৰ মংগলত অৰিহণা যোগোৱা৷ যিহেতু মই এজন অসমীয়া গতিকে মই অসমৰ মংগল হোৱাটো বিচাৰোঁ৷ অসমৰ মংগলৰ বাবে কি ভাল? বিশেষ এটা ‘বাদ’-এ সেই কথা ক’ব পাৰে বুলি মই বিশ্বাস নকৰোঁ৷ ই এটা dynamic process. প্রতিটো issue পৰীক্ষা কৰিব লাগিব মংগলৰ উদ্দেশ্য সন্মুখত ৰাখি৷ এক ধৰণৰ গণতান্ত্রিক পদ্ধতিৰ জৰিয়তে আমি তেনেকুৱা এটা পথ উলিয়াব লাগিব, যাৰ ভেটি হ’ব ধর্মনিৰপেক্ষ জাতীয়তাবাদ৷ কিন্তু এই জাতীয়তাবাদটো এনেকুৱা হ’ব নোৱাৰে যে আমি ভাৰতৰ পৰা বিচিছন্ন হৈ, বাকী প্রদেশৰ পৰা বিচিছন্ন হৈ আমি বিকাশ সাধন কৰিম, তেনেকুৱা বর্তমান সময়ত সম্ভৱ নহয়৷ আমাৰ জাতীয়তাবাদ ধর্মনিৰপেক্ষ হ’ব৷ সেই জাতীয়তাবাদৰ লগত ৰাষ্ট্রৰ সম্পর্ক কি হ’ব, সেই ৰাষ্ট্রৰ বিশ্বৰ লগত কি সম্পর্ক হ’ব৷ এই সকলোবোৰ অহৰহ অনুসন্ধান কৰিব লাগিব৷ মই ভাবোঁ মই এনেকুৱা এটা দর্শনৰ মাজেৰে পৰিচালিত হৈ আছোঁ৷ ৰাজনৈতিক দলবোৰ ক্ষমতালৈ আহিব, যাব৷ সেইবোৰৰ প্রতি মোৰ কোনো আকর্ষণ নাই৷ সকলো ক্ষমতালোভী৷\n* বাওঁ ৰাজনীতি বা আদর্শৰ প্রতি আপোনাৰ বিৰাগ আছে নেকি? ড০ হীৰেন গোহাঁইৰ দৰে ব্যক্তিৰ প্রতি অধিক আক্রমণাত্মক স্থিতিয়ে আমাক এই কথা ভাবিবলৈ বাধ্য কৰিছে৷\nফণীন্দ্র কুমাৰ দেৱচৌধুৰী: ভুল ধাৰণা৷ অসমৰ প্রচলিত ভাবধাৰাৰ সেইটোৱেই সমস্যা৷ বিষয়ৰ পৰা ব্যক্তিলৈ টানি লৈ যোৱা হয়৷ মই ভাবোঁ যে, মার্ক্সবাদে আমাক পৃথিৱীখন চাবলৈ শিকাইছে৷ পৃথিৱীত কেনেকুৱা ধৰণে ৰূপান্তৰ ঘটে, কেনেকুৱা ধৰণৰ পৰিৱর্তন হয় তাৰ এটা ব্যাখ্যা আগবঢ়াইছে মার্ক্সবাদে৷ তেনেকুৱা বহু ব্যাখ্যা আছে, মার্ক্সবাদেই একমাত্র ব্যাখ্যা নহয়৷ কিন্তু মার্ক্সবাদক একমাত্র ব্যাখ্যা হিচাপে ধৰি লৈ যদিহে অন্য সকলো ব্যাখ্যাকে নাকচ কৰি দিয়া হয় উপলুঙাৰে বা আক্রমণাত্মক দৃষ্টিভংগীৰে, মই তাৰ বিৰোধিতা কৰোঁ৷ হীৰেন গোহাঁই মার্ক্সবাদী বা বাওঁপন্থী বাবেই মই তেখেতক সমালোচনা কৰা নাই৷ তেখেতক মই প্রথম সমালোচনা কৰিছিলোঁ প্রায় ৪০ বছৰ আগতে আৰু সেইটো ৰাজনীতিৰ লগত সম্পর্ক নাছিল, সাহিত্যৰ ক্ষেত্রত আছিল৷ ড০ হীৰেন গোহঁায়ে মার্ক্সবাদী সাহিত্যৰ ধাৰাটোক ইমান আক্রমণাত্মকভাৱে প্রতিষ্ঠা কৰিবলৈ গ’ল আৰু তেখেতে এই ক্ষেত্রত সফলো হ’ল৷ কিন্তু বাকী সাহিত্যৰ যিবিলাক ধাৰা প্রভাৱশালী হৈ থাকিব লাগিছিল সেইবিলাক লাহে লাহে দুর্বল হৈ গ’ল আৰু মই ভাবোঁ এইটো সামাজিক ক্ষতি৷ যিকোনো এটা মতামত যেতিয়া খুব আক্রমণাত্মকভাৱে প্রতিষ্ঠা কৰিবলৈ যোৱা যায় আৰু উপলুঙা, পেংলাই, বিদ্বেষেৰে বাকীবোৰক যেতিয়া গুৰুত্বহীন কৰিবলৈ লোৱা হয় তেতিয়া কিন্তু সমাজখনৰ ক্ষতি হয়৷ কোনোবাই মার্ক্সবাদক ভাল পাব পাৰে, বিশ্বাস কৰিব পাৰে কিন্তু এইটো নহয় যে আমি বাকীবিলাকক নাকচ কৰি দিম৷ নিজক শ্রেষ্ঠ বুলি ভাবি হিন্দুৱে মুছলমানক উপলুঙা কৰা বা মুছলমানে হিন্দুক উপলুঙা কৰাটো যিদৰে সাম্প্রদায়িকতা, সেইদৰে মার্ক্সবাদক শ্রেষ্ঠ বুলি ভাবি বাকী সকলোকে পেংলাই কৰাটোও একধৰণৰ সাম্প্রদায়িকতা বুলি মই ভাবোঁ৷ তেখেতে নিজৰ মতটোক জোৰকৈ বা নিজৰ বুদ্ধিদীপ্ততাৰে বা নিজৰ সমর্থকৰ জৰিয়তে জাপি দিব খোজে৷ ইয়াৰ ফলত সমাজৰ বহু শুভ চিন্তা সমাজখনৰ পৰা নাইকিয়া হৈ যায় আৰু মই সেইটোৰহে বিৰোধিতা কৰোঁ, বাওঁপন্থাৰ লগত কোনো বিৰোধ নাই৷ মার্ক্সে কেতিয়াও হিংসাক সমর্থন কৰা নাছিল কিন্তু মার্ক্সবাদৰ পৰা যিটো বাওঁপন্থা আহিছে আমি যদি দেশে দেশে চাওঁ, তাত দেখা যায়, এটা সময়ত গৈ তাত হিংসা জড়িত হৈ পৰে আৰু মই হিংসাক সমর্থন নকৰোঁ৷ হিংসা কেতিয়াও সমাজৰ ৰূপান্তৰৰ পথ হ’ব নোৱাৰে আৰু সেইটোত মোৰ নিজৰ এটা বিশ্বাস আছে৷\nমই যেতিয়াই দেখা পাওঁ, বাওঁপন্থা বা মার্ক্সবাদে এটা প্রেক্ষাপট তৈয়াৰ কৰিছে হিংসাৰ কাৰণে সমাজত, মই তেতিয়াই তাৰ বিৰোধিতা কৰিছোঁ৷ সেয়া স্পষ্ট বিষয় ভিত্তিক, ব্যক্তি ভিত্তিক নহয়৷ অসমৰ সমালোচনা এতিয়া হাস্যকৰ বালকোচিত হৈ পৰিছে৷ কোনোবাই ধর্মীয় গুৰুৰ পক্ষত জকজকাই উঠে, কোনোবাই বৌদ্ধিক গুৰুৰ পক্ষত জকজকাই উঠে৷ চৰিত্র একেই৷ হঁাহিম নে কান্দিম৷ ভাবিয়েই নাপাওঁ৷ ইয়াৰ পৰা মুক্তিৰ এটাই পথ আছে– মুকলি মনেৰে ব্যক্তিৰ ঊধর্বলৈ গৈ বিষয়ৰ আলোচনা কৰিব পৰা এটা ভাবধাৰা৷ অন্যথা অসমৰ ভিতৰতে নাদৰ ভেকুলীৰ দৰে আচৰণ কৰি আমি এজনে আনজনৰ ওপৰত বিষোদগাৰ বর্ষণ কৰিম৷ দেশ, সমাজ, অসম, সাধাৰণ মানুহ ক’ৰবাত থাকিব৷ pathetic.\n* শেহতীয়াকৈ কি ধৰণৰ পঢ়া-শুনা আৰু কামৰ সৈতে জড়িত হৈ আছে?\nফণীন্দ্র কুমাৰ দেৱচৌধুৰী: ঠিক কিবা তেনেকুৱা গুৰুত্বপূর্ণ কাম কৰিছোঁ বুলি মই ক’ব নোৱাৰিম৷ মোৰ চাৰিখনমান উপন্যাস আধা লিখা হৈ আছে৷ কিন্তু সেই সকলোবোৰ আধা লিখা উপন্যাস ২০ বছৰ আগৰ৷ এই যে ২০ বছৰ পাছত সমাজখন বহু সলনি হ’ল, মোৰ মানসিকতাও সলনি হ’ল৷ গতিকে মই যেনে ধৰণে উপন্যাসবিলাক ভাবিছিলোঁ, কল্পনা কৰিছিলোঁ হয়তো তাৰো কিছু সলনি কৰিব লাগিব আৰু এইবোৰ কেনেধৰণে সলনি কৰিম, সেইবিলাক এতিয়া মগজুত খেলি আছে৷ লগতে মই বাতৰি কাকতত স্তম্ভ লিখা লিখিয়েই আছোঁ আৰু মোৰ এনেকুৱা এটা ভাবো আহিছে যে এনেকুৱা এখন গুৰুত্বপূর্ণ উপন্যাসৰ কথা লিখিবলৈ মন যায় য’ত মোৰ সকলো চিন্তাধাৰা থাকিব৷\nএটা কথা মনৰ মাজত ভুমুকি মাৰি নিজেই দেখিছোঁ যে লেখক হোৱা মোৰ সাংঘাতিক ধৰণৰ হাবিয়াস নাই৷ মোৰ কিছুমান কথা ক’বলগীয়া আছে, সেই ক’বলগীয়াখিনি ক’বৰ বাবে লিখিব মন যায়৷ কিছুমান কথা আছে সেইবিলাক জুকিয়াই আছোঁ আৰু সেইটোৱেইতো মোৰ জীৱন পৰিক্রমা৷ ৪০, ৫০ বছৰ যিটো সচেতন জীৱন পৰিক্রমা বুলি ক’ব পাৰি, চিন্তাধাৰাৰ যিবিলাক পৰিৱর্তন হ’ল, যিবোৰ অভিজ্ঞতাই জীৱন সমৃদ্ধ কৰিলে, যিবিলাক কথাই মোৰ জীৱনটো ৰূপান্তৰ কৰিলে, চিন্তাৰ ৰূপান্তৰ কৰিলে, তাৰ সমাজ জীৱনত কি প্রভাৱ পৰিল, এই কথাই মোৰ লিখিবলৈ ইচছা আছে আৰু সকলো কথা একেখন উপন্যাসতে সামৰাৰ ইচছা আছে আৰু তাকেই এতিয়া মনৰ মাজত লৈ আছোঁ৷ যিবিলাক কথা সকলোৱেই কৈ আছে, সেইবোৰ কথা লিখাৰ জৰিয়তে পুনৰ ক’বলৈ মন নাযায়৷ মোৰ লেখা প্রপ্রাগাণ্ডা নহয়়, সত্যৰ এক নিজস্ব অনুসন্ধানহে৷ সেই অনুসন্ধানত কিবা নতুন কথা পালেহে মোৰ ক’বলৈ মন যায়৷ মোৰ জীৱন আৰু লেখাৰ মাজত কোনো পার্থক্য নাই৷ লেখা আৰু জীৱন দুয়োটাই কৈশোৰত পঢ়া গান্ধীৰ কিতাপখনৰে sum up কৰিব পাৰোঁ– ‘মোৰ সত্য অন্বেষণৰ কাহিনী’৷ (সমাপ্ত)\nমুখ্য সচিব পিপাৰ চেনিয়াৰ কার্যকাল ছমাহ বৃদ্ধি\nIT department orders resolving taxpayers' grievances within 30 days\nMumbai's Joshi, Ananya win Dutch Open\nI'm done with chocolate boy roles: Madhavan\nDressed like Santa Clauz in peace rally\nজি এছ টি বলৱৎ হোৱাৰ পাছত অসমতো কৰ সংগ্রহ হ্রাস পাইছে\nAll Rights Reserved 2018 © The Janambhumi | Total visits : 2946729


সাম্প্ৰতিক অসমীয়া গীত-সংগীত: দুৰ্ভাৱনাৰ দুশাৰীমান | নয়নজ্যোতি শইকীয়া | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nসাম্প্ৰতিক অসমীয়া গীত-সংগীত: দুৰ্ভাৱনাৰ দুশাৰীমান\nJune 26, 2018 June 26, 2018 নয়নজ্যোতি শইকীয়া0Comments অসমীয়া সংগীত, গীত, জ্যোতিপ্ৰসাদ আগৰৱালা, নয়নজ্যোতি শইকীয়া, বিষ্ণুপ্ৰসাদ ৰাভা, ভূপেন হাজৰিকা\nলোকসংগীতৰ স্বভাৱজাত ঐন্দ্ৰজালিক পৰিৱেশত মোহাচ্ছন্ন হৈ থকা সমাজ এখনত যুগনায়ক শ্ৰীমন্ত শংকৰদেৱে উচ্চাংগ সংগীতেৰে যুগান্তকাৰী পৰিৱৰ্তন আনিছিল৷ আধুনিক যুগৰ আগমনৰ সময়লৈকে সেই ধৰ্মীয় চিন্তাৰে সংপৃক্ত গীত-মাতৰ চুম্বকীয় আকৰ্ষণত অসমীয়া চহা জীৱনে উচ্চাংগ সংগীতৰ সোৱাদৰ মাজত মন-মগজু জীপাল কৰি ৰাখিব পাৰিছিল৷ বৃটিছৰ আগমনৰ সমসাময়িকভাৱে আধুনিক সাহিত্যৰ সকলোবোৰ উপাদানৰ লগতে সংগীতেও বঙলুৱা সাজ এটি পিন্ধি আধুনিকতাৰ আগমন ঘটালে৷ তাৰ পৰৱৰ্তী সময়ত ৰূপকোঁৱৰ জ্যোতিপ্ৰসাদ আগৰৱালাদেৱে লোক সংগীতৰ আলম লৈ গছে গছে যি নব্য কথা-সুৰৰ শৰাই পাতি দিলে, তাৰেই ফলশ্ৰুতিত অসমীয়া আধুনিক সংগীতৰ বিশ্বজয়ী যাত্ৰা আৰম্ভ হ’ল৷\nজ্যোতিপ্ৰসাদৰ সমসাময়িক বিষ্ণুপ্ৰসাদ ৰাভা, লক্ষ্মীনাথ বেজবৰুৱাইও নতুন সৃষ্টিৰে আধুনিক গীতক মান্যতা প্ৰদান কৰিলে৷ দুজনা পৰিপক্ব গুৰুক হাততে পাই অসমীয়া সংগীতক অধিক গতিশীল কৰি তুলিলে কলাৰত্ন ভূপেন হাজৰিকাই৷ জ্যোতি-বিষ্ণুৰ সামাজিক সচেতনতা সাহিত্য সৃষ্টিৰ উপজীৱ্য হিচাপে লৈ ভূপেন হাজৰিকাই তেওঁৰ অসামান্য মেধাৰে অসমীয়া সংগীতক এক অনন্য মাত্ৰা প্ৰদান কৰি বিশ্ববন্দিত হৈ পৰিল৷ তাৰো আগৰে পৰা স্বনামধন্য কবিসকলৰ হাতত অসমীয়া গীতিসাহিত্যই সঁজাল ধৰিছিল; কিন্ত ভূপেন হাজৰিকা যিহেতু একাধাৰে গায়ক-গীতিকাৰ, তেওঁৰ হাতত এই সৃষ্টিশীল কলাই পৰিপক্বতা লাভ কৰিবলৈ সুযোগ পালে৷\nভূপেন হাজৰিকাৰ পিছত কেশৱ মহন্ত, নৱকান্ত বৰুৱা, নিৰ্মলপ্ৰভা বৰদলৈ, হীৰেন ভট্টাচাৰ্যকে আদি কৰি অগণন কবি-গীতিকাৰে গীত সৃষ্টিত মনোনিৱেশ কৰি গীতিসাহিত্যৰ ভঁৰাল সমৃদ্ধ কৰিলে৷ স্বাধীনতা আন্দোলনৰ পৰা আৰম্ভ কৰি সকলো সামাজিক-সাংস্কৃতিক সংকটৰ সময়ত সংগীত হৈ পৰিল সমাজ পৰিৱৰ্তনৰ ফলপ্ৰসূ আহিলা৷\nআকাশবাণীৰ সংগীতানুষ্ঠান সজোৱাৰ বাবে প্ৰয়োজন হৈ পৰিল এচাম গীতিকাৰৰ৷ তাৰ লগতে চলচ্চিত্ৰৰ বাবেও গীত-সংগীত হৈ পৰিল অপৰিহাৰ্য অংগ৷ বৈপ্লৱিক চেতনা প্ৰকাশৰ বাহিৰেও মানুহৰ মনৰ চিন্তা-চেতনা প্ৰকাশক ভাবধাৰা, শাশ্বত প্ৰেমেও নিভাঁজ ৰূপত গীতিসাহিত্যত ঠাই পালে৷ বহু গীতিকাৰ আৰু কণ্ঠশিল্পীৰ জন্ম হ’ল৷ জয়ন্ত হাজৰিকাৰ দৰে প্ৰগতিশীল সংগীতশিল্পীৰ বাবে নিৰ্মলপ্ৰভাৰ সান্নিধ্য হৈ পৰিল মণিকাঞ্চন সংযোগ৷ পাৰ্ৱতিপ্ৰসাদ বৰুৱাৰ দাৰ্শনিক সংগীতৰ কথাও উনুকিয়াই নথ’লে ইতিহাসৰ প্ৰকৃত বিবৃতি আধৰুৱা হৈ ৰ’ব। অসমীয়া আধুনিক সংগীতৰ এই যাত্ৰাত যিসকল মহান লোকৰ অৱদান আছে, তাক মাথোন নামোচ্চাৰণৰ দ্বাৰা উল্লেখ কৰিবলৈ গ’লেও মহাকাব্যিক চৰিত্ৰ অৰ্জন কৰিবগৈ৷\nএনে এক সোণোৱালী ঐতিহ্য থকাৰ পিছতো অসমীয়া আধুনিক সংগীতৰ বৰ্তমানৰ গতি-প্ৰকৃতিৰ বিষয়ে আলোকপাত কৰিবলৈ গ’লে বিষাদগ্ৰস্ততা আৰু হতাশাইহে যেন আৱৰি ধৰে, তেনে ভাব হয়৷ ভূপেন হাজৰিকাৰ অবৰ্তমানত অসমীয়া আধুনিক সংগীতৰ গতি-প্ৰকৃতি কিমান সমাজ-সচেতন আৰু দায়ৱদ্ধ সেয়া বিচাৰ্যৰ বিষয়৷\nঅসম আন্দোলনৰ জুই লগা সময়ত সৃষ্টি হোৱা জাতীয় দায়ৱদ্ধতা তাৰ পৰৱৰ্তী সময়ত একেই নিভাঁজ ৰূপত আছেনে, সি এক ডাঙৰ প্ৰশ্ন৷ জাতীয় নায়কসকলৰ সুবিধাবাদী চৰিত্ৰ আৰু বিপ্লৱৰ নামত হোৱা অনিয়ন্ত্ৰিত অস্ত্ৰচালনাৰ আত্মঘাতী ফলাফলৰ পাছত মানুহৰ মনৰ পৰা জাতীয়তাবাদী চিন্তাই মেলানি মাগিলে নেকি? আধুনিকতাৰ নামত সমগ্ৰ পৃথিৱীলৈ যি বস্তুবাদী চিন্তাৰ আগমন ঘটিল, সি মনৰ মাজৰ পৰা কলাৰ কলাসন্মত আকৰ্ষণ নোহোৱা কৰিলে নেকি?\nযোৱা পঁচিশ বছৰমানৰ আধুনিক গীতৰ (সকলো নহয়) গীতিধৰ্মিতাৰ যদি এক সমীক্ষা চলোৱা হয়, তেতিয়া দেখা যাব যে ঐতিহ্যৰ মেটমৰা সম্ভাৰ থকাৰ পিছতো যেন আমি আধুনিকতাৰ দোহাই দি চিন্তাৰ জগতত পশ্চাদমুখিতাকে আদৰি লৈছোঁ৷ তৰল চিন্তা আৰু ভাবধাৰাৰ কথাৰে ধ্বংসকাৰী প্ৰৱণতা এটা সৃষ্টি কৰি আজিৰ অসমীয়া সংগীতে যেন ঐতিহ্যক ভেঙুচালি কৰিছে! ক’ত হেৰাল জ্যোতি-বিষ্ণু-পাৰ্ৱতিৰ সপোন সনা সুৰৰ আৱেশ? ক’ত হেৰাল ৰসৰাজৰ একেটি সুৰত বন্ধা বাঁহীৰ সুৰ? ক’ত হেৰাল কেশৱ মহন্ত-খগেন মহন্তৰ ডাকোৱালৰ চিঠি? ক’ত এৰি থৈ আহিলো আমি জয়ন্ত হাজৰিকা-নিৰ্মলপ্ৰভাক? গতিয়েই যদি সংস্কৃতিক গতিশীল কৰে, তেনেহ’লে গতিশীলতাৰ পৰিৱৰ্তনৰ ধামখুমীয়াত কোন দিশে অসমীয়া আধুনিক সংগীত?\n| পাঠকৰ প্ৰতি:\nযোৱা পঁচিশ বছৰমানৰ অসমীয়া গীত-সংগীত প্ৰসংগত আপুনি কি ভাবে? আপোনাৰ মতামত তলত মন্তব্য আকাৰে আমাক জনাওক।\nসামাজিক মাধ্যমত অংশগ্ৰহণ সম্পৰ্কত অসম চৰকাৰৰ গোহাৰি →


ভাৱিনা পেটেল - অসমীয়া ৱিকিপিডিয়া\nভাৱিনা হাসমুখভাই পেটেল\nমেহছানা, গুজৰাট, ভাৰত\nমহিলাৰ পেৰা টেবুল টেনিছ\n২০২০ টকিঅ' একক চি৪\nভাৱিনা হাসমুখভাই পেটেল (ইংৰাজী: Bhavina Hasmukhbhai Patel) ভাৰতৰ গুজৰাটৰ মেহছানাৰ এগৰাকী পেৰা টেবুল টেনিছ খেলুৱৈ। তেওঁ ২০২০ টকিঅ' পেৰালিম্পিকত একক চি৪ শাখাত ৰূপৰ পদক লাভ কৰে। তেওঁ ভাৰতৰ হৈ পেৰালিম্পিকত পদকৰ লাভ কৰা প্ৰথম টেবুল টেনিছ খেলুৱৈ আৰু দীপা মালিকৰ পাছত দ্বিতীয়গৰাকী মহিলা খেলুৱৈ।\n3 আন্তঃৰাষ্ট্ৰীয় প্ৰতিযোগিতা\nভাৱিনা পেটেল গুজৰাটৰ মেহছানাৰ ভাদনগৰৰ সুন্ধিয়াত এক মধ্যবিত্ত পৰিয়ালত ডাঙৰ-দীঘল হৈছিল। তেওঁ এবছৰ বয়সতে পলিঅ' ৰোগত আক্ৰান্ত হয়। তেওঁ তেওঁৰ গাঁৱতেই দ্বাদশ শ্ৰেণীলৈকে পঢ়িছিল আৰু তাৰ পাছত ২০০৪ চনত তেওঁৰ দেউতাকে তেওঁক ব্লাইণ্ড পিপলছ এছ'চিয়েচন, আহমেদাবাদত নামভৰ্তি কৰায়। তেওঁ তেজালবেন লাখিয়াৰ তত্ত্বাৱধানত এটা কম্পিউটাৰ পাঠ্যক্ৰম কৰিছিল আৰু গুজৰাট বিশ্ববিদ্যালয়ৰ পৰা স্নাতক ডিগ্ৰী লাভ কৰিছিল। তাতেই তেওঁ টেবুল টেনিছৰ প্ৰশিক্ষণ আৰম্ভ কৰে।\nহুইলচেয়াৰত টেবুল টেনিছ খেলা পেটেলে ৰাষ্ট্ৰীয় আৰু আন্তঃৰাষ্ট্ৰীয় প্ৰতিযোগিতাত কেইবাটাও স্বৰ্ণ আৰু ৰূপৰ পদক লাভ কৰিছে। ২০১১ চনত অনুষ্ঠিত পিটিটি থাইলেণ্ড টেবুল টেনিছ চেম্পিয়নশ্বিপত ব্যক্তিগত শাখাত ভাৰতৰ হৈ ৰূপৰ পদক জয় কৰি তেওঁ বিশ্বৰ ২ নম্বৰ স্থানত উপনীত হৈছিল।[উদ্ধৃতিৰ প্ৰয়োজন] ২০১৩ চনৰ অক্টোবৰত বেইজিংত অনুষ্ঠিত এছিয়ান পেৰা টেবুল টেনিছ চেম্পিয়নশ্বিপত পেটেলে মহিলাৰ একক শ্ৰেণী ৪-ত ৰূপৰ পদক অৰ্জন কৰে।\nচীনৰ বেইজিংত ২৩ ৰ পৰা ৩১ আগষ্ট ২০১৭ লৈ আয়োজিত আন্তঃৰাষ্ট্ৰীয় টেবুল টেনিছ ফেডাৰেচন এছিয়ান পেৰা টেবুল টেনিছ চেম্পিয়নশ্বিপত ভাৱিনাই ব্ৰঞ্জৰ পদক জয় কৰিছিল। তেওঁ মহিলা একক শ্ৰেণী ৪ শাখাত কোৰীয় খেলুৱৈ কাঙৰ বিৰুদ্ধে খেলি তেওঁক ৩-০ ত পৰাস্ত কৰি ভাৰতৰ হৈ ব্ৰঞ্জৰ পদক জয় কৰিছিল। তেওঁ তাইলান দোশীৰ অধীনত প্ৰশিক্ষণ লাভ কৰিছিল আৰু দলৰ বিষয়া তেজালবেন লাখিয়াৰ পৰাও সহায় লাভ কৰিছিল।\n২০২১ চনত অনুষ্ঠিত টকিঅ' ২০২০ পেৰালিম্পিকত তেওঁ বিশ্বৰ ২ নম্বৰ আৰু ৰিঅ' পেৰালিম্পিক স্বৰ্ণ পদক বিজয়ী বৰিস্লাভা ৰাঙ্কোভিচক পৰাস্ত কৰি মহিলা একক চি৪ শাখাত ছেমি ফাইনেলত উপনীত হয়। ছেমি ফাইনেলত তেওঁ চীনৰ ঝাং মিয়াওক ৩-২ ত পৰাস্ত কৰি ফাইনেলত প্ৰৱেশ কৰি ভাৰতৰ বাবে পদক নিশ্চিত কৰে। তেওঁ ফাইনেলত চীনৰ ঝাও য়িঙৰ হাতত ৩-০ ব্যৱধানত পৰাস্ত হৈ ৰূপৰ পদক লাভ কৰে। তেওঁ পেৰালিম্পিকত পদকৰ লাভ কৰা প্ৰথম টেবুল টেনিছ খেলুৱৈ আৰু দীপা মালিকৰ পাছত দ্বিতীয়গৰাকী মহিলা খেলুৱৈ।\nআন্তঃৰাষ্ট্ৰীয় প্ৰতিযোগিতা[সম্পাদনা কৰক]\nভাৰতক প্ৰতিনিধিত্ব কৰি\n২০২১ পেৰালিম্পিক টকিঅ', জাপান ২য় মহিলাৰ টেবুল টেনিছ একক চি৪\n↑ Shastri, Parth; Cherian, Sabu (3 July 2021). "Girl power from Gujarat in Tokyo-bound India contingent" (en ভাষাত). The Times of India. https://timesofindia.indiatimes.com/city/ahmedabad/girl-power-from-gujarat-in-tokyo-bound-india-contingent/articleshow/84084132.cms। আহৰণ কৰা হৈছে: 2021-07-24.\n↑ 2.0 2.1 "Tokyo Paralympics: Bhavina Patel creates history, becomes the first Indian para-paddler to win silver" (en ভাষাত). 2021-08-29. https://indianexpress.com/article/sports/sport-others/tokyo-paralympics-bhavina-patel-creates-history-becomes-the-first-indian-para-paddler-to-win-silver-7476054/.\n↑ 3.0 3.1 3.2 Staff, Scroll. "Tokyo 2020: Meet Bhavina Patel, first-ever Indian table tennis player to secureaParalympics medal". https://scroll.in/field/1003931/tokyo-2020-meet-bhavina-patel-first-ever-indian-table-tennis-player-to-secure-a-paralympics-medal.\n↑ "Rejected In A Job Interview Due To Her Disability, She Scripted History At Tokyo Paralympics" (en-IN ভাষাত). 2021-08-28. https://www.indiatimes.com/trending/human-interest/bhavina-patel-journey-tokyo-paralympics-table-tennis-medal-winner-548191.html.\n↑ Hindustan Times-Physically challenged table tennis players - Bhavina Hasmukh Patel Archived October 31, 2013, at the Wayback Machine\n↑ Bhavina winsSilver Medal in Asia Wheelchair Para Table Tennis championship Archived October 29, 2013, at the Wayback Machine\n↑ "India won Bronze medal in Para Table Tennis Championship 2017" (en-US ভাষাত). enabled.in. 2017-09-01. https://enabled.in/wp/india-won-bronze-medal-para-table-tennis-championship-2017/। আহৰণ কৰা হৈছে: 2019-10-19.\n↑ "Gujarat’s super six women make it to Olympics" (en ভাষাত). Ahmedabad Mirror. https://ahmedabadmirror.com/gujarats-super-six-women-make-it-to-olympics/81802501.html। আহৰণ কৰা হৈছে: 2021-07-24.\n↑ "Indian physically challenged table tennis players - Bhavina Hasmukh..." (en-gb ভাষাত). Getty Images. https://www.gettyimages.in/detail/news-photo/indian-physically-challenged-table-tennis-players-bhavina-news-photo/116031337। আহৰণ কৰা হৈছে: 2019-10-19.\n↑ "Results" (en ভাষাত). International Paralympic Committee. https://www.paralympic.org/tokyo-2020/results। আহৰণ কৰা হৈছে: 2021-08-27.\n↑ "Historic! Paddler Bhavina Patel assures silver medal by entering Paralympics final, to play for gold tomorrow". https://www.timesnownews.com/sports/others/article/historic-paddler-bhavina-patel-assured-of-silver-medal-win-in-paralympics-to-play-for-gold-tomorrow/804693.\n"https://as.wikipedia.org/w/index.php?title=ভাৱিনা_পেটেল&oldid=292976"ৰ পৰা অনা হৈছে


সকলো জটিলতাৰ অৱসান! : এইবাৰ ভাৰতত আৰম্ভ কৰা হ'ব ৰাছিয়াৰ কোভিড ভেকচিনৰ ট্ৰায়েল\nসকলো জটিলতাৰ অৱসান! : এইবাৰ ভাৰতত আৰম্ভ কৰা হ’ব ৰাছিয়াৰ কোভিড ভেকচিনৰ ট্ৰায়েল\nOctober 17, 2020 2:35 pm\nবিভিন্ন আইনী জটিলতাৰ অৱসানৰ পিছত ৰাছিয়াৰ কোভিড১৯ৰ ভেকচিন স্পুটনিক ফাইভ ভাৰতত ট্ৰায়েলৰ বাবে আনুমতি লাভ কৰিছে।\nইয়াৰ ফলত ভাৰতত ৰাছিয়াই প্ৰস্তুত কৰা এই ভেকচিনটো ভাৰতত ট্ৰায়েল আৰম্ভ কৰা হ’ব।\nউল্লেখ্যে যে ভাৰতীয় প্ৰতিষ্ঠান ডাঃ ৰেড্ডি লেব(Dr. Reddy’s Laboratories)ৰ তত্ত্বাৱধানত কিছুদিনৰ পূৰ্বেই ভাৰতত ৰাছিয়াৰ কোভিড ভেকচিনটোৰ ট্ৰায়েল আৰম্ভ হোৱাৰ কথা আছিল।\nকিন্তু প্ৰতিষ্ঠানটোৰ আবেদন পদ্ধতিত ৰৈ যোৱা ত্ৰুটিৰ বাবে সেয়া পূৰ্বৰ নিৰ্দিষ্ট সময়ত সম্ভৱ হৈ নুঠিল।\nৰাছিয়াৰ স্পুটনিক ফাইভ ভেকচিনটো ঘোষণা কৰাৰ পিছতেই ভাৰতীয় প্ৰতিষ্ঠান ডাঃ ৰেড্ডি লেব-এ চুক্তিৱদ্ধ হৈ ভাৰতত এই ভেকচিনটো ট্ৰায়েলৰ বাবে প্ৰস্তুতি আৰম্ভ কৰিছিল।\nএই প্ৰস্তুতিৰ মৰ্মেই ডাঃ ৰেড্ডি লেব-এ যোৱা ৩ অক্টোবৰত ভাৰতত ট্ৰায়েল আৰম্ভ কৰিবলৈ প্ৰথমবাৰ আবেদন কৰিছিল। কিন্তু প্ৰতিষ্ঠানটোৱে ভাৰতৰ চেন্ট্ৰল ড্ৰাগছ কণ্ট্ৰ’ল অৰ্গেনাইজেশ্যনক উপযুক্ত তথ্য পাতি দাখিল কৰিব নোৱাৰাত ভাৰতে সেই আবেদন খাৰিজ কৰি দিয়ে।\nইয়াৰ পিছতে যোৱা ১৩ অক্টোবৰত প্ৰতিষ্ঠানটোৱে পুনৰ এখন নতুন আবেদন দাখিল কৰে। এইবাৰ চেন্ট্ৰল ড্ৰাগছ কণ্ট্ৰ’ল অৰ্গেনাইজেশ্যনে এই আবেদন গ্ৰহণ কৰি প্ৰতিষ্ঠানটোক ভাৰতত ৰাছিয়াৰ কোভিড ভেকচিনটো ট্ৰায়েলৰ অনুমতি প্ৰদান কৰিছে বুলি প্ৰকাশ কৰিছে পিটিআই-এ।\nপিটিআইক প্ৰতিষ্ঠানটোৰ তৰফৰ পৰা জনোৱা হৈছে যে, ভেকচনিটোৰ দ্বিতীয় আৰু তৃতীয় পৰ্যায়ৰ ট্ৰায়েল ভাৰতত কৰা হ’ব।\nদ্বিতীয় পৰ্যায়ত ১০০ জন স্বেচ্ছাসেৱক আৰু তৃতীয় পৰ্যায়ত ১৪০০ গৰাকী স্বেচ্ছাসেৱকৰ শৰীৰত এই ভেকচিনটো প্ৰয়োগ কৰা হ’ব বুলি জনাইছে প্ৰতিষ্ঠানটোৱে।


Dpm Injection in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nDpm Injection की जानकारी\nDpm Injection ৰ লাভ আৰু ব্যৱহাৰসমূহ- Dpm Injection Benefits & Uses in Assamese- Dpm Injection ar laabh aaru byavaharsamuh\nDpm Injection ৰ পালি আৰু সেয়া কেনেদৰে ল'ব- Dpm Injection Dosage & How to Take in Assamese - Dpm Injection ar paali aaru xeya kenedore lobo\nDpm Injection ৰ পাৰ্শ্চক্ৰিয়াসমূহ- Dpm Injection Side Effects in Assamese- Dpm Injection ar parshwakriyasamuh\nDpm Injection সংক্ৰান্ত সতৰ্কতাবাণীসমূহ- Dpm Injection Related Warnings in Assamese- Dpm Injection xonkranta xatarkatabanisamuh\nঅইন দৰৱৰ সৈতে Dpm Injectionৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dpm Injection with Other Drugs in Assamese- Oinor xoite Dpm Injection ar gurutor kriya-pratikriya\nDpm Injection মতভেদসমূহ- Dpm Injection Contraindications in Assamese- Dpm Injection nishedhsamuh\nDpm Injection ৰ বিষয়ে সততে সোধা প্ৰশ্নসমূহ- Frequently asked Questions about Dpm Injection in Assamese- Dpm Injection ar bikhoye satate xodha prashnasamuh\nখাদ্য আৰু মদৰ সৈতে Dpm Injection ক্ৰিয়া-প্ৰতিক্ৰিয়া- Dpm Injection Interactions with Food and Alcohol in Assamese- khadya aaru modor xoite Dpm Injection kriya-pratikriya\nDpm Injection ৰ লাভ আৰু ব্যৱহাৰসমূহ - Dpm Injection Benefits & Uses in Assamese - Dpm Injection ar laabh aaru byavaharsamuh\nDpm Injection তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDpm Injection ৰ পালি আৰু সেয়া কেনেদৰে ল'ব - Dpm Injection Dosage & How to Take in Assamese - Dpm Injection ar paali aaru xeya kenedore lobo\nDpm Injection-ৰ উপাদানসমূহ - Dpm Injection Active Ingredients in Assamese - Dpm Injection-ar upadaansamuh\nDpm Injection ৰ পাৰ্শ্চক্ৰিয়াসমূহ - Dpm Injection Side Effects in Assamese - Dpm Injection ar parshwakriyasamuh\nগৱেষণাৰ ভিত্তিত, Dpm Injection ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDpm Injection সংক্ৰান্ত সতৰ্কতাবাণীসমূহ - Dpm Injection Related Warnings in Assamese - Dpm Injection xonkranta xatarkatabanisamuh\nDpm Injection-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDpm Injection এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Dpm Injection খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nDpm Injection-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDpm Injection প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Dpm Injection কি প্ৰভাৱ দেখা গৈছে?\nDpm Injectionৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Dpm Injection কি প্ৰভাৱ দেখা গৈছে?\nকলিজা ত Dpm Injectionৰ প্ৰভাৱৰ বিষয়ে কোনো বৈজ্ঞানিক গৱেষনা নথকাত, Dpm Injectionৰ [Organ]ৰ ওপৰত সুৰক্ষাৰ তথ্য উপলব্ধ নহয়।\nহৃদযন্ত্ৰৰ ক্ষেত্ৰত Dpm Injection ৰ কি প্ৰভাৱ দেখা গৈছে?\nDpm Injectionএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Dpm Injectionৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dpm Injection with Other Drugs in Assamese - Oinor xoite Dpm Injection ar gurutor kriya-pratikriya\nDpm Injection তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDpm Injection মতভেদসমূহ - Dpm Injection Contraindications in Assamese - Dpm Injection nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dpm Injection লোৱা অনুচিত যাতে -\nDpm Injection ৰ বিষয়ে সততে সোধা প্ৰশ্নসমূহ - Frequently asked Questions about Dpm Injection in Assamese - Dpm Injection ar bikhoye satate xodha prashnasamuh\nএই Dpm Injection-এ অভ্য়াস বা নিচাৰ সৃষ্টি কৰে নেকি?\nDpm Injection লোৱাটো আসক্তিত পৰিণত হ'ব পাৰে। সেয়ে আপুনি চিকিত্সা পৰামৰ্শৰ আধাৰতহে এয়া সেৱন কৰা উচিত।\nনহয়, Dpm Injection লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Dpm Injection লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nহয়, মানসিক বিসংগতিৰ চিকিত্সাৰ ক্ষেত্ৰত Dpm Injectionৰ ব্যৱহাৰ উপকাৰী।\nখাদ্য আৰু মদৰ সৈতে Dpm Injection ক্ৰিয়া-প্ৰতিক্ৰিয়া - Dpm Injection Interactions with Food and Alcohol in Assamese - khadya aaru modor xoite Dpm Injection kriya-pratikriya\nখাদ্য আৰু Dpm Injectionৰ ক্ৰিয়া-প্ৰতিক্ৰিয়া\nখাদ্যৰ সৈতে Dpm Injection লোৱাটোৱে একো সমস্যাৰ সৃষ্টি নকৰে।\nমদ আৰু Dpm Injectionৰ মাজৰ প্ৰতিক্ৰিয়া\nDpm Injectionৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nDpm Injection ৰ অনুকল্প - Substitutes for Dpm Injection in Assamese\nআপুনি বা আপোনাৰ পৰিয়ালৰ কোনোবাই Dpm Injection লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dpm Injection ব্যৱহাৰ কৰিছিল নেকি?\nআপুনি কিমান পৰিমাণে Dpm Injection সেৱন কৰিছিল?\nআপুনি Dpm Injection ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dpm Injection সেৱন কৰে?


প্ৰতিবন্ধকতাৰ প্ৰমাণপত্ৰ | স্বাস্থ্য আৰু পৰিয়াল কল্যাণ | অসম চৰকাৰ, ভাৰত\nঅসম চৰকাৰ স্বাস্থ্য আৰু পৰিয়াল কল্যাণ\nস্বাস্থ্য সেৱা সঞ্চালকালয়\nস্বাস্থ্য সেৱা সঞ্চালকালয় [পৰিয়াল কল্যাণ]\nৰাষ্ট্ৰীয় স্বাস্থ্য অভিযান\nঅসম ৰাজ্যিক এইডচ নিয়ন্ত্ৰণ সমিতি\nচিকিৎসা শিক্ষা সঞ্চালকালয়\nখাদ্য আৰু ঔষধ প্ৰশাসন\nঅসম ৰাজ্যিক ৰক্ত সঞ্চাৰণ পৰিষদ\nমৃত্যুঞ্জয় - '১০৮'\nআয়ুস শৈক্ষিক অনুস্থান\nআয়ুস স্বাস্থ্য সেৱা\nজন্মৰ প্ৰমাণ পত্ৰ\nজ্বলন যত্ন সেৱা\nমহিলা কৰ্মচাৰী সকলৰ কাৰণে শিশু পৰিচৰ্য্যা ছুটী\nঅসমত আয়ুক্তালয় বলবৎকৰণৰ গঠনপ্ৰণালী\nচৰকাৰী ব্লাড বেংক\nপি এল এইচ আই ভি ৰ কাৰণে এইচ আই ভি চিকিৎসা, পৰামৰ্শ প্ৰদান আৰু সমৰ্থন\nএইচ আই ভি পৰীক্ষণ সেৱা সমূহ\nজন ঔষধি – জেনেৰিক ঔষধ\nখাদ্য নিৰাপত্তা আৰু মানদণ্ড, আইন ২০০৬ৰ অধীনত আইনি তাৎপৰ্য্য\nচিকিৎসা শিক্ষা সঞ্চালকালয়ৰ অধীনৰ প্ৰতিষ্ঠান সমূহ\nমানসিক স্বাস্থ্য পৰিচৰ্য্যা\nভ্ৰাম্যমান স্বাস্থ্য গোট\nদেহৰ অংগ সংৰোপন\nপি চি আৰু পি এন ডি টি\nসাৰথি – '১০৪'\nতৃতীয় স্বাস্থ্য যত্ন সেৱা\nদৈহিক আঘাত কেন্দ্ৰ\nসাৰ্বজনীন প্ৰতিৰক্ষা কাৰ্য্যক্ৰম\nসমান্তৰাল স্বাস্থ্য কাৰ্য্যক্ৰম\nঅসম আৰোগ্য নিধি (এ এ এন)\nমুখ্যমন্ত্ৰীৰ বিনামূলীয়া স্বাস্থ্য পৰীক্ষা সেৱাসমূহ\nস্বাস্থ্যৰ কাৰণে সামুদায়িক কাৰ্য্যব্যৱস্থা\nসৰ্বাত্মক গৰ্ভপাত যত্ন\nবিনামূলীয়া ঔষধ সেৱা\nজন্মগত হৃদৰোগ থকা শিশুৰ কাৰণে বিনামূলীয়া অস্ত্ৰোপচাৰ\nজননী শিশু সুৰক্ষা কাৰ্য্যক্ৰম (জে এছ এছ কে)\nজননী সুৰক্ষা যোজনা (জে এছ ৱাই)\nদাতব্য চিকিৎসালয়ৰ লগত পি পি পি\nচাহ বাগানৰ চিকিৎসালয়ৰ লগত পি পি পি\nআৰ এম এন চি এইচ + এ\nসঞ্জীৱনী-গ্ৰাম্য স্বাস্থ্যৰ বিস্তৃত কাৰ্য্যক্ৰম\nশুশ্ৰূষা – বৃক্ক সংৰোপণৰ কাৰণে আৰ্থিক সাহাৰ্য্য\nগ্ৰাম্য স্বাস্থ্য আৰু পৰিপুষ্টি দিৱস\nসপ্তাহিক আইৰণ ফলিক এচিড পৰিপূৰক(ডব্লিউ আই এফ এছ)\nবিজ্ঞপ্তি আৰু অধিসূচনা\nবদলি আৰু নিযুক্তি\nHome ❯ প্ৰতিবন্ধকতাৰ প্ৰমাণপত্ৰ\n"প্ৰতিবন্ধী ব্যক্তিসকল (সমান সুযোগ, অধিকাৰৰ সুৰক্ষা আৰু সম্পূৰ্ণ অংশগ্ৰহণ) আইন, ১৯৯৫" ফেব্ৰুৱাৰী ৭, ১৯৯৬ত প্ৰৱৰ্তন কৰা হৈছিল। এই আইনখনে প্ৰতিবন্ধী ব্যক্তিসকলৰ পুনৰ সংস্থাপনৰ কাৰণে প্ৰতিৰোধাত্মক আৰু প্ৰচাৰমূলক দুয়োটা দিশেই প্ৰদান কৰে। এই আইনখনৰ সুবিধাসমূহ গ্ৰহণ কৰিবৰ কাৰণে নিৰ্দিষ্ট ব্যক্তিৰ উপযুক্ত প্ৰতিবন্ধকতা প্ৰমাণপত্ৰ থাকিব লাগিব।\n"প্ৰতিবন্ধকতা" মানে কোনো এজন ব্যক্তিৰ শাৰীৰিক আৰু মানসিক প্ৰতিবন্ধকতা দৈনন্দিন জীৱনযাত্ৰাৰ মৌলিক অপৰিহাৰ্য্য ক্ৰিয়াকলাপ যেনে সামাজিক সম্পৰ্কত উন্নতি আৰু অৰ্থনৈতিক ভূমিকা হিছাবে বয়স লিঙ্গ আৰু সামাজিক প্ৰয়োজনীয় অনুযায়ী ভূমিকা সমূহ পালন কৰা। প্ৰতিবন্ধকতা অস্থায়ী হ`ব পাৰে, দীৰ্ঘম্যাদী বা স্থায়ী চিকিৎসাগতভাৱে প্ৰতিবন্ধকতা হ`ল শাৰীৰিক বিকলতা আৰু স্বাভাৱিকভাৱে শাৰীৰিক কাৰ্য্যসমূহ সঞ্চালন কৰিবলৈ অক্ষমতা, আইনঅনুসাৰে, প্ৰতিবন্ধকতা শৰীৰৰ কাৰণে নিৰ্ণায়ক হ`ব পাৰে যাৰ বাবে কোনো ব্যক্তিয়ে প্ৰতিদান দিব নালাগে। অস্থায়ীভাৱে সম্পূৰ্ণ প্ৰতিবন্ধকতা হ`ল সেই সময়কাল যাৰ ভিতৰত প্ৰভাৱিত ব্যক্তিজন সম্পূৰ্ণভাৱে কাম কাজ কৰিবলৈ অযোগ্য। সম্পূৰ্ণ প্ৰতিবন্ধকতা সেইখিনি সময় যেতিয়া ইয়াৰ দ্বাৰা প্ৰভাৱিত ব্যক্তি সম্পূৰ্ণভাৱে কাম কাজ কৰিবলৈ অক্ষম। অস্থায়ীভাৱে আংশিক প্ৰতিবন্ধকতা সেইখিনি সময় যেতিয়া আৰোগ্য উন্নতিৰ পৰ্য্যায়লৈ যায় যাতে সংশ্লিষ্ট ব্যক্তিজনে কোনো ধৰণৰ লাভজনক বৃত্তি আৰম্ভ কৰিব পাৰে। স্থায়ী প্ৰতিবন্ধকতা হ`ল স্থায়ী ক্ষতি বা কোনো অংশৰ ক্ষতি/শৰীৰৰ কোনো অংশ কোনো ধৰণৰ চিকিৎসাৰ সৰ্বোচ্চ উন্নতিৰ পৰ্য্যায়ত আছে আৰু অৱস্থা স্থিতিশীল।\nএজন ব্যক্তিৰ শাৰীৰিক প্ৰতিবন্ধকতাক তলত উল্লেখ কৰা ধৰণে শ্ৰেণীবিভাগ কৰা হয় : ক) দৃষ্টিশক্তিৰ প্ৰতিবন্ধকতা : দৃষ্টিশক্তিৰ প্ৰতিবন্ধকতা মানে কোনো এজন ব্যক্তি যি সম্পূৰ্ণৰূপে দৃষ্টিশক্তিৰ প্ৰতিবন্ধকতাত ভূগিছে, চকুৰ তীক্ষ্ণতা ৬/৬০ বা ২০/২০০ৰ অতিক্ৰম নহয় সংশোধনী লেন্সৰ সৈতে ভাল দৃষ্টি, দৃষ্টিৰ স্থায়ীত্বৰ ক্ষেত্ৰত সীমাবদ্ধতা আৰু ২০ ডিগ্ৰী কাৰ্য্যৰ কোণ।\nআইনৰ নিৰ্দেশ অনুযায়ী যি কোনো এটা নিৰ্দিষ্ট বিভাগৰ ৪০% বা ইয়াৰ ওপৰৰ প্ৰতিবন্ধী ব্যক্তিসকল যোগ্য আৰু উপযুক্ত বুলি বিবেচতি কৰা হ`ব প্ৰতিবন্ধকতাৰ চিনাক্ত কৰণ কাৰ্ড/প্ৰমাণপত্ৰৰ কাৰণে i) প্ৰচলিত আইন অনুসৰি কোনো এজন ব্যক্তি ভাৰতৰ প্ৰকৃত নাগৰিক হোৱা উচিত। ii) অস্থায়ীভাৱে সম্পূৰ্ণভাৱে প্ৰতিবন্ধী ব্যক্তিয়ে বাছি ল`ব পাৰে অৰ্থপেডিক, অপথ`ম`লজি অডিটৰি বা স্পিচ্চ বা অন্য কোনো ধৰণৰ মেডিকেল চিকিৎসা, মেডিকেল ব`ৰ্ডৰ পৰাৰ্মশ অনুযায়ী।\nআৱেদনপত্ৰ সমূহ অধীক্ষক/ভাৰ-প্ৰাপ্ত চিকিৎসা মহাবিদ্যালয় আৰু চিকিৎসালয় আৰু অসামৰিক চিকিৎসালয়/চি এইচ চি/পি এইচ চি/এছ এইচ চি/এছ ডি সমূহত উপলব্ধ হয়। ইচ্ছুক ব্যক্তিসকলে নিৰ্ধাৰিত প্ৰপত্ৰ (অনুবন্ধ-এ) শুদ্ধভাৱে পূৰণ কৰি তলত উল্লেখ কৰা নথিপত্ৰৰ সৈতে আৱেদন কৰিব লাগিব। যদি এজন আৱেদনকাৰী অশিক্ষিত হয় তেনেহ`লে, চিকিৎসা মহাবিদ্যালয় আৰু চিকিৎসালয় আৰু অসামৰিক চিকিৎসালয়/চি এইচ চি/পি এইচ চি/এছ এইচ চি/এছ ডি সমূহৰ অধীক্ষক/ভাৰ-প্ৰাপ্ত বিষয়া সকলে আৱেদন পত্ৰ পূৰণ কৰাত সহায় কৰিব আৰু আৱেদনত আৱেদনকাৰীৰ টিপচহী গ্ৰহণ কৰিব। মানসিক প্ৰতিবন্ধতা, অটিজম, চেৰিব্ৰেল পালচ আৰু একাধিক প্ৰতিবন্ধকতা থকা ব্যক্তি সকলৰ ক্ষেত্ৰত তেওঁলোকৰ আইনি অভিভাৱকে স্বাক্ষৰ কৰিব। সম্পূৰ্ণকৈ পূৰণ কৰা প্ৰপত্ৰ গ্ৰহণ কৰাৰ পাছত অধীক্ষক/ভাৰ-প্ৰাপ্ত চিকিৎসা মহাবিদ্যালয় আৰু চিকিৎসালয় আৰু অসামৰিক চিকিৎসালয়/চি এইচ চি/পি এইচ চি/এছ এইচ চি/এছ ডি সমূহে আৱেদন পত্ৰ সমূহ চিকিৎসা মহাবিদ্যালয়ৰ সংশ্লিষ্ট বিভাগ বা জিলা যুটীয়া সঞ্চালকলৈ প্ৰেৰণ কৰিব। চিকিৎসা মহাবিদ্যালয়ৰ সংশ্লিষ্ট বিভাগৰ মুৰব্বীয়ে প্ৰতিবন্ধকতাৰ প্ৰমাণপত্ৰ প্ৰদান কৰিব। বিশেষ ক্ষেত্ৰত জিলাৰ স্বাস্থ্য সেৱা সঞ্চালক, যুটীয়া সঞ্চালকে আৱেদনকাৰীক বিশেষজ্ঞ চিকিৎসকৰ ওচৰলৈ প্ৰেৰণ কৰিব। বিশেষজ্ঞ চিকিৎসকৰ প্ৰতিৱেদন পোৱাৰ পিছত যুটীয়া সঞ্চালকে জৰুৰী প্ৰমাণপত্ৰ প্ৰদান কৰিব। একাধিক প্ৰতিবন্ধকতাৰ ক্ষেত্ৰত, আৱেদনকাৰীক পৰীক্ষাৰ কাৰণে জিলা চিকিৎসা ব`ৰ্ডলৈ প্ৰেৰণ কৰা হয় প্ৰমাণপত্ৰ প্ৰদান কৰিবৰ কাৰণে।\nএকপক্ষীয় প্ৰতিবন্ধকতাৰ ক্ষেত্ৰত, চৰকাৰৰ দ্বাৰা অনুমোদিত চৰকাৰী অভিজ্ঞ চিকিৎসক বা বিভাগৰ মুৰব্বী যেনে অৰ্থপেডিক, অপথ`ম`লজি, ই এন টি, নিওৰ`লজি আৰু মনোৰোগবিদ্যা চিকিৎসা মহাবিদ্যালয়ৰ সমূহৰ বিষয়া সকলে শাৰিৰীক প্ৰতিবন্ধকতাৰ প্ৰমাণপত্ৰ প্ৰদান কৰাৰ অধিকাৰী হ`ব পাৰে। একাধিক অক্ষমতাৰ ক্ষেত্ৰত, চিকিৎসা ব`ৰ্ডেই আৱেদনকাৰীক শাৰিৰীক প্ৰতিবন্ধকতাৰ প্ৰমাণপত্ৰ প্ৰদান কৰাৰ অধিকাৰী হ`ব। "চিকিৎসা ব`ৰ্ড" মানে এখন ব`ৰ্ড যি চৰকাৰৰ দ্বাৰা কৰ্তৃত্বত উপযুক্তভাৱে গঠিত, ই উপ-বিভাগ পৰ্য্যায়ত, জিলা বা ৰাজ্যিক পৰ্য্যায়ত চৰকাৰৰ দ্বাৰা সময়ে সময়ে নিৰ্ধাৰিত / বিজ্ঞপ্তিৰ দ্বাৰা গঠিত হয়।\nআৱেদনকাৰীয়ে নিৰ্ধাৰিত প্ৰপত্ৰত নিৰ্দিষ্ট সময় পাৰহৈ যোৱাৰ ৩০ (ত্ৰিশ) দিন পূৰ্বে আৱেদন পত্ৰ জমা দিব আৰু সময় শেষ হোৱা তাৰিখৰ বা চিকিৎসা ব`ৰ্ডৰ নিৰ্দেশ অনুযায়ী পৰিচয় পত্ৰ আত্মসমৰ্পন কৰিব।\nকোনো ধৰণৰ বিতৰ্ক / প্ৰতিৰোধ আৰু দ্বিতীয়বাৰ পৰীক্ষণ সংজ্ঞা/মূল্যায়ন নিৰ্ধাৰিত ডিগ্ৰী ইত্যাদিৰ ক্ষেত্ৰত ক্ষতিগ্ৰস্ত ব্যক্তিয়ে সংশ্লিষ্ট চিকিৎসা ব`ৰ্ডৰ মাধ্যমেৰে যুটীয়া সঞ্চালক স্বাস্থ্য সেৱা জিলা/অধ্যক্ষ চিকিৎসা মহাবিদ্যালয় সমূহত আৱেদন কৰিব পাৰে\nস্বাস্থ্য সেৱা সঞ্চালক / সঞ্চালক চিকিৎসা শিক্ষা\nসংযুক্ত কৰিব লগীয়া নথিপত্ৰ সমূহ\nইচ্ছুক ব্যক্তিয়ে নিৰ্ধাৰিত প্ৰপত্ৰত (অনুবদ্ধ-এ) শুদ্ধকৈ পূৰণ কৰি, একেলগে i) ৩(তিনি) কপি বৰ্তমানৰ ফটোগ্ৰাফ স্বাক্ষৰিত ii) আৱেদন পত্ৰত উল্লেখ কৰা ধৰণে বাসস্থানৰ প্ৰমাণপত্ৰ iii) জন্ম / বয়সৰ স্কুলৰ প্ৰমাণপত্ৰ iv) শিক্ষাগত অৰ্হতা v) বৃত্তিগত প্ৰমাণপত্ৰ vi) আৱেদনপত্ৰৰ ১২(ii)(বি)ত উল্লেখ কৰা ধৰণে প্ৰমাণপত্ৰ, যদি প্ৰযোজ্য হয়. vii) আৱেদনপত্ৰৰ ১৩ত উল্লেখ কৰা ধৰণে প্ৰমাণপত্ৰ, যদি প্ৰযোজ্য হয়।\nপ্ৰতিবন্ধী প্ৰমাণপত্ৰ প্ৰদান কৰাৰ নিৰ্ধাৰিত সময়সীমা\nযদি কোনো ব্যক্তিয়ে প্ৰতিবন্ধকতাৰ প্ৰমাণপত্ৰৰ কাৰণে আৱেদন কৰে নিৰ্ধাৰিত প্ৰপত্ৰত, যি সকলো ফালৰ পৰা সম্পূৰ্ণ / শুদ্ধ বুলি বিবেচিত হয়, তেনেহ`লে সংশ্লিষ্ট কৰ্তৃপক্ষই প্ৰমাণপত্ৰ প্ৰদান কৰিব পাৰে মনোনীত বিশেষজ্ঞ চিকিৎসক, চিকিৎসা মহাবিদ্যালয়ৰ সংশ্লিষ্ট বিভাগৰ মূৰব্বী বা জিলা চিকিৎসা ব`ৰ্ডৰ সভাৰ ১৫ (পোন্ধৰ) কৰ্মৰত দিনৰ ভিতৰত।\nএই পৃষ্ঠা অন্তিমবাৰ আপডেট কৰা হৈছিল: 23 Apr 2020\nদৰ্শনকাৰীৰ গণনা: 4848751\nContent Ownership স্বাস্থ্য আৰু পৰিয়াল কল্যাণ, Govt. of Assam.


মনৰ কথাঃ বাঘজানৰ জুই আৰু কিছু চিন্তনীয় কথা - অসমীয়াৰ সুখ-দুখ\nHome BIKRAM-M-BARUAH MONOR-KATHA RECENT বিক্ৰম-এম-বৰুৱা মনৰ-কথা মনৰ কথাঃ বাঘজানৰ জুই আৰু কিছু চিন্তনীয় কথা\nxukhdukh.com June 10, 2020 BIKRAM-M-BARUAH, MONOR-KATHA, RECENT, বিক্ৰম-এম-বৰুৱা, মনৰ-কথা,\nএগৰাকী তৈল অভিযন্তা হিচাবে\nবাঘজানৰ ঘটনাটোৱে সকলোকে আমনি কৰাৰ দৰে ই মোকো আমনি কৰিছে৷ বায়ু-জল-স্থল প্ৰদূষণ হোৱাৰ কাৰণে আন বহুতৰ দৰে মোৰ অন্তৰেও কান্ধিছে৷ আজি খাদটোত জুই জ্বলি উঠাৰ বাবে মৰ্মাহত হৈছো৷ কিন্তু লগতে দুখ লাগিছে বহু লোকে এই উদ্যোগৰ লগত জড়িত সকলোকে গোৱাল গালি দিয়াৰ বাবেও৷\nতেওঁলোকে হয়তো নাজানে, এই অনিয়ন্ত্ৰিত হৈ পৰা খাদটোৰ দৰে আন বহু খাদ আজিও নিয়ন্ত্ৰিত হৈ আছে৷ সেই নিয়ন্ত্ৰিত খাদবোৰৰ পৰা উৎপাদিত খনিজ তেল, বহু প্ৰক্ৰিয়াৰ মাজেৰে শোধিত হৈ প্ৰস্তুত হোৱা পেট্ৰল-ডিজেল আদিৰ দ্বাৰাই তেওঁলোকৰ গাড়ী চলিছে, কোৰোনা মহামাৰীৰ সময়ত এম্বুলেঞ্চ চলিছে, খোৱা যোগান ধৰা মাল বাহী গাড়ীবোৰ চলিছে৷ হয়তো বিজুলি চাকিও চলিছে এনে এটা খাদৰ পৰা ওলোৱা গেছ দহন কৰি চলোৱা এটা টাৰ্বাইনৰ সহায়তে৷\nপ্ৰকৃতিয়ে দিয়া এই সম্পদবোৰ আমি মানুহ জাতিয়ে নিজৰ কামত লগাব পৰাটোৱে আমাক জীৱশ্ৰেষ্ঠ বুলি প্ৰমাণ কৰিছে৷ প্ৰকৃতিৰ এই অপাৰ শক্তিক নিয়ন্ত্ৰণত ৰাখি নিজৰ কামত ব্যৱহাৰ কৰা কামটো এটা বৰ ডাঙৰ প্ৰত্যাহ্বান, বিশেষকৈ কোনো দুৰ্ঘটনা নোহোৱাকৈ, বায়ু-পানী প্ৰদূষণ নোহোৱাকৈ, পশু-পক্ষী কিম্বা মানৱ জীৱন ক্ষতি নোহোৱাকৈ, তৰু-লতাৰ কোনো হানি নোহোৱাকৈ কৰাটো৷ এই প্ৰত্যাহ্বান স্বীকাৰ কৰি অত্যাধুনিক প্ৰযুক্তি প্ৰয়োগ কৰি আমি তৈল-কৰ্মীসকলে দিনে-ৰাতিয়ে কাম কৰি আহিছো৷\nতাতে বিভিন্ন ভূ-ৰাজনৈতিক কাৰণত আৰু কোৰোনা মহামাৰীৰ বাবে চাহিদা কমি যোৱাৰ কাৰণে আন্তৰ্জাতিক বজাৰত খনিজ তেলৰ দাম কমি আহিছে৷ ফলত আমাৰ ওপৰত হেঁচাও বহুত৷ সকলোতে উৎপাদন খৰচ কমোৱাৰ হেঁচা৷ ইতিমধ্যে বহু তৈল-কোম্পানী দেৱলীয়া হৈছে, বহুজনে চাকৰি হেৰুৱাব লগাও হৈছে৷ বিশ্বৰ বহু তৈল কৰ্মী আজি কৰ্মহীনতাত ভুগিছে৷\nসি যিকি নহওক, বাঘজানৰ দুৰ্ঘটনা কাৰোবাৰ গাফিলতি বা যান্ত্ৰিক বিজুতি বা যি কাৰণতেই নহওক, আমি আশাবাদী ই শীঘ্ৰেই নিয়ন্ত্ৰণত আহিব৷ সময় লাগিব পাৰে, কিন্তু ই নিশ্চয় অভিযন্তাসকলৰ হাতৰ মুঠিলৈ আহিব৷ ওচৰৰ গাওঁবাসীয়ে উচিত ক্ষতিপূৰণ পাব আৰু হাবি-বননি আকৌ সেউজ হৈ উঠিব৷ সেই সেউজীয়া গছ-গছনিৰে আৱৰা এই বাঘজান খাদৰ পৰাই উৎপাদিত গেছ আহি আমাৰ ৰান্ধনি ঘৰৰ চৌকা জ্বলাব৷\nলেখক বিদেশত কৰ্মৰত অভিজ্ঞ তৈলখণ্ডৰ এগৰাকী বিশেষজ্ঞ\nৰাইজলৈ অনুৰোধ , নিউজ চেনেল বোৰ বেছিকৈ নাচাব । অল্প বিদ্যা ভয়ংকৰ । তাতকৈ গুগল কৰক । শুদ্ধ তথ্য পাব । ব্ল আউট নিয়ন্ত্ৰণ কৰিবলৈ অহা বিশেষজ্ঞ আৰু জড়িত ব্যক্তিসকলক নিজৰ কাম কৰিবলৈ দিয়ক । বাধা দিলে হিতে বিপৰীত হব ।\nবিশেষজ্ঞ সকলৰ মতে ব্ল-আউটটো নিয়ন্ত্ৰণ কৰিবলৈ কমেও এমাহ লাগিব । খুব সম্ভৱ জুইকুৰা নুমাবলৈ জুইকুৰা ই যাতে জ্বলিবলৈ অক্সিজেন নাপায় , তাৰ বাবে সকলো যা যোগাৰ কৰাৰ পাছত জুইকুৰা ৰ চাৰিওফালে প্ৰচণ্ড বিস্ফোৰণ কৰা হব । তাৰ পাছত গেছ ওলোৱাটো বন্ধ কৰিবলৈ কাৰিকৰী কৌশল আৰু যন্ত্ৰপাতিৰ ব্যৱহাৰ কৰা হব । তেতিয়ালৈ জুইকুৰা জ্বলি থাকিব। প্ৰায় এমাহ । ১৯৬২ চনত আলজেৰিয়াৰ এটা ভয়ানক ব্ল আউট যাৰ জুই ১৪০ মিটাৰ উচ্চতালৈ জ্বলিছিল, এইটো পদ্ধতিৰে নিয়ন্ত্ৰণ কৰা হৈছিল ।\nজুইকুৰা জ্বলি উঠাতো একপ্ৰকাৰ ভালেই হল বুলি কব পাৰি । কাৰণ খাদটোত অকল গেছে নাই, ইয়াৰ সৈতে কন্দেনছেটও (তৰলীকৃত গেছ মিশ্ৰ) আছে । যি পথাৰ আৰু জলাশয় বোৰত তৰপ পৰি আছিল । এতিয়া হাইড্ৰকাৰ্বন বোৰ দহন হৈ বতাহত মিলি উৰি গৈছে । নহলে এইবোৰ বতাহ আৰু পানীৰ জলাশ়য় ৰ জৰিয়তে বহুত বেছি দূৰলৈ বিয়পি পৰিলহেতেন । এতিয়াও পৰিবেশৰ বহুত ক্ষতি হৈছে কিন্তু জুই নজ্বলা হেতেন তুলনামূলকভাৱে বেছিকৈ ক্ষতি হলহেতেন ।\nক্ষতিগ্ৰস্ত লোকসকলক উচিত ক্ষতিপূৰণ দিব লাগে । যিসকলৰ জীৱন জীৱিকাত বিৰূপ প্ৰভাৱ পৰিছে , তেওঁলোকৰ বাবে স্থায়ী সংস্থাপন হব লাগে । চৰকাৰী নিয়মমতেই মাইনিং লিজ লোৱা কোম্পানীটোৱে ক্ষতিগ্ৰস্থ এই মানুহখিনিৰ সম্পূৰ্ণ দায়িত্ব লব লাগিব । যি হৈ গল, তাক টো ৰিভাৰ্ছ কৰিব নোৱাৰি , ৰাজনীতি আৰু চান্দাজীবিৰ ধান্দা বাদ দি ভুক্তভোগী মানুহখিনিৰ ক্ষতিপুৰন আৰু সংস্থাপনৰ ওপৰত গুৰুত্ব দিব লগে ।\nমাইনিঙ লীজ লোৱা কোম্পানীটোৱে ব্ল আউট টো নিয়ন্ত্ৰণৰ পৰবৰ্তী পদক্ষেপৰ বিষয়ে স্থানীয় ৰাইজক সহজ ভাষাত বুজাবলৈ চেষ্টা কৰিব লাগে যাতে মানুহখিনিৰ মাজত খেলিমেলিৰ সৃষ্টি নহয় ।\nঅন্ধ্ৰ প্ৰদেশৰ ১৯৯৫ চনৰ ব্ল-আউটৰ দৃশ্য\nউল্লেখযোগ্য যে, 1995 চনৰ অন্ধ্ৰপ্ৰদেশৰ পাচালাপুডি ব্ল আউটৰ সময়ত ওচৰৰ ক্ষতিগ্ৰস্ত লোকসকলক ক্ষতিপূৰণ হিচাপে প্ৰতি হেক্টৰ কৃষিভূমিত প্ৰায় ৬৩০০ টকাকৈ দিয়া হৈছিল । তাত খাদৰ ওচৰত নাৰিকল গছ বহুত আছিল । প্ৰতিজোপা নাৰিকল গছৰ বাবদ ক্ষতিপূৰণ হিচাপে ৩০০০ টকাকৈ দিয়া হৈছিল । এয়া ১৯৯৫ চনৰ কথা । আজিৰ তাৰিখত এই টকাৰ পৰিমান প্ৰায় ৮-১০ গুণ হব। গতিকে ক্ষতিপূৰণ সঠিককৈ পোৱাৰ ক্ষেত্ৰতহে ৰাইজক গণ সংগঠন সমূহে এতিয়া সহায় কৰক।\nঘৰ আৰু বাগিচাবোৰ...\nবাঘজানত ভস্মীভূত হোৱা এখন ক্ষুদ্ৰ চাহ বাগিচা\nবাঘজানত কোনোবা ক্ষুদ্ৰ চাহ খেতিয়কৰ বাগানখন এনেকৈয়ে ছাঁই হৈ গল আৰু ইফালে মন্ত্ৰী পাটোৱাৰী মুখ্যমন্ত্ৰীয়ে কোৱাৰ পাছতহে বাঘজানলৈ যাবলৈ ওলাইছে । যোৱা ১৪দিনত উদ্যোগ মন্ত্ৰী হিচাবে পাটোৱাৰী বাঘজানলৈ নিজে সিদ্ধান্ত লৈ কিয় যাব নোৱাৰিলে ? নে এনেকৈ যোৱা হ'লে পাটোৱাৰীয়ে দল বিৰোধী কাৰ্যত লিপ্ত হৈছে বুলি দলৰ পৰা বহিষ্কাৰ হলহেঁতেন ? কোনোবাই ক'ব পাটোৱাৰী বিশেষজ্ঞ নহয় , গৈ কি কৰিব ? তেনেহলে স্বাস্থ্যমন্ত্ৰীও কভিড বিশেষজ্ঞ নহয়, তেওঁ দেখোন গোটেই অসমখন ঘূৰি ফুৰিছে ।\nকিন্তু কপিকূলৰ, মানুহৰ, ঘৰ-সম্পত্তি, ক্ষুদ্ৰ বাগিচা, শাকনি, বিল আদিৰ উপযুক্ত ক্ষতিপূৰণ নিশ্চিত কৰাটো অসম চৰকাৰৰ প্ৰধান দায়িত্ব হব। সচেতন ৰাইজে এই ক্ষেত্ৰত দায়বদ্ধ কৰিবলৈ চৰকাৰক হেঁচা দিবলৈ দৃষ্টি ৰাখক। সজাগ হওক সকলোৱে।\nআজিৰ পুৱাৰ বাঘজানৰ পৰিস্থিতিক কেমেৰাৰে তুলি ধৰিলে 'স্বৰাজ অসম'ৰ প্ৰতিষ্ঠাপক-সমাজকৰ্মী ভৱেন সন্দিকৈয়ে-\nTags # BIKRAM-M-BARUAH # MONOR-KATHA # RECENT # বিক্ৰম-এম-বৰুৱা # মনৰ-কথা\nLabels: BIKRAM-M-BARUAH, MONOR-KATHA, RECENT, বিক্ৰম-এম-বৰুৱা, মনৰ-কথা


মোহিত চৌহান - অসমীয়া ৱিকিপিডিয়া\n(Mohit Chauhanৰ পৰা পুনঃনিৰ্দেশিত)\n২০০৯ চনত চৌহান\nনাহান,হিমাচল প্ৰদেশ, ভাৰত\nহিমাচল প্ৰদেশ, ভাৰত\nমোহিত চৌহান (ইংৰাজী: Mohit Chauhan) ৰোমান্তিক মালিতা সমূহৰ বাবে বিশেষ ভাৱে জনাজাত এক ভাৰতীয় নেপথ্য কণ্ঠশিল্পী। তেওঁ অন্যান্য পুৰস্কাৰসমূহৰ লগতে দুবাৰ শ্ৰেষ্ঠ কণ্ঠশিল্পীৰ ফিল্মফেয়াৰ বঁটা লাভ কৰে।\n3 পেচাদাৰী জীৱন\n5.1 অন্যান্য পুৰস্কাৰ আৰু সন্মান\nহিমাচল প্ৰদেশৰ ছিৰম’ৰ জিলাৰ নাহান চহৰত চৌহানৰ জন্ম হয়। তেওঁৰ মাতা-পিতা আছিল কৃষ্ণা ৰাণা আৰু বি.কে ৰাণা। তেওঁ হিন্দী আৰু পাহাৰী দুয়োটা ভাষা স্পষ্টকৈ ক’ব পাৰে। তেওঁ প্ৰথমতে দিল্লীৰ ছেইন্ট জেভিয়াৰ্ছ স্কুলত শিক্ষা গ্ৰহণ কৰে যদিও শিক্ষা সমাপ্ত কৰিবলৈ পুনৰ হিমাচল প্ৰদেশলৈ যায় । তেওঁ হিমাচলৰ ধৰমশালা মহাবিদ্যালয়ৰ পৰা ভূতত্ত্ববিজ্ঞানত স্নাতকোত্তৰ ডিগ্ৰী লাভ কৰে।\nসংগীতৰ কোনো আনুস্থানিক শিক্ষা গ্ৰহণ নকৰা চৌহানে গীত গাবলৈ আৰু গীটাৰ, হাৰমনিকা আৰু বাঁহী বজবলৈ শিকে। হিমাচলত শিক্ষা সমাপ্ত কৰি তেওঁ মুম্বাইলৈ আহে আৰু সহপাঠী কেম ত্ৰিৱেদীৰ সৈতে ১৯৯৬ চনত "ছিল্ক ৰুট" নামৰ বেণ্ড এটা গঠন কৰে। ভাৰতীয় পপ শৈলীত তেওঁ অৰ্পিত গুপ্তাৰ সৈতে ছিল্ক ৰুট বেণ্ডৰ হৈ গান গাবলৈ আৰম্ভ কৰে আৰু বুণ্ডে (১৯৯৮) আৰু পেহচান নামৰ দুটা এলবাম মুকলি কৰে। ইয়াৰে “ডুবা ডুবা” গীতটি জনপ্ৰিয় হয়। কিন্তু এই বেণ্ডটি ভাঙি যায়। কিছুদিন তেওঁ সংগীত জগতৰ পৰা আঁতৰি থাকি ২০০৫ চনত “ম্যে, মেৰী পত্নী অ’ৰ ৱহ” ছবিৰ “গুনছা” গীতটিৰে পুনৰ উভতি আহে। তেওঁৰ গায়নশৈলীৰ দ্বাৰা আকৃষ্ট হৈ এ.আৰ. ৰহমানে তেওঁক “ৰং দে বসন্তী” ছবিত গাবালৈ সুযোগ দিয়ে। ২০০৭ চনত সংগীত পৰিচালক প্ৰীতমে তেওঁক “জব ৱী মেট” ছবিৰ “তুম চে হি” গীতটি গোৱাৰ সুযোগ দিয়ে আৰু ইয়াৰে পিছৰ পৰা চৌহানৰ সফলতাৰ যাত্ৰা আৰম্ভ হয়।\n২০১২ চনৰ ২৯ জুনত হিমাচল প্ৰদেশৰ চোলানত চৌহান দিল্লীৰ সাংবাদিক প্ৰাৰ্থনা গেহলোটৰ লগত বিবাহপাশত আবদ্ধ হয়। ডেৰাডুন, উত্তৰাখণ্ডত জন্ম লাভ কৰা চৌহানৰ পত্নীয়ে এখন ইংৰাজী আলোচনীত কাম কৰে।\n“ছিল্ক ৰুট”ৰ এলবাম “বুন্দে”ৰ “ডুবা ডুবা” গীতটিৰে মোহিত চৌহানে প্ৰথম সফলতাৰ মুখ দেখে। এলবামৰ তালিকাত ই প্ৰথম স্থান দখল কৰে। বুন্দেত হিন্দী, ইংৰাজী আৰু পাহাৰী ভাষাৰ গীত আছিল। এই বেণ্ডটোৱে ১৯৯৮ চনৰ “চেনেল ভি এৱাৰ্ডছ”ত বহুকেইটা বঁটা লাভ কৰে। ২০০৫ চনৰ ছবি "ম্যে, মেৰী পত্নী... অৰ ৱহ!" ছবিৰ “গুনছা কোই” গীতটিৰে বলীউদত তেওঁৰ জীৱন আৰম্ভ হয়। এ আৰ ৰহমানৰ সংগীতেৰে "ৰং দে বসন্তী" আৰু “দিল্লী-৬”ৰ “মাচাকলি” আৰু "খুন চলা" তথা প্ৰীতমৰ সংগীতেৰে জব ৱী মেটৰ “তুম চে হি” আদি গীতৰ জৰিয়তে চৌহানে প্ৰচূৰ সফলতা লাভ কৰে। তেওঁৰ কণ্ঠৰ পৰৱৰ্তী জনপ্ৰিয় গীতবোৰ হ’ল নিউয়ৰ্ক ছবিৰ “তু নে জো না কহা”,লভ আজ কলৰ “য়ে দূৰীয়া” আৰু কমিনেৰ “পেহলী বাৰ মোহব্বত কি হে”। "মাচাকলি" গীতটিৰ বাবে তেওঁ ২০১০ চনত শ্ৰেষ্ঠ পুৰুষ কণ্ঠশিল্পীৰ ফিল্মফেয়াৰ বঁটা লাভ কৰে। ইয়াৰ উপৰিও প্ৰীতমৰ সংগীত পৰিচালনাত তেওঁ “ৰাজনীতি” আৰু “ৱান্স আপন এ টাইম ইন মুম্বাই” ছবিৰ “ভীগি চি” আৰু “পী লু” শীৰ্ষক চুপাৰহিত গীতদুটিতো কণ্ঠদান কৰে। তেওঁ গোৱা “অনজানা অনজানী” আৰু “তনু ৱেদছ মনু” ছবিৰ “তুঝে ভুলা দিয়া” আৰু “য়ু হি” গীতদুটিও যথেষ্ট সফল হয়। “ৰকষ্টাৰ” ছবিত তেওঁ গোৱা গীতসমূহে আকাশলঙ্ঘী সফলতা লাভ কৰে। “সেদিন দেখা হয়েচিলো” আৰু “পগলু” ছবিত তেওঁ প্ৰথম আৰু দ্বিতীয় বঙালী গীতদুটি গায়। "থ্ৰী" (3) ছবিত তেওঁ “পো নী পো” শীৰ্ষক প্ৰথম তামিল গীতটিত কণ্ঠদান কৰে।\nছবিৰ বাহিৰেও তেওঁ বিভিন্ন বিজ্ঞাপন যেনে এলপেনলিবে, পেৰাচ্যুট, হ্বীল, নেছকেফে, হিপ্পো মান্সিছ, ভিক্স ভেপৰ ৰাব, এলকেমিষ্ট, মাৰুতি ছুজুকী অল্টো আদিত কণ্ঠদান কৰে। ২০১১ৰ ষ্টাৰ পৰিবাৰ এৱাৰ্ডৰ শীৰ্ষ সংগীততো তেওঁ কণ্ঠদান কৰে।\n২০০৭ত তেওঁ নাইন এক্সৰ সংগীত ৰিয়েলিটি শ্বো “মিশ্যন উস্তাদ”ত অংশগ্ৰহণ কৰে। তদুপৰি ষ্টাৰ প্লাছৰ ‘’’মিউজিক কা মহা মুকাবলাতো’’’ তেওঁ ভাগ লয়। তেওঁ বিভিন্ন কলেজ সমূহত হোৱা উত্‍সৱ যেনে ২০১৩ চনৰ ফেব্ৰুৱাৰী মাহত আই আই টি গুৱাহাটীৰ বছৰেকীয়া সাংস্কৃতিক অনুষ্ঠান এলচেৰিংগাৰ ক্ৰেচেণ্ডো নাইট, ২০০১ চনত আই আই টী খড়গপুৰৰ সাংস্কৃতিক সন্ধিয়া আৰু ২০০৯ চনত আই আই টী বোম্বে আদিত তেওঁ সংগীত পৰিবেশন কৰে।\n২০১১চনত তেওঁ “মায়া” গীতটিৰ বাবে “দ্য দিৱাৰিষ্ট”ৰ তৃতীয় খণ্ডত “ইণ্ডিয়ান অচেন” বেণ্ডৰ লগত লগ হয়। সেই বছৰতে তেওঁক এমটিভি আনপ্লাগ (ইণ্ডিয়া) তো দেখা যায়।\nবুন্দে;– ছিল্ক ৰুট বেণ্ড প্ৰযোজক এছ এছ জচৱাল (১৯৯৮)\nপেহচান;– ছিল্ক ৰুট বেণ্ড (২০০০)\nকালাম;– ড° এ পি জে আব্দুল কালামৰ কবিতা (২০০৮)\nচৰ উথা কে জিয়ো;–এইচডিএফছি লাইফৰ বাবে নিৰ্মিত (২০০৮)\nফিতুৰ’';– প্ৰথম একক এলবাম (২০০৯);–\nআও চাই” (২০১১) (ভজন এলবাম) (তেওঁ এটা গীত গায়)\nমায়া মায়া ৰে” (ইণ্ডিয়ান অ’চেন আৰু মোহিত চোহান)\nম্যে,মাধুৰী দীক্ষিত বননা চাহতী হু (২০০৩)\nলেট্ছ এনজয় (২০০৪)\nম্যে, মেৰী পত্নী অ’ৰ ৱহ (২০০৫)\nৰং দে বসন্তী (২০০৬)\nজব ৱী মেট' (২০০৭)\nকিস্মত কানেকশ্যন (২০০৮)\nআগলী অ’ৰ পাগলী (২০০৮)\nৱেলকাম টু সজ্জন্পুৰ (২০০৮)\nবিৰুগালি (২০০৯) (কানাৰা)\n8 x 10 তসৱীৰ (২০০৯)\nলেট্ছ ডান্স' (২০০৯)\nনিউ য়ৰ্ক (২০০৯)\nলভ আজ কল (২০০৯)\nৱেল ডান আব্বা (২০১০)\nৱান্স আপন এ টাইম ইন মুম্বাই (২০১০)\nলফংগে পৰিন্দে (২০১০)\nঅনজানা অনজানী (২০১০)\nডম মাৰো ডম (২০১১)\nদিল তো বচ্চা হে জী (২০১১)\nপাচ নাৰ এক বেজাৰ(২০১১)\nজিন্দেগী না মিলেগী দোবাৰা (২০১১)\n"থ্ৰী" (3) (২০১২)\nঅজব গজব লভ (২০১২)\nগলি গলি চোৰ হে' (২০১২)\nতেৰে নাল লভ হো গয়া (২০১২)\nজন্নত2(২০১২)\nয়ে জো মোহব্বত হে(২০১২)\nএক থা টাইগাৰ(২০১২)\nশ্বিৰি ফাৰহাদ কি তো নিকল পৰি (২০১২)\nআধি ভগৱান (২০১২)\nজব তক হে জান (২০১২)\nএথিৰ নীচল (২০১২)\nলে হাৱা লে\nমত্ৰু কি বিজলী কা মন্দোলা (২০১৩)\n২০১০ শ্ৰেষ্ঠ পুৰুষ কণ্ঠশিল্পী দিল্লী-৬ ছবিৰ মাছাকলি বিজয়ী\n২০১১ শ্ৰেষ্ঠ পুৰুষ কণ্ঠশিল্পী ৱান্স আপন এ টাইম ইন মুম্বাইৰ পী লু মনোনীত\n২০১২ শ্ৰেষ্ঠ পুৰুষ কণ্ঠশিল্পী ৰকষ্টাৰ ছবিৰ চাদ্দা হক মনোনীত\n২০১২ শ্ৰেষ্ঠ পুৰুষ কণ্ঠশিল্পীৰ ফিল্মফেয়াৰ বঁটা ৰকষ্টাৰ ছবিৰ জো ভি মে বিজয়ী\n২০১১ শ্ৰেষ্ঠ পুৰুষ কণ্ঠশিল্পী ৱান্স আপন এ টাইম ইন মুম্বাইৰ পী লু বিজয়ী\n২০১২ শ্ৰেষ্ঠ পুৰুষ কণ্ঠশিল্পী ৰকষ্টাৰ ছবিৰ জো ভি মে বিজয়ী\nষ্টাৰ স্ক্ৰীণ এৱাৰ্ড\n২০১১ শ্ৰেষ্ঠ পুৰুষ কণ্ঠশিল্পী ৰকষ্টাৰ ছবিৰ ফিৰ চে উৰ চলা বিজয়ী\nঅপ্সৰা ফিল্ম এণ্ড টেলিভিছন প্ৰডিউচাৰছ গীল্ড এৱাৰ্ডছ\n২০১০ শ্ৰেষ্ঠ পুৰুষ কণ্ঠশিল্পী লভ আজ কল ৰ য়ে দূৰীয়া বিজয়ী\nমিৰ্চি মিউজিক এৱাৰ্ডছ\n২০১০ শ্ৰেষ্ঠ পুৰুষ কণ্ঠশিল্পী দিল্লী-৬ৰ মাচাকলি বিজয়ী\nগ্লোবেল ইণ্ডিয়ান ফিল্মছ এণ্ড টেলিভিছন এৱাৰ্ডছ\n২০১১ শ্ৰেষ্ঠ পুৰুষ কণ্ঠশিল্পী ৱান্স আপন এ টাইম ইন এ মুম্বাইৰ পী লু বিজয়ী\n২০১১ শ্ৰেষ্ঠ পুৰুষ কণ্ঠশিল্পী ৱান্স আপন এ টাইম ইন এ মুম্বাইৰ পী লু মনোনীত\n২০১২ শ্ৰেষ্ঠ পুৰুষ কণ্ঠশিল্পী ৰকষ্টাৰৰ নাদান পৰিন্দে বিজয়ী\nকালাৰ্ছ স্ক্ৰীণ এৱাৰ্ডছ\n২০১১ শ্ৰেষ্ঠ পুৰুষ কণ্ঠশিল্পী ৰকষ্টাৰ ছবিৰ চাদ্দা হক বিজয়ী\nবিগ ষ্টাৰ এণ্টাৰটেইনমেন্ট এৱাৰ্ডছ\n২০১২ শ্ৰেষ্ঠ পুৰুষ কণ্ঠশিল্পী ৰকষ্টাৰৰ জো ভি মে বিজয়ী\nজী চিনে এৱাৰ্ডছ\n২০১২ শ্ৰেষ্ঠ পুৰুষ কণ্ঠশিল্পী ৰকষ্টাৰ ছবিৰ চাদ্দা হক বিজয়ী\n২০১০ শ্ৰেষ্ঠ পুৰুষ কণ্ঠশিল্পী লভ আজ কলৰ য়ে দূৰীয়া বিজয়ী\n২০১১ শ্ৰেষ্ঠ পুৰুষ কণ্ঠশিল্পী পী লু মনোনীত\nঅন্যান্য পুৰস্কাৰ আৰু সন্মান[সম্পাদনা কৰক]\n২০১১: আৰএমআইএম পুৰস্কাৰ;— বছৰটোৰ পুৰুষ কণ্ঠশিল্পী\n↑ 1.0 1.1 1.2 "Get ready to sway along his tunes". Hindustan Times. July 21, 2011. http://www.hindustantimes.com/Get-ready-to-sway-along-his-tunes/Article1-723718.aspx.\n↑ "Mohit Chauhan dedicates Film fare award to Himachal". nvonews. March 2, 2010. http://nvonews.com/2010/03/02/mohit-chauhan-dedicates-film-fare-award-to-himachal/.\n↑ "Mohit Chauhan". http://photogallery.indiatimes.com/celebs/music/mohit-chauhan/Mohit-Chauhan-ties-the-knot/articleshow/14730200.cms। আহৰণ কৰা হৈছে: 2012-07-07.\n↑ Silk Route website. "Albums". Silk Route.net. http://www.silkroute.net/albums.htm। আহৰণ কৰা হৈছে:5March 2010.\n↑ Indo Asian News Service (28 February 2010). "Amitabh Bachchan, Vidya Balan claim top honours at 55th Filmfare Awards". Hindustan Times. http://www.hindustantimes.com/Big-B-Vidya-Balan-claim-top-honours/H1-Article1-513823.aspx। আহৰণ কৰা হৈছে:5March 2010.\n↑ "RMIM Purskaar 2011". http://awards.giitaayan.com/2011/indexen.htm.\nMohit Chauhan at Lastfm\nমোহিত চৌহান সম্পৰ্কে ইণ্টাৰনেট মুভি ডাটাবেছত থকা তথ্য।\nMohit Chauhan songs at dhingana.com\nPlace of birth Nahan, Himachal Pradesh, India\n"https://as.wikipedia.org/w/index.php?title=মোহিত_চৌহান&oldid=176127"ৰ পৰা সংকলিত\nএই পৃষ্ঠাখন ২৮ ফেব্ৰুৱাৰী, ২০১৮ তাৰিখে ১০:৩৮ বজাত অন্তিম সংশোধন কৰা হৈছিল।


কৃতিস্বত্ব তথ্য কেন্দ্ৰ | বিজ্ঞান আৰু প্ৰযুক্তিবিদ্যা | অসম চৰকাৰ, ভাৰত\nকৃতিস্বত্ব তথ্য কেন্দ্ৰ(পি.আই.চি.) হৈছে ৰাজহুৱা প্ৰান্তত বৌদ্ধিক স্বত্বৰ অধিকাৰ(আই.পি.আৰ.) প্ৰদানকাৰী এক কেন্দ্ৰ যি ভাৰতৰ বিভিন্ন ৰাজ্যত ৰাজ্যিক বিজ্ঞান আৰু প্ৰযুক্তিবিদ্যা পৰিষদত কাৰ্য্যৰত। পি.আই.চি.য়ে উদ্ভাৱক/আৱিষ্কাৰক সকলক তেওঁলোকৰ বৌদ্ধিক স্বত্বৰ অধিকাৰ পঞ্জীকৰণৰ ক্ষেত্ৰত সহায় আগবঢ়াই আৰু লগতে আই.পি.আৰ. সম্পৰ্কে সজাগতাও সৃষ্টি কৰে।\nঅসমত, অসম বিজ্ঞান প্ৰযুক্তিবিদ্যা আৰু পৰিৱেশ পৰিষদৰ(এ.এছ.টি.ই.চি.) কাৰ্য্যালয়ত পি.আই.চি.য়ে কাৰ্য্যাকলাপ পৰিচালনা কৰে আৰু ই পৰিষদৰ বিজ্ঞান আৰু প্ৰযুক্তিবিদ্যা শাখাৰ(বিজ্ঞান আৰু প্ৰযুক্তিবিদ্যা) অধীনত কাৰ্য্য সম্পাদন কৰে। ২০০৩ চনত ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগৰ অধীনষ্ঠ প্ৰযুক্তিবিদ্যা আগজাননী আৰু মূল্যাংকণ পৰিষদৰ(টি.আই.এফ.এ.চি.) পেটেণ্ট প্ৰদানকাৰী কেন্দ্ৰৰ দ্বাৰা অসমত পি.আই.চি. প্ৰতিষ্ঠা কৰা হৈছিল। পি.আই.চি.ক বৰ্তমান ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগ আৰু অসম চৰকাৰৰ বিজ্ঞান আৰু প্ৰযুক্তিবিদ্যা বিভাগে সঁহাৰি আগবঢ়াই।\nতলত উল্লেখ কৰা উদ্দেশ্য সমূহৰ ক্ষেত্ৰতহে প্ৰধানকৈ পি.আই.চি.য়ে কাৰ্য্য সম্পাদন কৰে\nঅসমৰ লগতে ইয়াৰ এই কেন্দ্ৰৰ সমীপৱৰ্তী অঞ্চল সমূহত বৌদ্ধিক স্বত্বৰ অধিকাৰ সম্পৰ্কে সজাগতা সৃষ্টি কৰা, বিশেষকৈ পেটেণ্টৰ বিষয়ে আৰু লগতে অসম ৰাজ্য আৰু ইয়াৰ আশে পাশে থকা বিশ্ববিদ্যালয়, উদ্যোগ, চৰকাৰী বিভাগ আৰু আৰ. এণ্ড ডি. প্ৰতিষ্ঠান সমূহৰ বাবে পেটেণ্ট বিচাৰাটো সহজলভ্য কৰি তোলা।\nনিয়মিত ভাৱে পেটেণ্ট তথ্য সমূহ বিশ্লেষন কৰা আৰু গৱেষণা আৰু উন্নয়ন ভিত্তিক এনে তথ্যৰ ওপৰত নতুন নতুন কাৰ্য্যক্ৰমৰ পৰামৰ্শ আগবঢ়োৱা।\nউদ্ভাৱক সকলক তেঁওলোকৰ সংশ্লিষ্ট উদ্ভাৱন পেটেণ্ট কৰাৰ ক্ষেত্ৰত পথ প্ৰদৰ্শন কৰা।\nইয়াৰ উপৰিও, পি.আই.চি.ৰ বৰ্ধিত কাৰ্য্যাৱলী সমূহ হৈছে আন আন আই.পি. যেনে ট্ৰেডমাৰ্ক, আৰ্হি, কপিৰাইট, ভৌগলিক সূচক ইত্যাদিৰ বাবে সুৰক্ষা সুনিশ্চিত কৰাৰ ক্ষেত্ৰত সহায় আগবঢ়োৱা আৰু লগতে আৱেদনৰ পাছৰ পৰ্য্যায়তো সহায় প্ৰদান কৰা। পি.আই.চি.ৰ বিষয়া সকলে আই.পি.আৰ. বক্তৃতা প্ৰদান কৰাৰ লগতে জনসাধাৰণক সচেতন কৰাৰ বাবেও বিভিন্ন কাৰ্য্যসুচীৰ জৰিয়তে বকৃতা প্ৰদান কৰে। ৰাজ্যিক, ৰাষ্ট্ৰীয় আৰু আন্তঃৰাষ্ট্ৰীয় আলোচলনা চক্ৰ, কৰ্মশালা, পুনচৰ্য্যা পাঠ্যক্ৰম আদিৰ ক্ষেত্ৰতো পি.আই.চি.য়ে সমল প্ৰতিষ্ঠা হিচাপে সেৱা আগ বঢ়াই।\nপি.আই.চি.এ চাৰিটা আই.পি.আৰ. কোষো স্থাপন কৰিছে- গুৱাহাটী বিশ্ববিদ্যালয়, তেজপুৰ বিশ্ববিদ্যালয়, ডিব্ৰুগড় বিশ্ববিদ্যালয় আৰু বড়োলেণ্ড বিশ্ববিদ্যালয় আদি সকলোতে একোটাকৈ কোষ স্থাপন কৰা হৈছে।\nএক লেখত লবলগীয়া পি.আই.চি.ৰ সফলতা হৈছে ২০০৬ চনত ৰাজ্যৰ প্ৰথমটো ভৌগলিক সূচক পঞ্জীয়ন- সেইয়া হৈছে অসমৰ মূগা ৰেচম। উল্লেখিত এই জি.আই.ৰ ইতিমধ্যে ১১৫ পঞ্জীকৃত স্বীকৃতিপ্ৰাপ্ত ব্যৱহাৰকাৰী আছে আৰু বহু সংখ্যকৰ আৱেদন প্ৰক্ৰিয়া অব্যাহত আছে। পি.আই.চি.য়ে পঞ্জীকৃত জি.আই.-অসমৰ মূগা ৰেচম বজাই ৰাখে আৰু ই সময়ে সময়ে জি.আই. পৰিদৰ্শন অৱয়ব আৰু জি.আই. লোগো উপ-কমিটিৰ সভাও পৰিচালনা কৰে।


মীৰা নায়াৰ - অসমীয়া ৱিকিপিডিয়া\n১৫ অক্টোবৰ, ১৯৫৭ (৬৪ বছৰ)\nৰৌৰকেলা, ওড়িশা, ভাৰত\nনিউয়ৰ্ক চিটি, নিউয়ৰ্ক, আমেৰিকা যুক্তৰাষ্ট্ৰ\nমিৰাণ্ডা হাউচ, দিল্লী বিশ্ববিদ্যালয়\nচলচ্চিত্ৰ নিৰ্দেশক, প্ৰযোজক\nমিটছ্ ইপষ্টিন (বিবাহ বিচ্ছেদ)\nমেহমুদ মামদামী (১৯৯১–বৰ্তমানলৈ)\nমীৰা নায়াৰ (জন্ম ১৫ অক্টোবৰ ১৯৫৭) এগৰাকী ভাৰতীয় আমেৰিকান চলচ্চিত্ৰ নিৰ্মাতা। তেওঁৰ প্ৰডাক্টচন কোম্পানী মীৰাবাঈ ফিল্মছ আন্তৰাষ্ট্ৰীয় দৰ্শকক ভাৰতীয় সমাজৰ প্ৰকৃত পৰিচয় দাঙি ধৰাৰ বাবে বিখ্যাত। তেওঁৰ বোলছবি সমূহত ভাৰতীয় সমাজৰ সামাজিক, সাংস্কৃতিক আৰু অৰ্থনৈতিক বৈশিষ্ট্যবোৰ প্ৰকাশ পায়। তেওঁৰ উল্লেখযোগ্য বোলছবি সমূহ হ'ল, মিচিছিপি মছলা, কামসূত্ৰ: এ টেল অফ লাভ, দ্য নেমচেক গোল্ডেন লায়ন বিজয়ী মনচুন ৱেডিং আৰু শ্ৰেষ্ঠ বিদেশী ভাষাৰ চলচ্চিত্ৰৰ শিতানত অস্কাৰ বঁটালৈ মনোনীত হোৱা চালাম বোম্বে।\n১৯৫৭ চনৰ ১৫ অক্টোবৰ তাৰিখে ওড়িশাৰ ৰৌৰকেলাত মীৰা নায়াৰৰ জন্ম হৈছিল। তাৰপিছত মীৰা মাক-দেউতাক আৰু দুজন ককায়েকৰ লগত ভুৱনেশ্বৰলৈ যায়। তেওঁৰ পিতৃ অমৃত নায়াৰ এজন ভাৰতীয় প্ৰশাসনিক সেৱাৰ বিষয়া আৰু মাতৃ পাৰবিন নায়াৰ এগৰাকী সমাজকৰ্মী আছিল। ১১ বছৰ বয়সত পিতৃৰ বদলি হোৱাৰ বাবে তেওঁলোক দিল্লীলৈ আহে। ১৩ বছৰ বয়সত তেওঁক চিমলাত অৱস্থিত আইৰিছ কেথলিক স্কুল লৰেণ্ট' কনভেণ্ট তাৰা হলত নামভৰ্তি কৰা হয়। ইয়াত পঢ়ি থাকোতে তেওঁ ইংৰাজী সাহিত্যৰ প্ৰতি আকৰ্ষিত হয়। তাৰপিছত তেওঁ দিল্লী বিশ্ববিদ্যালয়ৰ অন্তৰ্ভুক্ত মিৰাণ্ডা হাউচত সমাজশাস্ত্ৰ অধ্যয়ন কৰে। তাৰপিছত তেওঁ সম্পূৰ্ণ জলপানিৰে হাৰ্ভাৰ্ড বিশ্ববিদ্যালয়ত শিক্ষা গ্ৰহণ কৰে।\n১৯৭৭ চনত হাৰ্ভাৰ্ড বিশ্ববিদ্যালয়ত ফটোগ্ৰাফীৰ ক্লাছ কৰি থাকোতে মীৰায়ে তেওঁৰ প্ৰথম স্বামী মিটছ্ ইপষ্টিনক লগ পাইছিল। ১৯৮৭ চনত তেওঁলোকৰ বিবাহ বিচ্ছেদ হয়। ১৯৮৮ চনত তেওঁ মিচিছিপি মছলা ছবিৰ বাবে উগাণ্ডাত গৱেষণা কৰি থাকোঁতে দ্বিতীয় স্বামী মেহমুদ মামদানীক লগ পায়। তেওঁলোকৰ পুত্ৰ জহৰাণ ১৯৯১ চনত জন্ম হয়। তেওঁলোক দুয়ো কলম্বিয়া বিশ্ববিদ্যালয়ত অধ্যাপনা কৰে।\nতেওঁ বহু বছৰৰ পৰা যোগাসনৰ সাধনা কৰি আহিছে। তেওঁৰ ছবিসমূহৰ দৃশ্যগ্ৰহণৰ ঠিক আগতে যোগৰ সাধনাৰ নিয়ম বনাই লৈছিল।\nমীৰা নায়াৰৰ চলচ্চিত্ৰ বহু ৰাষ্ট্ৰীয় আৰু আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হোৱাৰ লগতে বহুতো বঁটা লাভ কৰিবলৈ সক্ষম হৈছে। তাৰে ভিতৰত উল্লেখযোগ্য হল, "চালাম বোম্বে" চলচ্চিত্ৰৰ বাবে ক্যা আন্তৰাষ্ট্ৰীয় চলচ্চিত্ৰ মহোৎসৱত গোল্ডেন কেমেৰা বঁটা, শ্ৰেষ্ঠ হিন্দী ছবিৰ ৰাষ্ট্ৰীয় চলচ্চিত্ৰ বঁটা আৰু শ্ৰেষ্ঠ বিদেশী ভাষাৰ ছবিৰ শিতানত অস্কাৰ বঁটালৈ মনোনায়ন; মনচুন ৱেডিংৰ বাবে ভেনিছ চলচ্চিত্ৰ মহোৎসৱৰ গোল্ডেন লায়ন বঁটা; মিছিচিপি মছলাৰ বাবে ভেনিছ চলচ্চিত্ৰ মহোৎসৱৰ গোল্ডেন অচেলা বঁটা ইত্যাদি।\nজানজিবাৰ আন্তঃৰাষ্ট্ৰীয় চলচ্চিত্ৰ মহোৎসৱত মীৰা নায়াৰ\nতেওঁক ২০০৭ চনৰ বাবে ইণ্ডিয়া-এবৰোড পাৰ্চন অফ দা ইয়াৰ সন্মানেৰে সন্মানীত কৰা হৈছিল। ২০১২ চনত তেওঁক ভাৰত চৰকাৰে দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে।\n↑ Spelling, Ian (1 September 2004). "Director likes to do her own thing". Waterloo Region Record: পৃষ্ঠা C4.\n↑ 2.0 2.1 Muir, John Kenneth (1 June 2006). Mercy In Her Eyes: The Films of Mira Nair. Applause Theater & Cinema Books. ISBN 1557836493.\n↑ 3.0 3.1 "Mira Nair". Encyclopedia of World BiographyEncyclopedia of World Biography. http://www.notablebiographies.com/newsmakers2/2007-Li-Pr/Nair-Mira.html। আহৰণ কৰা হৈছে: 29 April 2015.\n↑ Blenski, Simon; Debreyne, Adrien Maurice; Hegewisch, Martha Eugina; Trivedi, Avani Anant. "Mira Nair". University of MinnesotaUniversity of Minnesota. http://voices.cla.umn.edu/artistpages/nairMira.php। আহৰণ কৰা হৈছে: 30 April 2015. [বিসংগতিপূৰ্ণ উৎস]\n↑ Dupont, Joan (21 September 2001). "Mira Nair Peels Back Layers Of Punjabi Society". International Herald Tribune. Archived from the original on 28 December 2009. https://web.archive.org/web/20091228182413/http://mirabaifilms.com/wordpress/?page_id=32.\n↑ "Mira Nair is India Abroad Person of the Year 2007". Rediff.com. 29 March 2008. http://www.rediff.com/news/2008/mar/29iapoy.htm.\n↑ Jamkhandikar, Shilpa (25 January 2012). "Dharmendra, Shabana Azmi, Mira Nair to get Padma Bhushan". Reuters. http://in.reuters.com/article/2012/01/25/padma-bhushan-awards-idINDEE80O0IY20120125.\nৱিকিমিডিয়া কমন্সত মীৰা নায়াৰ সম্পৰ্কীয় মিডিয়া ফাইল।\nমীৰা নায়াৰৰ জীৱনী\nমীৰা নায়াৰ সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=মীৰা_নায়াৰ&oldid=272549"ৰ পৰা অনা হৈছে\nএই পৃষ্ঠাখন ২৮ এপ্ৰিল, ২০২১ তাৰিখে ২০:০৬ বজাত অন্তিম সংশোধন কৰা হৈছিল।


চৰ্চাৰ অন্ত পৰিল! অগপৰ বহু শীৰ্ষ এলাগী নেতা হ’ব আছুৰ নতুন ৰাজনৈতিক দলৰ প্ৰাৰ্থী!\nৰাজনীতিত নতুন সমীকৰণ! আগষ্টত আছুৰ নেতৃত্বত ভূমিষ্ঠ হ’ব নতুন ৰাজনৈতিক দল\nগুৱাহাটী , July 31, 2020 11:04 pm\nএক নতুন ইতিহাস ৰচিবলৈ সাজু হৈ উঠিছে সদৌ অসম ছাত্ৰ সন্থা চমুকৈ আছু। ৩৫ বছৰীয়া এক দীঘলীয়া অন্তৰালৰ মূৰত দ্বিতীয়টো ৰাজনৈতিক দলৰ বীজ ৰোপনৰ দিশে আগবাঢ়িছে সংগঠনটো।\nআগষ্টৰ শেষৰ ফালে অসমত আত্মপ্ৰকাশ ঘটিব আছুৰ নেতৃত্বত গঠন হ’ব লগীয়া নতুন ৰাজনৈতিক দলটোৰ। আছুৰ এক উচ্চস্তৰীয় সূত্ৰই প্ৰকাশ কৰিছে এই খবৰ।\nইতিমধ্যে, ৰাজ্যৰ বিভিন্ন প্ৰান্তত দল গঠন সন্দৰ্ভত আৰম্ভ হৈছে কুচ-কাৱাজ।\nইয়াৰ লগে লগে আছুৰ কেন্দ্ৰীয় নেতৃত্বই জিলা নেতৃত্বৰ সৈতে দল গঠনৰ ক্ষেত্ৰত বহুকেইখন গোপনীয় বৈঠকতো মিলিত হোৱা বুলি খবৰ আহিছে।\nইতিমধ্যে, কা বিৰোধী আন্দোলনৰ সময়ৰে পৰা বহুবাৰ আছুৰ সভাপতি দীপাংক কুমৰ নাথ আৰু সাধাৰণ সম্পাদক লুৰিণ জ্যোতি গগৈয়ে ৰাইজৰ দাবীত তথা ৰাইজে বিচাৰিছে বাবেই নতুন ৰাজনৈতিক বিকল্পৰ বাবে প্ৰস্তুত হোৱা বুলি সংবাদ মাধ্যমৰ আগত কৈ আহিছে।\nশুকুৰবাৰে আছুৰ কেন্দ্ৰীয় সমিতিৰ বৈঠকতো নতুন ৰাজনৈতিক দল গঠনৰ বিষয়টোৱে স্থান লাভ কৰা বুলি জানিব পৰা গৈছে।\nবৈঠকৰ পূৰ্বে আগষ্ট মাহৰ শেষৰ ফালে নতুন ৰাজনৈতিক দল গঠনৰ বিষয়ে আমাৰ সাংবাদিকে লুৰিণজ্যোতি গগৈক সুধিছিল।\nউত্তৰত লুৰিণে কয়, ‘ৰাজনৈতিক দলৰ কথাটো ৰাইজৰ মনৰ চিন্তা, ৰাইজে বিচাৰিছে। ৰাইজৰ চিন্তাৰ লগত ছাত্ৰ সন্থা সদাই থাকিব। জাতীয় চিন্তা-চেতনা চৰকাৰখনৰ কাম-কাজে বিঘ্নিত কৰিছে। জাতীয় স্বাৰ্থ ক্ষুন্ন হৈছে, গতিকে ৰাইজে নতুন ৰাজনৈতিক চিন্তাৰ জন্ম হোৱাটো বিচাৰিছে।ৰাইজৰ লগত ছাত্ৰ সন্থা নিশ্চয় থাকিব’।\nতাৎপয্যপূৰ্ণভাৱে, আছুৰ দ্বাৰা গঠন হ’বলগীয়া নতুন আঞ্চলিক শক্তিটোৰ নেতৃত্বত ৰাজ্যৰ আগশাৰীৰ শিক্ষাবিদ, সাহিত্যিককে ধৰি বহু কেইগৰাকী অগপৰ নেতা থাকিব বুলি বহুলভাৱে চৰ্চিত হৈছে।\nএইক্ষেত্ৰত চৰ্চিত হৈছে পাটাছাৰকুছিৰ অগপ বিধায়ক পবীন্দ্ৰ ডেকা, লখিমপুৰ সমষ্টিৰ বিধায়ক উৎপল দত্ত, বৰপেটা সমষ্টিৰ বিধায়ক গুণীন্দ্ৰ দাস আৰু তেজপুৰ সমষ্টিৰ বিধায়ক বৃন্দাবন গোস্বামীৰ নাম।\nআনকি, চাৰিওগৰাকী বিধায়কে তেওঁলোকৰ বৰ্তমানৰ সমষ্টিৰ পৰাই ২০২১ ৰ নিৰ্বাচনত প্ৰতিদ্বণ্ডিতা কৰিব বুলিও এক সূত্ৰত প্ৰকাশ পাইছে।\nকা বিৰোধী আন্দোলনৰ সময়ত অগপৰ তিনি মন্ত্ৰী ক্ৰমে অতুল বৰা, কেশৱ মহন্ত, ফণীভূষণ চৌধুৰী আৰু অন্য কেইবাগৰাকী শীৰ্ষ নেতৃত্বৰ স্থিতিৰ বিৰুদ্ধে অৱস্থান লৈছিল ওপৰোক্ত বিধায়ক কেইগৰাকীয়ে।\nতেওঁলোকক নেতৃত্ব দিছিল অগপৰ প্ৰতিষ্ঠাপক সভাপতি তথা প্ৰাক্তন মুখ্য মন্ত্ৰী প্ৰফুল্ল কুমাৰ মহন্তই। তেওঁলোকে অগপৰ বৰ্তমানৰ সভাপতিকে ধৰি অন্যান্য নেতৃত্বৰ বিৰুদ্ধে কেইবাখনো সভা বা বৈঠক অনুষ্ঠিত কৰিছিল।\nযাৰ ফলত দলৰ মজিয়াতে এলাগি হ’ব লগীয়া হৈছিল প্ৰফুল্ল মহন্ত পন্থী।\nঅৱশ্যে, প্ৰাক্তন মুখ্য মন্ত্ৰী প্ৰফুল্ল কুমাৰ মহন্তই নতুন ৰাজনৈতিক দলত যোগদানক লৈ কোনো ধৰণৰ স্থিতি বৰ্তমানলৈকে প্ৰকাশ কৰা নাই।\nইপিনে, আছুৰ নেতৃত্বত গঠন হ’বলগীয়া ৰাজনৈতিক দলটোৱে অকলে নিৰ্বাচনত প্ৰতিদ্বন্দিতা কৰিব নে অন্য কোনো বিৰোধী ৰাজনৈতিক দলৰ লগত মিত্ৰতা কৰে সেয়া বৰ্তমানলৈকে স্পষ্ট হোৱা নাই।\nঅৱশ্যে, আছুৰ নেতৃত্বত গঠন হ’বলগীয়া ৰাজনৈতিক দলটোৱে যে ৰাজ্যৰ ৰাজনীতিত এক নতুন ৰাজনৈতিক সমীকৰণৰ সৃষ্টি কৰিব সেয়া এক প্ৰকাৰে নিশ্চিত হৈ পৰিছে।\nৰাজ্যত আজিৰ দিনটোত কোভিডত মৃত্যু ৪৬ গৰাকী লোকৰ, আক্ৰান্ত ৪৯৩৬ গৰাকী লোক\nচাপৰ আৰক্ষী নিৱেশৰ আৰক্ষী জোৱানৰ মাজত হঠাতে কোভিডৰ ত্ৰাস, কিন্তু কিয়?\nৰাজ্যত কেন্দ্ৰীয় মন্ত্ৰীৰ প্ৰৱেশত লাগিব আৰটিপিচিআৰ ৰিপ’ৰ্ট; মমতা বেনাৰ্জী


কিদৰে চলিব নদী বান্ধ বিৰোধী আন্দোলন? অখিল গগৈ, পলাশ চাংমাইৰ ভাষ্য\nবৃহৎ নদী বান্ধবিৰোধী আন্দোলন কিদৰে চলিব? অখিল গগৈ, পলাশ চাংমাইৰ ভাষ্য\nএন এইচ পি চিয়ে নামনি সোৱণশিৰি জলবিদ্যুৎ প্ৰকল্পৰ কাম পুনৰ আৰম্ভ কৰাৰ লগে লগে অসমৰ বৃহৎ নদী বান্ধবিৰোধী আন্দোলনৰ দুই নেতা অখিল গগৈ আৰু পলাশ চাংমায়ে বুধবাৰে নৰ্থইষ্ট নাওত ইয়াৰ বিৰুদ্ধে প্ৰতিক্ৰিয়া কৰিছে।\nবাতৰিটোৰ শেষলৈ বান্ধবিৰোধী কৃষক মুক্তি সংগ্ৰাম সমিতি আৰু অসম জাতীয়তাবাদী যুৱ ছাত্ৰ পৰিষদৰ নেতা দুজনৰ ভাষ্য অসম্পাদিত ৰূপত আগবঢ়োৱা হৈছে।\nযোৱা ১৩ জুনত ভাৰত চৰকাৰে ২০১১ চনৰ পৰা নিৰ্মাণ বন্ধ হৈ থকা বান্ধটোৰ কাম আৰম্ভ কৰিবলৈ এন এইচ পি চিক নিৰ্দেশ দিছিল।\n“নামনি সোৱণশিৰি জলবিদ্যুৎ প্ৰকল্পত যিমান সোনকালে পাৰি উৎপাদন কৰিব লাগে। এইটোত উৎপাদনৰ কাম আৰম্ভ কৰিব পাৰিলে উত্তৰ-পূবৰ বাকী বৃহৎ বান্ধসমূহ নিৰ্মাণৰ দুৱাৰ মুকলি হ’ব,” পৰিৱেশ, বন আৰু জলবায়ু পৰিৱৰ্তন মন্ত্ৰ্যালয়ে দিয়া পত্ৰৰ উদ্ধৃতি।\nৰাষ্ট্ৰীয় সেউজ ন্যায়াধিকৰণেও বান্ধটো সন্দৰ্ভত গঠিত বিশেষজ্ঞ সমিতিক লৈ আপত্তি দৰ্শাই প্ৰাক্তন আছু নেতা তথা অগপ নেতা তুলাৰাম গগৈ আৰু এ পি ডব্লিউৰ অভিজিত শৰ্মাই দাখিল কৰা আবেদন খাৰিজ কৰিছিল। আৰু বান্ধটো নিৰ্মাণৰ সেউজ সংকেত প্ৰদান কৰিছিল।\nন্যায়াধিকৰণৰ ৰায়ত অসন্তুষ্ট দুই আবেদনকাৰী গগৈ আৰু শৰ্মাই ইতিমধ্যে ভাৰতৰ উচ্চতম ন্যায়ালয়লৈ যোৱাৰ সিদ্ধান্ত ৰাজহুৱা কৰিছে।\nনিৰ্মাণকাৰী ৰাজহুৱা সংস্থা এন এইচ পি চি আৰু অসম চৰকাৰ ২০০০ মেগাৱট ক্ষমতাসম্পন্ন বান্ধটো ৰূপায়ণৰ বাবে ২৩ আগষ্টত গুৱাহাটীত “সন্মতিৰ চুক্তি” (Memorandum of Agreement)ত আবদ্ধ হৈছে।\nএন এইচ পি চিয়ে কৈছে যে, বহুকেইখন সমিতিৰ পৰামৰ্শ অনুসৰি “সকলো কাৰিকৰী সংশয়ৰ উপশম ঘটোৱা হৈছে আৰু আইনী বাধা আঁতৰ হৈছে”।\nএই এইচ পি চিৰ প্ৰবোধৰ বিপৰীতে সদৌ অসম ছাত্ৰ সন্থা, কৃষক মুক্তি সংগ্ৰাম সমিতি আৰু অসম জাতীয়তাবাদী যুৱ ছাত্ৰ পৰিষদকে ধৰি অসমৰ বান্ধবিৰোধী দল-সংগঠনসমূহে এতিয়াও নদীবান্ধটো নিৰ্মাণৰ বিৰুদ্ধে অৱস্থান লৈ আহিছে।\nআছু আৰু ৩০ জনগোষ্ঠীয় সংগঠনে জলবিদ্যুৎ প্ৰকল্পটোৰ কাম পুনৰ আৰম্ভ কৰা সন্দৰ্ভত যোৱা ১৩ ছেপ্তেম্বৰত গুৱাহাটীত এক বৈঠকত আলোচনা কৰিছে বুলি বাতৰিত প্ৰকাশ।\n“বিজ্ঞানসন্মত অধ্যয়ন” নোহোৱালৈকে বৃহৎ নদীবান্ধৰ বিৰোধিতা কৰি যোৱাৰ সিদ্ধান্ত গ্ৰহণ কৰিছে, সংগঠনকেইটাৰ মত।\n“নামনিত বসবাস কৰা লোকৰ জীৱন সুৰক্ষিত হ’ব লাগিব। বিজ্ঞানসন্মত অধ্যয়ন অবিহনে বৃহৎ নদী বান্ধ অসম্ভৱ,” নামনি সোৱণশিৰি জলবিদ্যুৎ প্ৰকল্প সন্দৰ্ভত আছুৰ মুখ্য উপদেষ্টা সমুজ্জ্বল ভট্টাচাৰ্য্যই বৈঠকৰ পিছত সংবাদ মাধ্যমক জনাইছিল।\n“এই কথা কেতিয়াও মানি ল’ব নোৱাৰো। এইটো ৰূপত নামনি সোৱণশিৰি জলবিদ্যুৎ প্ৰকল্পৰ কাম হোৱাটো অসমৰ কোনো মানুহে মানি ল’ব নোৱাৰে। অতি স্পষ্ট কথা এই জলবিদ্যুৎ প্ৰকল্পৰ কাম বন্ধ কৰা হওক। যদিহে এন এইচ পি চিয়ে ইয়াৰ নিৰ্মাণৰ কাম বন্ধ নকৰে, তেন্তে জোৰ কৰি হ’লেও নামনি সোৱণশিৰি জলবিদ্যুৎ প্ৰকল্পৰ কাম বন্ধ কৰি দিবলৈ বাধ্য হ’ম। এই প্ৰকল্পটো ভূমিকম্প (প্ৰৱণ) এলেকাত স্থাপন কৰিব খোজা হৈছে, গতিকে যিকোনো মুহূৰ্তত ভাগি পৰিব বুলি বিশেষজ্ঞ কমিটিয়ে প্ৰতিবেদন দিছিল। বিশেষজ্ঞ কমিটিৰ প্ৰতিবেদনৰ পাছতো এই প্ৰকল্প ভাঙি নপৰাৰ কোনো ব্যৱস্থা গ্ৰহণ কৰা হোৱা নাই। বৰঞ্চ অসমৰ ৰাইজক আভুৱা ভাঁৰি এন এইচ পি চিয়ে একে ৰূপ আৰু আৰ্হিৰে এই প্ৰকল্পৰ কাম পুনৰবাৰ আৰম্ভ কৰিব বিচাৰিছে। অসমীয়া জাতিৰ নিৰাপত্তা আৰু আৱেগক লৈ যাতে এন এইচ পি চিয়ে খেলা নকৰে। এই কাম সম্পূৰ্ণৰূপে বন্ধ কৰিবৰ বাবে দাবী জনাইছো। এন এইচ পি চিৰ জি এম ডিক সকীয়াই দিছো তেওঁ যদি ভাবিছে অসমীয়া জাতি দুৰ্বল হৈছে, তেন্তে তেওঁ মূৰ্খৰ স্বৰ্গত বসবাস কৰিছে। এন এইচ পি চিক অসমত নিষিদ্ধ ঘোষণা কৰিব।”\n“কেন্দ্ৰীয় চৰকাৰ বা ৰাজ্য চৰকাৰে ২০১৪ চনত এন এইচ পি চি, কেন্দ্ৰীয় চৰকাৰ আৰু জাতীয় দলৰ ত্ৰি-পাক্ষিক বৈঠকৰ সিদ্ধান্ত তচনচ কৰি কালি যিদৰে এন এইচ পি চিয়ে প্ৰকল্পৰ কাম আৰম্ভ কৰিব বুলি ক’লে সেই কথাৰ অসম জাতীয়তাবাদী যুৱ ছাত্ৰ পৰিষদে বিৰোধিতা কৰিছো। ২০০০ মেগাৱাটৰ বিদ্যুৎ উৎপাদন হ’লে আমি কেৱল ১.২৫ শতাংশ অৰ্থ্যাৎ ২৫ মেগাৱাট বিদ্যুতহে বিনামূলীয়াকৈ পাম। কিন্তু এই বৃহৎ নদীবান্ধ নিৰ্মাণৰ পাছত ধেমাজি, লখিমপুৰ, মাজুলী, কাজিৰঙাৰ যি ব্যাপক ৰূপত ক্ষতিসাধন হ’ব সেয়া ২৫ মেগাৱাট বিদ্যুতে পূৰণ কৰিব নোৱাৰে। নামনি অংশত বসবাস কৰা লোকসকলক লৈ যিধৰণে অধ্যয়ন হ’ব লাগিছিল সেই অধ্যয়ন আজিলৈকে হোৱা নাই। বিশেষজ্ঞসকলে জানিবলৈ দিয়া মতে প্ৰতি চেকেণ্ডত ৩৬০০ কিউবিক মিটাৰ পানী তললৈ নামি আহিব। সেই পানীয়ে বিস্তীৰ্ণ অঞ্চল বোৱাই পেলাব। তদুপৰি নামনি অংশত বসবাস কৰা লোকসকলো নামনি সোৱণশিৰি জলবিদ্যুৎ প্ৰকল্পৰ পৰা ব্যাপক ক্ষতিগ্ৰস্ত হ’ব। ৰঙানদী জলবিদ্যুৎ প্ৰকল্প আৰু দৈয়াং জলবিদ্যুৎ প্ৰকল্প কম মেগাৱাটৰ হোৱা সত্ত্বেও পানী এৰি দিয়াৰ পাছত বিস্তীৰ্ণ অঞ্চল বানপানীয়ে বুৰাই পেলাইছিল। ২০০০ মেগাৱাটৰ এটা জলবিদ্যুৎ প্ৰকল্পই পানী এৰি দিয়াৰ পাছত নামনি অংশৰ কি অৱস্থা হ’ব সেয়া সহজে অনুমেয়। কাইলৈৰ পৰা লখিমপুৰ, ধেমাজি, বিশ্বনাথ অঞ্চলত প্ৰকল্প নিৰ্মাণৰ বাবে প্ৰয়োজনীয় সামগ্ৰী কঢ়িয়াই অনা গাড়ী জাতীয়তাবাদী যুৱ ছাত্ৰ পৰিষদে অৱৰোধ কৰিব।”